އަބަދުވެސް ހިތުގައި (9) – Esfiya\nލޯބި 18 mins ago\nއަބަދުވެސް ހިތުގައި (9)\n‘މަންމާ..’ ބިރުގެންފައި ހުރި ވަރުން މަލްކާއަށް ހަޅޭލަވައިގަނެވުނެވެ. އޭރު އޭނާގެ މޭގަނޑު ނެގިނެގިފައި ޖެހެމުން ދިޔަގޮތުން ހީވަނީ އެތެރޭގައި އޮތް ހިތްވެސް ދެންމެދެންމޭން ނުކުމެދާނެހެންނެވެ.ތޫފާނީ ވައި ޖެހެމުން ދިޔައިރުވެސް އޭނާގެ ހަށިގަނޑު ވަނީ ދަލުން ފޯވެފަ އެވެ.\n‘ދަރިފުޅާ ބޭރުންތަ ތިއައީ ކޮންއިރެއް ވާރޭ ވެހޭތާ.. ދަރިފުޅު ނުވެސް ތެމޭ؟.’ ބަދިގެއިން ބޯކޮޅު ދިއްކޮށްލަމުން ޒުލްފާ ބުނި އެއްޗަކުން މަލްކާއަށް ‘އޭނ’ އޭ ބުނެވުނީ އިހްތިޔާރުން ބޭރުގައެވެ. ވާނީވެސް އެހެންތާ އެވެ. އޭނާ ނިކުތްފަހުން ބައިގަޑިއިރު ވާން ކައިރިވެފަ ހުރިއިރު ވާރޭ ވެހެން އެފެށުނީ ދެވަރަކަށް މިނިޓް ކުރިން ކަން މަލްކާއަށް ޔަގީނެވެ. ދެން ޒުލްފާ މިދައްކަނީ ކޮންއިރަކު ވެހުނު ވާރެއެއްގެ ވާހަކަ ހެއްޔެވެ. ނޫނީ މިހާއިރު ވަންދެން މަލްކާ އުޅުނީ ހުވަފެނެއްގެ ތެރޭގައި ހެއްޔެވެ.\n‘މަންމާ.. ޖޯކެއްތަ..!’ ބޯހޫރާލާފައި މަލްކާ ހިނިތުންވެލީ ފާޑަކަށެވެ.\n‘ނޫން.. ދަރިފުޅެއްނު ޖޯކު ތިޖަހަނީ ދެންމެ ގެއަށް ތިވަނީ.. އެގޭނެއްނު މިހާއިރު ވާރޭވެހުނު ކަން..’ ޒުލްފާ ނިތްއަރުވާލިއެވެ. އަނެއްކާވެސް މަލްކާއަށް ‘އޭނ’ އޭ ބުނެވުނެވެ.\n‘ކިހިނެތް ވީ.. ގަބުކައިފަތަ..’ މަލްކާގެ މޫނު މައްޗަށް އަތް ހޫރާލަމުން ޒުލްފާ ބުނެލިއެވެ.\n‘އާނ އޭނ ނޫން ކަމެއް ނުވޭ.. މިދަނީ ނިދިއައިސް ހުރީމަ އެއްޗެހި.. ވާނުވާ ނޭނގިގެން މިއުޅެނީ..’ އަނގަޔަށް އައިހާ ބަހެއް ބޭރުކޮށްލަމުން މަލްކާ ހިނގައިގަތެވެ.\n‘އަމް.. ނިދަން ތިދަނީ ކޮންތާކަށް..’ ބަދިގެއާ ދިމާއަށް ދިޔަ މަލްކާއަށް ބަލަންހުރެފައި ޒުލްފާ ބުނެލިއެވެ.\n‘އޯހް..’ ބޯލުގެ ފުށް ކިބައިގައި ތަޅަމުން މަލްކާ އޭނާގެ މިސްރާބު ކޮޓަރިއާ ދިމާއަށް ބަދަލު ކޮށްލިއެވެ. މިރޭ މިވީ ހުރިހާ ކަމަކީ އޭނާގެ ހީއެއް ކަމަށް ގަބޫލުކުރަން މަލްކާއަށް ޖެހުނެވެ. ހަމައެކަނި ވާރޭގެ ކަންތަކާ ހެދިއެއް ނޫނެވެ. އޭގެ ފަހުން ނިދަންށޭ ކިޔާ ބަދިގެއަށް ދެވުމުންވެސް މެއެވެ.\n‘މަލްކާ އަށް ކަމެއް ވީބާ..’ ކޮޓަރީގެ ދޮރުމަތީގައި ހުރި ޒުލްފާއަށް ހިތުން ކިޔާ ލެވުނެވެ. މިރޭ މަލްކާ އުޅޭގޮތުން ބުނާނެ އެއްޗެއްވެސް ނޭނގިފައި ހުރެ ޒުލްފާ ކޮޓަރިއަށް ވަނީ މަލްކާ އޭނާގެ ކޮޓަރިއަށް ވަދެ ދޮރު ޖެހުމުންނެވެ. މާދަން އަހަން ހިތުލައިގެން އޮތްއިރުވެސް އިރުއިރުކޮޅާ ބޯހިއްލާ ދޮރާ ދިމާއަށް ބަލާލެވެނީ މަލްކާ އައިސްދާނެއޭ ހީވާތީއެވެ.\n‘ޕޮއް.. މޯރނިންގްސް..’ ފަތިސް ނަމާދުން ފައިބައިގެން އާދައިގެ މަތިން އަތިރިމަތީގައި އިށީނދެގެން އިން މަލްކާ ސިއްސައިގެން ދިޔައީ ޒައިކް އައިސް ބާރަކަށް އެހެން ބުނެލުމުން ނެވެ.\n‘ހޫނ ޒައިކް ގަނޑާ.. އަހަރެންގެ މޭގަނޑު އަތަށް ނައީ ކިރިޔާއޭ.. ތިހެން ސިއްސުވަން ހެޔޮނުވާނެ..’ މަލްކާ ތުންކޮޅު އޫ ކޮށްލިއެވެ.\n‘އެހެންތަ.. ވަރަށް ވަރަށް އުފާވެއްޖެ ސިއްސުވާލެވުނީމަ.. ހައްހައް.. ދެންފަހަރަކު މެޔާއެކު ގޮހޮރުވެސް ނުކުންވާލާނަން..’ ބިންމަތީގައި ޖައްސާލަމުން ޒައިކް ހިނިތުންވެލިއެވެ.\n‘ނުކުންވަ ބަލަ ކެރެންޏާ..’ މަލްކާ ހެމުން ބުނެލިއެވެ.\n‘ތިބުނީ ނުކެރޭނޭތަ.. ކެރޭކަން ދައްކާނަމޭ އެނގޭ..’ އެއްބުމަ މައްޗަށް އަރުވާލަމުން ޒައިކް ރައްދުގައި ބުނެލިއެވެ.\n‘އާނ ނުކެރޭނެ.. ދައްކަބަލާ..’ ޒައިކް ވާހަކަ ދެއްކި ރާގަށް މަލްކާވެސް ދަމާލާފައި ބުނެލިއެވެ.\n‘ވަރަށް ކޮންފިޑެންސާއެކު ދޯ ތިބުނީ.. ދައްކާނަމޭ އަދި.. ބުނެފަ ނުސިއްސުވޭނެއްނު..’ ދެމީހުންވެސް ތިބީ ގޮތުގައި ހިފައިގެންނެވެ.\n‘މިހާރު އިއްޔެގެ ހުންގަނޑު އެއްކޮށް ފިނިވެއްޖެ ދޯ..’ ޒައިކް އަހާލިއެވެ.\n‘ހޫމް.. ޒައިކް އަށް އެނގޭތަ ރޭ އަހަރެން އިމޭޖިނޭޝަންގަ ބޮޑު ޑްރާމާއެއް ކުޅުނީމޭ.. ހަމަވެސް ނުޖެހޭ..’ މަލްކާ ވަރަށް ހެވިފައި އިނދެ ބުނެލިއެވެ.\n‘އެހެންތަ.. ކިޔާދީބަ..’ ޒައިކް ބިންމަތީގައި އޮތް ރުއްބުޑެއްގައި ލެގިލަމުން ބުނެލިއެވެ. މަލްކާ ދެފައި ވަށްކޮށްލަމުން އަނގަ ހުޅުވާލިއެވެ.\n‘ރޭ ދޯ.. ކޮޓަރީގެ ބެލްކަނީގަ ހުއްޓާ ހީވީ މަންމަ ގޮވާހެން.. ދެން ދިޔައިރު މަންމަ ނެތް އެތޭރޭގަ ބޭރަށް ނުކުތީމަ އެނގުނީ އެއީ އެހެންމީހެއްގެ އަޑުކަން.. ހަމަ އެގަޑީ ވައިގަދަވާން ފެށީ.. އިރުކޮޅަކުން ވާރޭވެސް ވެހެން ފެށީ.. އެތެރެއަށް ވަނީމަ މަންމަ ބުނީ ވާރޭ ވެހޭތަ ވަރަށް އިރުވެއްޖެއޯ.. ދެން ނޭނގުނު ވީނުވީ.. އަހަރެން ހީކުރީ ވާރޭ ވެހެން ފެށިތަނާއޭ ގެއަށް ވަނީ.. އެދޭތެރޭ އަހަންނަށް ނޭނގޭ އަހަރެން ހުރީ ކިހިނެއް ވެފަ ކަމެއްވެސް.. އަނެއްކާ އޭރު ބޭރުން ގޮވި މީހަކުވެސް ނުފެނުނޭ.. އަހަރެން ފަހުން އެގަޑި ހިތަށް އެރީމަ އައީ އަމަށަކު ހިންޏެއް.. އިންޑިއަން ސީރީޒް ތަކުގަ ވެއެއްނު އެހެން އިރުކޮޅެއް ކުރިން ވި ހުރިހާކަމެއް ހަނދާނުން ކާލަނީ.. އަނެއްކާ އަނެއް ކަންތައް.. ނިދަން އަހަރެން ދިޔައީ ބަދިގެއާ ދިމާލަށް.. ހެހެހެހ..’ މަލްކާގެ ވާހަކަ ނިންމާލުމުން ޒައިކްއަށް އެއްބުމަ އަރުވާލެވުނެވެ.\n‘ވަރަށް ކޮންފިއުޒިން ދޯ އަހަންނަށް ގެޓް ނުވަންޏާ ޒައިކް އަށް ގެޓް ވާނީ ކިހިނެއް..’ ޒައިކް ބަލައިން އިންގޮތުން މަލްކާ ބުނެލިއެވެ.\n‘ޔެސް.. ކޮންފިއުޒިން ބަޓް މަލް ވާހަކަ ކިޔާލިއިރު ހާދަ އިންޓްރެސްޓިންނޭ.. އަދި ވާހަކައެއް ދައްކަބަލަ..’ ހުރިއްޔާ ހުރިހާ ދަތެއް އިޝްތިހާރު ކުރަމުން ޒައިކް ހިނިތުންވެލިއެވެ.\n‘ނޯންސަންސް.. މިތާ އިނދެގެން އަހަރެން ޒައިކްއަށް އެއްޗެހި ގޮވިއަސް ތިހެން ދަތްޕިލަ ދައްކައިގެން އިންނާނަން ދޯ.. އަސްލު ވަރަށް ކިއުޓް އެނގޭ ޒައިކް ހީލީމަ..’ މަލްކާއަށްވެސް ހިނިތުންވެވުނެވެ.\n‘ވައި ނޮޓް.. ޔަގީން ކުރަން ޓްރައި ކޮށްބަ..’ ޒައިކް އެއަށްވުރެ ބޮޑަށް ދަތްތައް ދައްކާލިއެވެ.\n‘އަމްމްމ..’ ޒައިކް އާ ދިމާލަށް ބުނަންވީ އެއްޗެއް ނޭގުމުން މަލްކާ އަމިއްލަ ތުންފަތުގައި ދަތް އަޅާލިއެވެ.\n‘ސޯ.. ހިނގާ ދާން އިޓްސް ސެވަން ފޯރޓީ ފައިވް އޯލްރެޑީ.. ކޮލެޖަށް ދާން ޖެހޭނެއްނު ނައިން އަށް ވުރެން ކުރިން..’ އަވަހަށް ވާހަކަ އޮޅުވާލަން މަލްކާ ބޭނުންކުރީ ކުޅަދާނަ އުކުޅެކެވެ. އަވަހަށް ތެދުވެ ގައިގައި ހުރި ވެލިތައް ފޮޅަމުން ހިނިތުންވެލިއެވެ.\n‘މިފަހަރު ޕޮސިބަލް ރީޒަން އެއް ދިނީތީ އެނގޭ.. އެނޫންނަމަ އަހަރެން މިތަނުން ތެދުނުވާނެ މަލްއަށް އެއްޗިހި ކިޔަން ކެރޭތޯ ނުބަލާ..’ ޒައިކްވެސް އިންތަނުން ތެދުވެ މަލްކާއާ އެއްވަރަކަށް ހިނގައިގަތެވެ.\n‘އަންނާނަން އަށްގަޑި ފަންސާހަށް.. ތައްޔާރު ވެގެން ހުންނާތި.. ނޫނީ ދެންވެސް އިމޭޖިން ކޮށްގެން ކޮލެޖްގެ ބަދަލުގަ ކުނިގޮނޑަށް ގޮސްދާނެ..’ މަލްކާ ގެއަށް ވަންނަން ހިނގައިގަތުމުން ޒައިކް ހެމުން ބުނެލިއެވެ.\n‘ހޫމް.. ބޮޑު ޖެއްސުން ގަނޑު..’ ލުއި ހިނިތުންވުމެއް ޒައިކްއަށް ހަދިޔާ ކުރަމުން މަލްކާ ގޭތެރެއަށް ޖެހިގަތެވެ.\n‘ދޮނާ ރޭ ކޮންކަހަލަ ކުޅިގަނޑެއް ކުޅުނީ.. މަންމަ ބުންޏޭ ނިދަންށޯ ކިޔާ ބަދިގެއަށް ވަނޭ..’ ގޯތިތެރޭގައި ހުރި ޖޯލީގައި އޮތް މަލާކް ހިނިގަޑެއް ޖަހާލިއެވެ.\n‘މަންމަ ބުނެފި ދޯ.. އަސްލު އެގަޑީ ހުރީ ސަބް ކޮންޝިއަސް ވެފަ ކަންނޭނގެ.. އަމިއްލައަށް ކުރާ ކަންތައް ހަނދާނުން ނެތޭނީ އެހެނެއްނު.. މަލާ ކިޔެވި ފޮތްތަކުގަ ނެތްތަ އެކަހަލަ އެއްޗެއް ލިޔެފަ..’ ބޯކަހާލަމުން މަލްކާ ބުނެލިއެވެ.\n‘ހޫމް ވެދާނޭ ވެދާނެ ދޮނާ ހުންނަނީ ހަލާކު ވެފަ ވިއްޔަ..’ މަލާކްވެސް އޭނާއަށް ހީވާގޮތް ހާމަކޮށްލިއެވެ.\n‘ހެވޭ ދެން.. މަންމަ އެތެރޭގަ ދޯ.. ދޮނާ މިދަނީ ފެންވަރާލަން އެނގޭ.. މަލާ މަންމައަށް ހެލްޕް ކޮށްލަ ދެއްޗޭ..’ ގޭތެރެއަށް ވަންނަން ހިނގައިގަންނަމުން މަލްކާ ބުނެލިއެވެ.\n‘ދޮނާގެ ކޯޑު ދޯ ތީ.. އެއްޗެކޭ ބުނާއިރަށް ބުނާނެ ދެންހެވޭ އޭ..’ ހަރަކާތާއެކު މަލްކާ ބުނި ރާގަށް މަލާކް ދަމާލިއެވެ.\n‘މޭބީ.. އެހެންކަމަށް ހީކޮށްލާ.. އައި ޑޯންޓް ކެއަރ..’ މަލްކާ ތުންދަމާލަމުން އެތެރެއަށް ވަދެ ދޮރު ޖަހާލިއެވެ.\n‘ކަލޭ ތަނަކަށް ދަންޏާ އަންގާލިނަމަ.. މަމިތާ ހުންނަތާ ސޮރީ އިންނަތާ ކޮންއިރެއް މިހާރު.. ފޯނުވެސް ބާއްވާފަ އާދެވުނީ..’ ޒައިކް ގެއަށް ގޮސްފައި ކޮޓަރިއަށް ވަންއިރު ކުދިކިޔާލަ ކިޔާލާ އައިކަން އިނެވެ.\n‘ކަލޭވެސް ރަނގަޅެއްނު އައުމުގެ ކުރިން މަށަށް އަންގާލިއްޔަ..’ ޒައިކް އަގަޔަށް ވައްތަރެއް ޖައްސާލަމުން ބުންޏެވެ.\n‘ހޫނ ހޫނ ދެންފަހަރަކު.. އެއެއް ނޫނޭ.. މިއަދު ކިހާއިރަކު ކައެ ފްރީ ވާނީ.؟’ އައިކަން އަހާލިއެވެ.\n‘ކީއްކުރަން..’ އެއްބުމަ މައްޗަށް އަރުވާލަމުން ޒައިކް ކަބަޑުން ގަމީހަކާއި އޮފީސް ފަޓްލޫނެއް ނަގައިލިއެވެ.\n‘މި ވީކް އެންޑަށް ދަތުރެއް ހަމަޖައްސަން ވެގެން.. މިއަދާ މާދަން އޮތީ.. ހޮނިހިރު ގައޯ.. އެހެންވެ ޑިސްކަސް ކޮށްލަން..’ ފަރުވާ ކުޑަ ގޮތަކަށް އައިކަން ބުނެލިއެވެ.\n‘ދެން.. ކަލޭ ކަޓާފަ ތީނީ ކީއްވެ.؟’ އައިކަން ވާހަކަ ދެއްކި ގޮތުން ޒައިކް އަށް އަހާލެވުނެވެ.\n‘މައެ އޮފީސް ކަންތައް ގަނޑަކާހެދި ދެވޭނެ ވައްތަރެއް ނުޖަހާތީ..’ އައިކަން ވަރަށް ބޮޑަށް ދަތްތައް ދައްކާލިއެވެ. އެއީ ކަމަކާ ހެދި ރުޅިއައިސްފައި ހުންނަ އިރު އައިކަން އާންމުކޮށް ކުރާ ކަމެކެވެ.\n‘ޕިސްޕިސް.. އަދި ވައްތަރު ނުޖަހަނީނު.. ތިހާ އަވަހަށް ޑިސައިޑް ނޮކޮށްބަ ދޫނީ..’ މަލާމާތުގެ ރާގަކަށް ޒައިކް ބުނެލިއެވެ.\n‘ތިވެސް ތެދެކޭ.. ދެންމަ ޓެންސް ވާނެއްނު.. ވަރަށް ދާހިތުން ހުއްޓާ އޮފީހުން މިއަދު ބުނީ ހޮނިހިރު ދުވަހު އޮތް އިވެންޓް މެނޭޖް ކުރަން އޮތް ކުއްޖާ އެކްސިޑެންޓް ވެގެން އެދުވަހު ނުދެވޭނޭ.. މަދާންވީއޯ އޭނާގެ ބަދަލުގަ.. މަބުނެފިން އެހެންމީހަކު ހަމަޖެއްސޭތޯ ބަލާށޭ.. ހަމަ ޖެއްސިއްޖެއްޔާ މަވާ ސަލާމް..’ އައިކަން އެއްނޭވާއިން ހުރިހާ އެއްޗެއްގެ ހުލާސާއެއް ކިޔާލިއެވެ.\n‘އާން މަ ފްރީ ވާނެ މެންދުރު ފަހުން.. ޑިއުޓީ ނިމުމުން ކޮންމެ ގަޑިއެއްވެސް އޯކޭ.. މެސެޖް ކޮށްލާތި ދާންވީ އިރެއް އެނގުނީމަ.. އިހަށްދޭ އަށެއް ޖަހައިފިއެއްނު.. މަދާން ޖެހޭނެ ނުވައެއްގެ ކުރިން..’ ގަޑިއަށް ބަލާލަމުން ޒައިކް ބުނެލިއެވެ.\n‘މިއަންނަނީ އެނގޭ.. ރެޑީގަތަ މަލް ތިހުރީ..’ ފޯނުގެ ޑިސްޕްލޭ އިން ފެންނަން އިން ޒައިކްގެ މެސެޖަށް ޔެޕް އޭ ޖަހާ ރިޕްލައި ކޮށްލުމަށްފަހު މަލްކާ އޭނާގެ ދަބަސް ކޮޑުގައި އަޅުވާލިއެވެ.\n‘މަންމާ.. އަހަރެން ދިޔައީ..’ ބަދިގެއާ ހަމައިން ޒުލްފާ އަށް އަންގާލާފައި މަލްކާ ނިކުމެލިއެވެ. އޭރު ސައިކަލުގައި އައިސް ގޭދޮރުމަތީގައި ޒައިކް ހުއްޓެވެ. އިއްތިފާގުން ޒައިކްއަށް ހުރެވުނީ އަޅި ގަމީހަކާއި ކަޅު ފަޓުލޫނެއްގައި އެވެ. ކަޅުކުލައިގެ އޮފްއަރާ ބޫޓާއި އެކީ ބެގީ ކޮށްފައި ވުމުން ޖަހަނީ ‘ޕްރޮފެޝަނަލް’ ވައްތަރެކެވެ.\n‘މަގުމަތިން ދާއިރު ވަރަށް ގިނަ މީހުން ފޮށޭ ދޯ..؟’ މަލްކާ ފެނުނު އިރުން ފެށިގެން އަގަހުޅުވިފައި ހުރި ޒައިކްގެ އަނގައަށް ބަހެއް އައީ މަލްކާ އައިސް ސައިކަލާއި އަރައި ހަމަވުމުންނެވެ.\n‘އޭނ..’ މަލްކާ އަނގައަށް ވައްތަރެއް ޖައްސާލިއެވެ.\n‘ރީތި ކުދިން ފެންނަންޏާ ފޮށެންވެސް ފޮށޭނެއްނު.. ދޮގެއްތަ..’ ޒައިކް ސައިކަލުގެ އަތްގަނޑުގައި ލެގިލަމުން ބުނެލިއެވެ. މަލްކާގެ މޫނުމައްޗަށް ރަތްކުލަ ފާއްދާލަން ނެގީ ސިކުންތު ކޮޅެކެވެ. އިސްޖަހާލަމުން ހާވާފައި ހުރި އިސްތަށިގަނޑުން ބައެއް އަތުގެ އިނގިލި ތަކުގެ ތެރެއަށް މަހާލިއެވެ.\n‘އޭ ހާދަ އަވަހަކަށް ލަދު ތިގަތީ.. ދެން ހިތަށް އަރުވާ މީހަކު ފްލާރޓް ކުރާއިރު ވާނެގޮތް.. ރަތް އާފަލެއްގެ ބޭރުހެން ހީވަނީ..’ މަލްކާއަށް ވީގޮތް ފެނުމުން ޒައިކް ހޭންފެށިއެވެ.\n‘ދެން ޒައިކް ގަނޑޫ.. އަހަރެން ލަދުގަންނަވާނެ ކަމެއް ނެތް.. އެހެން ނޫނަސް ދާކަށް ނުވޭތަ.. މިގެއަށް އައިއްޔާ ތިތާ ޖޯލީގަ އިށީނދޭ އަހަރެން ކޮލެޖަށް ދަނީ..’ ނުހޭން ކިތަންމެ މަސައްކަތެއް ކުރިއަސް މަލްކާއަށް ހެވެން ފެށުނެވެ.\n‘އާނ ދޯ.. ހިނގާ ފަންސާސް އެވީ..’ ގަޑިއަށް ބަލާލާފައި ޒައިކް ބުނެލިއެވެ.\nހޭ ގައިސް 🥰 ސޮރީ ފޯރ ބީންގް ސޯ އެން ސޯ ސޯ މަޗް ލޭޓް 🥺 ހޯޕް ޔޫ ގައިސް އާރ ނޮޓް ޑިސެޕޮއިންޓެޑް ކޯޒް އައި އޭމް 😔 ސްޓަޑީސް އެންޑް އިންޓަރނެޓް ޕްރޮބްލަމްސްގަ އުޅުނީމަ އެހާ އެހާ ލަސްވީ😶 އޭސް އަ ސޮރީ އައިލް ޓްރައި ޓު ބްރިންގް ޓޫ މޯރ ޕާރޓްސް ބިފޯ ނެކްސްޓް ސަންޑޭ😁 ހޯޕް ޔޫ ގައިސް އަންޑަސްޓޭންޑް މީ، އެން ސޮރީ ވަންސް އެގެއިން 😔 ޓޭކް ކެއަރ އެން ސްޓޭ ސޭފް ގައިސް 🥰 ސީ ޔޫ އިން ނެކްސްޓް ޕާރޓް 😘\nނަފްރަތުން ވެވުނު ލޯބި 33\nހިތާމަ ލޯބި June 4, 2021\nއަވްލީން (22 ވަނަ ބައި)\nހިތާމަ ލޯބި December 24, 2017\nކުރުވާހަކަ ލޯބި October 29, 2018


Omicron Variant Europe ge gina gaumuthakah fethurenee - One Online\nދެކުނު އެފްރިކާއިން ފެނުނު ކޮވިޑްގެ އޮމިކްރޮން ވޭރިއަންޓް ޔޫރަޕުގެ ގިނަ ގައުމުތަކުން ވެސް ފެންނާން ފަށައިފިއެވެ.\nމި ވޭރިއަންޓް އެންމެފަހުން ފެނުނު ގައުމުތަކުގެ ތެރޭގައި އިނގިރޭސިވިލާތް، ޖަރުމަނު އަދި އިޓަލީ ހިމެނެއެވެ. އިނގިރޭސިވިލާތުގެ ހެލްތު މިނިސްޓަރު ސާޖިދު ޖާވިދު ވިދާޅުވި ގޮތުގައި އިއްޔެ އެގައުމުން ފެނުނު މި ވޭރިއަންޓްގެ2ކޮވިޑު ކޭސް ފެނިފައިވަނީ ސައުތު އެފްރިކާއިން ދަތުރުކުރި ބައެއްގެ ގައިންނެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ވަނީ އެގައުމުން މި ވޭރިއަންޓު ފެނުމާ ގުޅިގެން އެހެން ގައުމުތަކުން އެގައުމަށް އެތެރެވާ އެންމެންވެސް އެންމެ ލަސްވެގެން ދެވަނަ ދުވަހު ޕީސީއާރް ޓެސްޓު ހެދުމަށާއި ނެގެޓިވް ނަތީޖާއެއް ފެންނަންދެން އެކަހެރި ވާން ޖެހޭނެ ކަމަށް ވިދާޅުވެފައެވެ.\nހަމަ އެ ކޮންފަރެންސުގައި ޗީފް މެޑިކަލް އޮފިސަރު ކްރިސް ވިޓީ ވިދާޅުވިގޮތުގައި މި ވޭރިއަންޓާ ގުޅޭ ގޮތުން ފުރިހަމަ މައުލޫމާތުތަކެއް ހޯދިފައި ނުވިނަމަވެސް މި ވޭރިއަންޓް ވެކްސިނަށް ގުޑާ މިންވަރު ކުޑަ ކަމަށް ވަނީ ބެލެވިފައެވެ.\nޖަރުމަނުގެ ހެލްތު މިނިސްޓްރީން ވަނީ އެ ގައުމުގެ ބަވަރިއާ ސްޓޭޓުގައި މި ވޭރިއަންޓްގެ ދެ ކޭހެއް ފެނިފައިވާ ކަމަށް ބުނެފައެވެ. މިއުނިކް އެއާޕޯޓުން އެގައުމަށް އެތެރެވެފައިވާ ދެ މީހެއްގެ ގައިން މި ވޭރިއަންޓަށް ޕޮޒިޓިވް ވެފައިވާއިރު މި ދެމީހުން ނޮވެމްބަރު 24 ވަނަ ދުވަހު އެތެރެވެފައިވަނީ ސައުތު އެފްރިކާއިން އެގައުމަށް ދަތުރުކުރާ މީހުން ވަނުން މަނާ ކުރުމުގެ ކުރިން ކަމުގައި އެގައުމުން ބުނެއެވެ. އެ ދެ މީހުންނަކީ ސީދާ ދެކުނު އެފްރިކާ ހިސާބަށް ދަތުރުކުރި ބައެއްކަން ސަރުކާރުން ޔަގީންކޮށްދީފައެއް ނުވެއެވެ.\nއިޓަލީގެ ނެޝަނަލް ހެލްތު އިންސްޓިޓިއުޓުން އާއްމު ކުރި މައުލޫމާތަށް ބަލާއިރު މޮޒަމްބީގުން މިލާން އަށް ދަތުރުކުރި މީހެއްގެ ގައިން ވަނީ މި ވޭރިއަންޓް ފެނިފައެވެ.\nޗެކް ރިޕަބްލިކުން ބުނެފައިވަނީ ނެމީބިއާއިން އެގައުމަށް އެތެރެވި މީހަކު މި ވޭރިއަންޓަށް ޝައްކު ކުރެވޭތީ ޔަގީން ކުރުމުގެ މަސައްކަތް ކުރަމުން އަންނަ ކަމަށެވެ. އޭގެ އިތުރުން ޑެންމާކުގެ ހެލްތު މިނިސްޓްރީން ވަނީ ސައުތު އެފްރިކާއިން އެގައުމަށް އެތެރެވި ދެމީހަކު މި ވޭރިއަންޓަށް ޕޮޒިޓިވްވެފައިވާ ކަމަށް ވަރަށް ބޮޑަށް ޔަގީން ކުރެވޭ ކަމުގައި ބުނެފައެވެ.\nމީގެ ކުރިން ނެދަލޭންޑުންވަނީ އެގައުމަށް ސައުތު އެފްރިކާއިން ދަތުރުކުރި ކޭއެލްއެމް ދެ ފުލައިޓަކުން އެތެރެވި 61 މީހަކު ކޮވިޑަށް ޕޮޒިޓިވް ވެފައިވާއިރު އޭގެ ތެރޭގައި އޮމިކްރަން ވޭރިއަންޓް އުޅޭނެ ކަން ޔަގީން ކުރެވޭ ކަމުގައި ބުނެފައެވެ.\nގުޅޭ ޓެގު ކޮވިޑް 19 ޔޫރަޕް ސިއްހަތު


Juventus aa eku ehbasvumeh nahadhan: Suarez | Mihaaru\n10 ސެޕްޓެމްބަރ 2020 - 13:10\nއިޓަލީ އާއި ސްޕެއިނުގެ މީޑިއާތަކުން ރިޕޯޓްކުރާ ގޮތުގައި އުމުރުން 33 އަހަރު ސުއަރޭޒް ވަނީ އިޓަލީގެ ޗެމްޕިއަން ޔުވެންޓަސްއާ ތިން އަހަރުގެ ކޮންޓްރެކްޓެއްގެ ދަށުން ގުޅެން އެއްބަސްވެފަ އެވެ. އެ ވާހަކަތަަކަށް އިޝާރާތްކޮށް ސުއަރޭޒް އޭނާގެ ރަސްމީ އިންސްޓަގްރާމް އެކައުންޓުގައި ބުނެފައިވަނީ އެއީ "ފޭކް" ހަބަރެއް ކަމަށެވެ.\nއުރުގުއޭ ޓީވީ އަކަށް ދިން އިންޓަވިއުއެއްގައި ސުއަރޭޒް ބުނީ އެހެން ކްލަބަކަށް ބަދަލުވާން ރަސްމީ ސިފައެއްގައި އެއްވެސް އެއްބަސްވުމެއް ނުހަދާ ކަމަށެވެ.\n"އެއީ ދޮގު ހަބަރެއް. އަހަރެން އަދި ޔުވެންޓަސްއާ އެކު އެއްބަސްވުމެއް ނުހަދަން. އެހެން ކްލަބަކާ ވާހަކަ ދެއްކުމަކީ އަހަރެން އެ ކްލަބަށް ދާން އެއްބަަސްވީއެއް ނޫން. މީގެ ވަރަށް ގިނަ ކަންތައްތަކެއް އެބަހުރި ވިސްނަންޖެހޭ. އަހަރެން ޔަގީންކަމާ އެކު މި ޓީމު ދޫކޮށްލާނެ ކަމަކަށް ވެސް ނުބުނަން،" ބާސެލޯނާގައި މަޑުކުރުމުގެ ފުރުސަތު ވެސް އެބައޮތް ކަމަށް އިޝާރާތްކޮށް ސުއަރޭޒް ބުންޏެވެ.\nސުއަރޭޒް ހޯދަން ޕްރިމިއާ ލީިގުގެ ބައެއް ކްލަބްތަކާއި ފްރާންސްގެ ޕީއެސްޖީން ވެސް މަސައްކަތްކުރެ އެވެ. ރިޕޯޓްތައް ބުނާގޮތުން ލިއޮނަލް މެސީ ބާސެލޯނާގައި މަޑުކުރާތީ ސުއަރޭޒްގެ ވިސްނުން މިހާރު ހުރީ ކުރިއަށް އޮތް ސީޒަނުގައި އެ ޓީމުގައި މަޑުކުރެވޭނެ ފުރުސަތެއް އޮތްނަމަ އޭގެ ބޭނުން ހިފާށެވެ.\n"ފުޓްބޯޅައިގައި ކަންތައްތައް ބަދަލުވާގޮތެއް ބުނަން ނޭނގޭނެ. އަހަރެން ގޮތެއް ނިންމާނީ ވަރަށް ވިސްނާފައި،" ސުއަރޭޒް ބުންޏެވެ.\nކުރިން އަޔަކްސް އާއި ލިވަޕޫލަށް ކުޅުނު ސުއަރޭޒް ވަނީ 2014 ވަނަ އަހަރު ބާސެލޯނާ އަށް ބަދަލުވި ފަހުން އެ ޓީމާ އެކު 13 މުބާރާތް ކާމިޔާބުކޮށްފަ އެވެ. ސުއަރޭޒް ބާސެލޯނާއާ އެކު ކޮންޓްރެކްޓްގައި ހުރީ އަންނަ ސީޒަނުގެ ނިޔަލަށެވެ. ރިޕޯޓްތައް ބުނާގޮތުން ބާސެލޯނާ އިން މި ފަހަރުގެ ޓްރާންސްފާ މާކެޓްގައި ސުއަރޭޒް ވިއްކާލަން ބޭނުންވަނީ އަންނަ އަހަރު ހިލޭ ޓްރާންސްފާއެއްގައި އޭނާ ކްލަބް ދޫކޮށްލުމުގެ ކުރިން އޭނާ ޓީމުން ދާއިރު ބަދަލުގައި ޓްރާންސްފާ ފީއެއް ހޯދުމުގެ ގޮތުންނެވެ.\nއިތުރު ލިޔުންތައް ބާސެލޯނާ ޔުވެންޓަސް ލުއިސް ސުއަރޭޒް


މި ހަފްްތާގައި މިޝަން މަންގަލް އަލަށް ޓީވީ އިން ދައްކާނެ --\nމި ހަފްތާގައިވެސް މި ގެނެސްދެނީ މީޑިއާނެޓާ ގުޅިގެން ކޮންމެ ހަފްތާ އަކު ގެނެސްދޭ ޓޮޕްޓެން ޝޯ އެވެ.\n1. ޓްރޯލްސް: ދަަ ބީޓް ގޯސް އޮން (އާ އެޕިސޯޑްތަކެއް)\nއެމެރިކަން އެނިމޭޓެޑް މި ޓީވީ ސީރީޒް އަކީ ކުޑަކުދިންނަަށް ހާއްސަކޮށް ނެރެފައިވާ މިއުޒިކަލް ފެންޓަސީ ޝޯ އެކެވެ. މި ޝޯގައ ފެންނާނީ ޓްރޯލް ވިލެޖުގައި އުޅޭ ޓްރޯލްތަކެއްގެ ވާހަކަތަކެވެ. އެގޮތުން ޕޮޕީ އާއި ބްރާންޗް އަދި އެހެން ޓްރޯލްތަކަށް ދިމާވާ އެކި ކަންތައްތައް ފެންނާނެ އެވެ.\nމި ޝޯތައް އޮކްޓޯބަރު 21، ކޮންމެ ދުވަހަކު 14:00 ގައި ޑްރީމްވޯކްސް އެޗްޑީ އިން (ޗެނަލް 838) ދައްކާނެ އެވެ.\n2. ސްޕޮންޖްބޮބް ސްކޮއާ ޕޭންޓްސް - ބެސްޓް ސްކެއާ ޕޭންޓްސް އެވާ\nމީގެ އަހަރުތަކެއްް ކުރިން ނެރުނު މި ކާޓޫނަކީ މިއަދުވެސް ބައެއް ކުޑަކުދިންގެ އެންމެ ފޭވަރިޓް ކާޓޫނެވެ. މި ހަފްތާގައި ސްޕޮންްޖްްބޮބްގެ އާ އެޕިސޯޑްތަކެއް ޕްރިމިއާ ކުރާއިރު މި ހަފްްތާ ހާއްސަ ވަނީ ހެލޮވީން އަަށެވެ. ސްޕޮންޖްބޮބް އާ އޭނާގެ އެކުވެރިން ހެލޮވީން ފާހަގަ ކުރަަން މޮންސްޓާސް ތަކަކަށް ވެގެން އުޅެ އެވެ. އަދި މި ކާޓޫނުގައި ސްޕޮންޖްބޮބް އަށް އަބަދުވެސް އުނދަަގޫ ކުރަމުން އުޅޭ ކުޑަކުޑަ ޕްލެންކްޓަންވެސް ހެލޮވީން ފާހަގަ ކުރަން އެމީހުންނާއެކު ބައިވެރިވެ އެވެ.\nޕްލެންކްޓަން ޖިންނި އެއްގެ ހެދުން ލައިގެން ޖިންނި އަކަށް ބަދަލުވެގެން ބޭނުންވަނީ ކްރަސްޓީ ކްރެބްގެ ސީކްރެޓް ފޯމިއުލާ ހޯދާށެވެ. ކްރެބްގެ ރެސްޓޯރަަންޓުގައި ބާގާ ހަދަން ގެންގުޅޭ މޮޅު ފޯމިއުލާ ވަގަށް ނެގޭތޯ ކުރާ މަސައްކަތްތައް މި އެޕިސޯޑުގައި ފެންނާނެ އެވެެ.\nމި ޝޯތައް ހޯމައިން ހުކުރަށް 13:00 ގައި ނިކަލޯޑިއަން އެޗްޑީ އިންް (ޗެނަލް 836) ދައްކާނެ އެވެ.\nމީގެ ކުރީ އެޕިސޯޑްތަކުގައިވެސް އެ ފޯމިއުލާ ވަގަށްގެނެގެތޯ ޕްލެންކްްޓަން މަސައްކަތް ކުރޭ --\n3. ދަަ ރެކް ޕެކް (ޕްރިމިއާ)\nތޯމަސް ޖޭ ޗާޗިލް ޑައިރެކްޓުކޮށް މިދިޔަ އަހަރު ނެރުނު މި ފިލްމަކީ ފެމިލީ އެޑްވެންޗާ ފިލްމެކެވެ. ފިލްމުގައި ކުޑަކުދިންގެ ގްރޫޕަކާއެކު އެމީހުންގެ ބެލެނިވެރިން ޖަންގައްޔަށް ވަންނަނީ މިލިޓަރީ ބަޔަކަށް ވެގެންނެވެ. އެމީހުންނަށް ޖަންގަލިން ދިމާވާ މުސްކުޅި މީހެއް އަތުގައި އޮންނަ ކުރީގެ ޓްރެޝާ މެޕެއް ފެނި އެ ހަޒާނާ ހޯދަން މަސައްކަތް ކުރެ އެވެ. އަދި އެ ހިސާބުން މުޅި ފިލްމު ބަދަލުވަނީ އެމީހުންނާ އެ މުސްކުޅި މީހާގެ ތެރެއިން އެ ސަރަހައްދުގައި ވަޅުލާ ފަަސް އަޅާފައި އޮތް ހަޒާނާ އެންމެ ކުރިން ފެންނާނީ ކޮން މީހަކަށްތޯ ބެލުމަށެވެ.\nމި ފިލްމު ދައްކާނީ އޮކްޓޯބަރު 25، ހުކުރު ދުވަހު 17:00 ގައި ފޮކްސް ލައިފް އެޗްޑީ އިން (ޗެނަލް 810) އެވެ.\n4. ހީޒްް އައުޓް ދެއާ (ޕްރިމިއާ)\nޑަައިރެކްްޓަރު ކުއިން ލެޝާ މިދިޔަަ އަހަރު ނެރުނު މި ހޮރޯ ތުރިލާ ފިލްމަކީ ބިރުވެރި ފިލްމުތަކުގެ ލިސްޓަށް އިތުރުވި ތަފާތު ފިލްމެކެވެ.\nމިދިޔަ އަހަރު ނެރުނު މި ފިލްމުގައި އަަންހެނަކާއި އޭނާގެ ދެ ދަރިންނަށް ދިމާވާ ކަންތައްތަކެއް ދައްކުވައިދޭނެ އެެވެ. އެމީހުން ޗުއްޓީ ހޭދަކޮށްލަން ސިޓީ އާ ދުރުން ގޮސްތިބޭ ގެއަކުން ބޯ ހަމަނުޖެހޭ މީހެއްގެ އުނދަގޫތަކެއް ޖެހި ތިން މީހުންގެ ފުރާނަ ގެއްލިދާނެ ފަަދަަ ހާލަތްތައްވެސް ދިމާވެ އެވެ.\nމި ފިލްމު ދައްކާނީ އޮކްޓޯބަރު 23، ބުދައިގައި 19:00 ގައި ފޮކްސް އެކްޝަން މޫވީސް އެޗްޑީ އިން (ޗެނަލް 802) އެވެ.\nފިލްމުގައި ދެ ދަަރިންްގެ ރޯލު ކުޅޭ އެނާ އާއި އެބީގެއިލް (ވ) --\n5. ވުމަން އޮފް އިމްޕެކްޓް:6ވުމަން ސެއިލް ދަ ގްލޯބް (ޕްރިމިއާ)\nއިންފޮޓެއިންމަންޓް މި ޝޯ އަކީ އަންހެނުންގެ ތެރެއިން ކުޑަކަމަކުން ބޮޑު ބަދަލެއް ގެނެސްފައިވާ އެކި އެކި ތަފާތު އަންހެނުންގެ ވާހަކަތައް ގެނެސްދޭ ޝޯ އެކެވެ. އެގޮތުން މި ހަފްތާގައި ވެސް އޮތީ މުޅިިން އާ ސްޓޯރީ އެކެވެ. މި ހަފްތާގައި ދައްކާނީ ހަ އަންހެނުން ވެގެން ސެއިލް ބޯޓެއްގައި ދުނިޔޭގެ އެންމެ ބޮޑު ތިން ކަނޑު ހުރަސް ކުރާ ތަނެވެ. އެ އަންހެނުން ކަނޑުމަތީ 200 ދުވަސް ހޭދަަކުރާއިރު ހިިކިފަސްތަނެއްގައި ހަތަރު ފަހަރު އެ ދަަތުރުގައި މަޑު ކުރެ އެވެ. މި އެޕިސޯޑްގައި ކަނޑުމަތީ އެމީހުންނަށް ދިމާވާ ކަންތައްތަކާއި އެކި އުނދަގޫތަކަށް ބެލުމެއްނެތި އެމީހުން ކަނޑުމައްޗަށް ބޯޓެއްގަައި ނިކުތް މަގުސަދު ހާސިލް ކުރަން މަސައްކކަތް ކުރާ މަންޒަރު ދައްކާނެ އެވެ.\nމި އެޕިސޯޑް އޮކްޓޯބަރު 26، ހޮނިހިރު ދުވަހު 19:00 ގައި ނެޝަނަލް ޖިއޮގްރަފިކްޗެނަލް އެޗްޑީ އިން (ޗެނަލް 820) ދައްކާނެ އެވެ.\nދަތުރު ކުރާ ހަ ބައިވެރިން -\nއަަންކަވާ އިންޑިއާ: މާސްޓާސް އޮފްް ޓޭސްޓް ވިތު ގެރީ މެހިގަން (ޕްރިމިއާ)\nކައްކާ ޝޯތަކަށް ލޯބި ކުރާ މީހުންނަށް މި ޝޯވެސް ހާއްސަ ވާނެ އެވެ. އަންކަވާ އިންޑިއާގެ މާސްޓާސް އޮފްް ޓޭސްޓް ވިތު ގެެރީ ޝޯގައި މި ފަހަރު އޮތީ އިންޑިއާގެ ކެއުންތަކަށް ހާއްސަކޮށްފަ އެވެ. އިންޑިއާގައި ބޮޑެތި އާއިލާތައް އެކުގައި ކައްކައިގެން ބޮޑު ކެއުންގަނޑު ހަދައިގެން ކާ ވަގުތު ޝޯގެ ހޯސްޓް ގެރީވެސް މި ކެއްކުމާއި ކެއުމުގައި ބައިވެރިވާ މަންޒަރުތައް ފެންނާނެ އެވެ. އެގޮތުން، ޕަންޖާބުގެ އާއިލާއެއް ކަމަށްވާ ރޮކީ މޯހަން އާއެކު ގެރީ ބޮޑު ކެއުމަކަށް ދެ އެވެ. އަދި އެމީހުންގެ ތަފާތު ކެއުންތައް ތަޖުރިބާ ކުރެ އެވެ.\nމި އެޕިސޯޑް އޮކްޓޯބަރު 27، އާދިއްތަ ދުވަހު 19:00 ގައި ނެޝަނަލް ޖިއޮގްރަފިކްޗެނަލް އެޗްޑީ އިން (ޗެނަލް 820) ދައްކާނެ އެވެ.\nޝޯގެ ހޮސްޓު ގެރީ މެހިގަން\n8. 20 ވަނަ އައިފާ އެވޯޑްސް 2019\nއައިފާ އެވޯޑްސް އަކީ ބޮލީވުޑްގެ އެންމެ މަގުބޫލު އެވޯޑް ޝޯ އެވެ. 20 ވަނަ އައިފާ އެވޯޑްސް މި އަހަރު ބޭއްވީ އަލަށް މުމްބާއީގަ އެވެ. މިދިޔަ މަހުގެ 18 ވަނަ ދުވަހު އެވޯޑް ޝޯ ނިންމާ އެންމެ މޮޅު ފިލްމުތަކާއި އެކްޓަރުން ވަނީ ހޮވާފަ އެވެ. އެގޮތުން، އައިފާ އެވޯޑްސްގެ މި އަހަރުގެ އެންމެ މޮޅު ތަރިންނަށް ރަންވީރް ސިންގް އާއި އާލިއާ ބަޓް ހޮވުނު އިރު، ފިލްމު ރާޒީ އާއި ޕަދްްމާވަތު އަދި އަންދާދުން އައިފާ އެވޯޑްސްގެ ގިނަ ވަނަތަކެއް ގެންދިޔަ އެވެ.\nމި ޝޯ ދައްކާނީ 20 އޮކްޓޯބަރު 19:30 ގައި ކަލާސް އެޗްޑީ (ޗެނަލް 854) އިންނެވެ.\nއައިފާގެ ބެސްްޓް އެކްޓަރުންގެ ގޮތުގައި ހޮވުނު ދެ ތަރިން --\n9. މިޝަން މަންގަލް (ވޯލްޑް ޓީވީ ޕްްރިމިއާ)\nއަކްޝޭ ކުމާރުގެ "މިޝަން މަންގަލް" އަކީ މާސް އަށް އިންޑިއާއިން ކުރާ ދަތުރަކަށް ބިނާ ކޮށް އުފައްދާފައިވާ ފިލްމެކެވެ. ފިލްމުގައި އެންމެ މުހިއްމު ރޯލު ކުޅެނީ އަކްޝޭ ނަމަވެސް ވަރަށް ގިނަ އިތުރު ތަރިންތަކެއް ވެސް ފިލްމުގައި ހަރަކާތްތެރިވި އެވެ. އޭގެ ތެރޭގައި ވިދްޔާ ބާލަން، ސޮނާކްޝީ ސިންހާ، ތާޕްސީ ޕަންނޫ، ނިތިޔާ މެނަން އަދި ކީރްތީ ކުލްހާރި ހިމެނެއެވެ. ޖަގަން ޝަކްތީ ޑައިރެކްޓްކޮށްފައިވާ މި ފިލްމަށް 11 ދުވަހުގެ ތެރޭގައި 1500 މިލިއަން ލިބުނެވެ. މިޝަން މަންގަލް އުފައްދާފައިވަނީ 320 މިލިއަން ރުޕީސް (4.5 މިލިއަން ޑޮލަރު) ގެ ބަޖެޓަކުންނެވެ.\nމި ފިލްމުގެ ވޯލްޑް ޓީވީ ޕްރިމިއާ 20، އޮކްޓޯބަރު 11:30 ގައި ސްޓާޕްލަސް އެޗްޑީ އިން (ޗެނަލް 850) ދަައްކާނެ އެވެ.\nމިޝަން މަންގަލްގެ ލީޑް ކާސްްޓް --\nމި ހަފްތާގެ ސްޕޯޓްސްގައި އެންމެ ފާހަގަކޮށްލެވެނީ މިހާރު ޖަޕާނުގައި ކުރިއަށްދާ ރަގްބީ ވޯލްޑް ކަޕްގެ ކުއާޓާ ފަައިނަލްސް އެވެ. 19 އޮކްޓޯބަރުން 20 އަށް ކުރިއަށްދާ ކުއާޓާ މެޗުތަކުގައި އަށް ގައުމެއް ވާދަ ކުރެ އެވެ. އެއީ، އިންގްލެންޑް އާއި އޮސްޓްރޭލިއާ، ނިއުޒިލެންޑް އާއި އަޔަލެންޑް، ވޭލްސް އާއި ފްރާންސް އަދި ޖަޕާނާއި ސައުތު އެފްރިކާގެ މެޗުތަަކެވެެ. މި މެޗުތައް ލައިވްކޮށް ސޮނީ ޓެންް2އެޗްްޑީ (ޗެނަލް 892) އިން ދައްކާނެ އެވެ.\nރަގްބީ ވޯލްޑް ކަޕްގެ ނިމިދިޔަ މެޗެއްގެ މަންޒަރެއް --\nމީޑިއާނެޓް މަލްޓިސްކްރީނާ ގުޅޭ ވީޑިއޯ މިރޭ


މާޗޫ ޕީކްޗޫ - ވިކިޕީޑިއާ\nމާޗޫ ޕީކްޗޫ އަކީ ޕެރޫގައި ކަނޑުގެ ސަތަހައަށްވުރެ 2400 މީޓަރު އުހުގައި އޮންނަ ފަރުބަދަ މަތީ ހިސާބެކެވެ. ނުވަތަ ރަށެކެވެ. މިތަން އޮންނަނީ ޕެރޫގެ އުރުބަމްބާ ވާދީގެ އެއްފަޅީގައި އޮންނަ ފަރުބަދަ ތަކުގެ ތެރޭގައެވެ. މިތަން އޮންނަނީ އުރުބަމްބާ ކޯރު އޮންނަ ކަސްކޯގެ ހުޅަގު އުތުރުން 50 މޭލު ދުރުމިނުގައެވެ. މިރަށަށް ނުވަތަ މިހިސާބު ގަނޑަށް އިންކަސް ގެ ގެއްލިފައިވާ ރަށް މިހެން ކިޔައި އުޅެއެވެ. އިންކާ ރަސްކަމުގެ އެންމެ މުހިއްމު އެންމެ އާންމު ރަމްޒު ކަމުގައި ބެލެވޭ ތަނަކީ މާޗޫ ޕީކްޗޫ އެވެ.\nމާޗޫ ޕީކްޗޫ ބިނާކުރެވިފައިވަނީ މީލާދީން 1460 ވަނަ އަހަރު ކަމުގައި ވިޔަސް އިންކާ ރަސްކަމުގެ ވެރިކަންކުރާ ތަނެއްގެ ގޮތުގައި މިރަށް ހަމަޖެހިގެން ދިޔައީ އޭގެ ގަރުނެއް ފަހުންނެވެ. މާޗޫ ޕީކްޗޫ އަކީ ގެއްލި ފޮރުވިފައިވާ ތަނެއްގެ ގޮތުގައި އޮއްވައި ދުނިޔޭގެ ސަމާލުކަމަށް މިތަން ގެނައީ އެމެރިކާގެ ތާރީޚީ ޢިލްމުވެރިޔާ ހިރާމް ބިންހަމް 1911 ވަނަ އަހަރު ގައެވެ. އެދުވަހުން ފެށިގެން މާޗޫ ޕީކްޗޫ ވެފައިވަނީ ފަތުރުވެރިންގެ މެދުގައި މަގުބޫލު ތަނެއް ކަމުގައެވެ.\nޔުނެސްކޯގެ ފަރާތުން ދުނިޔޭގެ އާޘާރީ ތަރިކައެއްގެ ގޮތުގައި މާޗޫ ޕީކްޗޫ ހޮވައި އެކަން އިޢުލާންކޮށްފައިވަނީ 1983 ވަނަ އަހަރު އެވެ. އަދި7ޖުލައި 2007 ގައި މިތަންވަނީ ދުނިޔޭގެ އައު 7helllo އަޖައިބުގެ ތެރޭގައި ހޮވިގެން ގޮސްފައެވެ.\nUNESCO - Machu Picchu (World Heritage)\nމާޗޫ ޕީކްޗޫ ވިކި ޓްރެވެލްގައިޑް ވިކިޓްރެވެލް ގައި\nLast edited on 21 ޑިސެމްބަރު 2016, at 22:31\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 21 ޑިސެމްބަރު 2016، 22:31 ގައެވެ.


Dhemafirin Nidhanvee2Kotari Eh Gai - Vaguthu\nދެމަފިރިން އެއް ކޮޓަރިއެއްގައި، އެއް އެނދެއްގައި ނިދުން އެއީ ޒަމާނުއްސުރެ ދުނިޔޭގެ ގިނަ ގައުމުތަކުގައި ވެސް މީހުން އަމަލު ކުރަމުން އަންނަ ގޮތެވެ. ނަމަވެސް ކޮންމެ ކަމެއް ވެސް ދިރާސާކޮށް، ރިޕޯޓްތައް ތައްޔާރުކުރާ މިޒަމާނުގައި މިކަން ވެސް މިއޮތީ ބަދަލު ކުރަން ޖެހިފައެވެ.\nޔުނިވަސިޓީ އޮފް ލީޑްސް އާއި ސައިލެންޓްނައިޓް އިން ކުރި ދިރާސާ އަކަށް ފަހު ނެރުނު ރިޕޯޓްގައި ބުނެފައި ވަނީ ދެމަފިރިން ނިދަން އެންމެ ރަނގަޅީ ވަކިން، ދެކޮޓަރިއެއްގައި ކަމަށެވެ.\nދެމީހުން ދެކޮޓަރިއެއްގައި ނިދުމުން އޮންނާނެ އެންމެ ބޮޑު ފައިދާ އަކީ ކޮންމެ މީހަކަށް ވެސް ކޮޓަރީގެ ފިނިހޫނުމިން ބޭނުން ވަރެއްގައި ބެހެއްޓުމުގެ ފުރުސަތު ލިބުމާއި، ބައިވެރިޔާ ގުގުރި ދެމުން ފަދަ ކަމެއް ކޮށްގެން އުނދަގުލެއް އިހްސާސް ކުރަން ނުޖެހުމެވެ.\nމީގެ އިތުރުން އެނދުން ބޭނުން ވަރެއްގެ ޖާގަައެއް ކޮންމެ މީހަކަށް ވެސް އެކަނި ނިދާނަމަ އޮންނާނެ ކަމަށް ދިރާސާ ރިޕޯޓްގައި ވެއެވެ.\nކިންގް ސައިޒް، ނުވަތަ ސްޕަ ކިންގް ސައިޒްގެ އެނދު ހުރި ނަމަވެސް ވަރަށް މަދު ދެމަފިރިއަކު ނޫނީ އެހައި ބޮޑު އެނދު ނުގަންނަ ކަމަށާއި އެހެންކަމުން އެނދުން އެކަށީގެންވާ ޖާގަައެއް ނުލިބުމަކީ ވެސް ބައެއް މީހުން ހިތުގެ އަޑިން ކުރާ ޝަކުވާއެއް ކަމަށް ދިރާސާ ރިޕޯޓްގައި ބުނެފައިވެއެވެ.\nމިދިރާސާ ކުރި ސައިންސްވެރިން ބުނީ މިކަމުގައި ވެސް އެންމެ މުހިންމު ކަމަކީ ދެމަފިރިން ވާހަކަދައްކާ މަޝްވަރާ ކުރުމެވެ. ދެމަފިރިން ވަކިން ނިދަން ފެށުމުން ދެން ދިމާވާ އެހެން ކަންކަމާއި، ކުރަން ޖެހޭ އެހެން ކަންތައް ކުރާނެ ގޮތެއް މަޝްވަރާ ކޮށްގެން ހޯދަން ސައިންސްވެރިން ވަނީ ލަފާދީފައެވެ.\nބައެއް މީހުންނަށް މިއީ ޖޯކެއް ފަދަ ދިރާސާއަކަށް ވީނަމަވެސް ބައެއް މީހުން ވަަނީ މިދިރާސާ އަކީ ވަރަށް މުހިންމު ދިރާސާއެއް ކަމަށް މީސް މީޑިއާގައި ބުނެފައެވެ. ދިރާސާ އަށް ތާއިދު ކުރާ ފަރާތްތަކުން ބުނެފައި ވަނީ ނިދުމަށް މިފަދަ ބަދަލެއް ގެންނަން ޖެހިފައިވާތާ ކިތަންމެ ދުވަހެއް ވެއްޖެ ކަމަށެވެ.\nމިހާރު އުފެދޭ ސުވާލަކީ އެއްވެސް ދެމަފިރިއަކު މިގޮތައް އަމަލު ކޮށްފާނެ ހެއްޔެވެ؟\nފެބުރުއަރީ 21, 2020 11:21\nމިއުޅެނީ ދެމީހުން އެކީގަ ނިދާނެ ތަންކޮޅެއްވެސް ނެތިގެން\nފެބުރުއަރީ 21, 2020 11:28\nމިޙާރު އެންމެ ރަނގަޅީ ދެމީޙުން އެއްފަޙަރާ ފޮޑި ޖެނުން😂😂\nފެބުރުއަރީ 21, 2020 12:41\nލައްބަ އަޅުގަނޑުމެން ދެމަފިރިން ނިދަނީ އަބަދުވެސް2ކޮޓަރީގަ މީގެސަބަބުން ހަމަނިދިލިބުމާއިއެކު ބައްދަލުވުމަށް ވަގުތުހޯދުމާއި ދިރިއުޅުމުގެއެހެން ކަންތައްތަކާއިބެހޭގޮތުން މަޝްވަރާކުރެވޭ\nފެބުރުއަރީ 21, 2020 13:05\nއިސްލާމްދީނުގައި ނޯވޭ ދެމަފިރިން ދެކޮޓަރީގައި ނިދާށޭ.މި ޖާހިލު ބައިގަނޑު ބުނާގޮތަށް އުޅޭކަށްނޫން އަހަރެމެން މިދުނިޔޭގައި މިއުޅެނީ.\nފެބުރުއަރީ 21, 2020 19:01\nއިސްލާމްދީނުގަ ނޯވޭ ފޯނު ގެންގުޅޭކަށް ވެސް\nފެބުރުއަރީ 24, 2020 09:25\nފެބުރުއަރީ 24, 2020 13:25\nފެބުރުއަރީ 21, 2020 13:08\nމިއުޅެނީ ކުދިން ވަކިން ނިންދަވާނެ ތަނެއް ނުލިބިގެން😡\nފެބުރުއަރީ 21, 2020 13:24\nމިޙާރު އެންމެ ރަނގަޅީ ދެމީޙުން އެއްފަޙަރާ ފޮޑި ޖެހުން😂😂\nފެބުރުއަރީ 21, 2020 14:01\nދެމަފިރިން ދެމީހުންވެސް ކައިވެނިން ބޭރުން ގުޅުންތައް ބާއްވާ ޤައުމުތަކުގައި ތިކަހަލަ ދިރާސާތައްހެދުމުން ނުކުންނާނެ ނަތީޖާއަކީ ތިއީ!\nފެބުރުއަރީ 21, 2020 14:07\nވަރަށް ބޮޑު ތެދެއް . ހަމަ ޔަގީން ނުންވެސް ދިވެހިންގެ ތެރޭގައި ވެސް އެބަތިބި ތިފަދަ މީހުން. އަހަރެންވެސް ފިރިމީހާ އާއި ދެމީހުން2ރޫމްއެއްގައި ނިދާތާ3އަހަރު ވެއްޖެ. އެއްވެސް މައްސަލައެއް ނެތް އަދި ޖެހިފަ. ވަގުތަކީ އެއްތަނެއްގަ ނިދީމަ ލިބޭނެ އެއްޗެއްނޫން. އެންމެ މުހިންމީ އަންޑަންސްޓޭންޑން\nފެބުރުއަރީ 21, 2020 14:16\nދެން ބުނެފާނެ މީހުންނާ އިނުމުގެވެސް އެއްވެސް ބޭނުމެއްނެތޭ. ކުރި ދިރާސާ އަކުން ދައްކައިފިޔޭ އިނދެގެން ދަރިން ހޯދީމަ އެއީ ކަހެރުވަކު ބޭރު ތޮށިގަނޑޭ. މީހުންނާ ނީންދެ ދަރިން ހޯދީމަ އެ ކުދިން މާބޮޑަށް އުފާވެ އެކުދިންގެ މައިންބަފައިންނާ އެކު މާ ގިނަ ވަގުތު މޫދު ކައިރީ ހޭދަ ކުރަން ލިބެޔޭ. ބައެއްމީހުން މިކަހަލަ ޒާތްޒާތުގެ ތާކުންތާކު ނުޖެހޭ ވާހަކަތައް ގަބޫލުކުރާތީ ހިތާމަޔަކީ!\nފެބުރުއަރީ 21, 2020 14:23\nދެމެފިރިން އެއްކޮށް ނިދާ ލެވޭވަރު ޖާގައެއް ނުލިބޭ އިރު ކިހިނެތް ތިކަން ތިގޮތަަށް ކުރާނީ.\nފެބުރުއަރީ 21, 2020 14:54\nފެބުރުއަރީ 21, 2020 15:01\nދުވަސްކޮޅެއް ފަހުން ތިޔަ ކަހަލަ ރިސާރޗެއް ހަދާފައި ބުނެފާނެ. އެއްގެއެއްގައި އުޅުމަކީވެސް ގޯހެކޭ. އުޅެންވާނީވެސް ދެގޭގައޭ.\nފެބުރުއަރީ 21, 2020 15:23\n....ދެން ބުނެފާނެ މީހުންނާ އިނުމުގެވެސް އެއްވެސް ބޭނުމެއްނެތޭ. ކުރި ދިރާސާ އަކުން ދައްކައިފިޔޭ އިނދެގެން ދަރިން ހޯދީމަ އެއީ ކަހެރުވަކު ބޭރު ތޮށިގަނޑޭ. މީހުންނާ ނީންދެ ދަރިން ހޯދީމަ އެ ކުދިން މާބޮޑަށް އުފާވެ އެކުދިންގެ މައިންބަފައިންނާ އެކު މާ ގިނަ ވަގުތު މޫދު ކައިރީ ހޭދަ ކުރަން ލިބެޔޭ. ބައެއްމީހުން މިކަހަލަ ޒާތްޒާތުގެ ތާކުންތާކު ނުޖެހޭ ވާހަކަތައް ގަބޫލުކުރާތީ ހިތާމަޔަކީ!\nފެބުރުއަރީ 25, 2020 21:21\nއަދި ބުނާނެ ދެމަފިރިން ކައްކައި ކާންވެސް ޖެހޭނީ ވަކިންނޭ އާނއެހެންޏާ ދެމީހުންދެއެއްޗެއް ކާންވެސް ބޭނުންވާ ފަހަރު ދިމާވެދާނެ، އަދި އެކަކު ކައްކާ އެއްޗެހި އަނެކަކަށް މީރުވެސް ނުވެދާނެ އެހެންވީމާ މިފަދަ ޙާލަތްތަކުގައި ދިމާވާނީ އަނބިމީހާޔާހުރެ ފިރިމީހާއަށް މީރުކޮށް ނުކެވި އަދި ފިރިމީހާޔާހުރެ އަނބިމީހާއަށް މީރުކޮށް ނުކެވި ހުރުންފަދަ ކަންކަމާހެދި ދެމަފިރިން ވަކިންކައްކަންޖެހޭނީ\nފެބުރުއަރީ 21, 2020 15:38\nއާ ވާހަކައެއް ނޫން. ފުދިގެބް އުޅޭ މީހުންނައް ކޮއްމެ މީހަކައް ވަކި ކޮޓަރި ހުރޭ\nފެބުރުއަރީ 21, 2020 15:43\nއެންމެ ރަނގަޅު ގޮތަކީ ދެމީހުން ދެ ގައުމެއްގައި ނިދުން. އޭރުން މަޝްވަރާވެސް މާގަދައައް ކުރެވޭނެ.\nފެބުރުއަރީ 21, 2020 16:18\nއެމީހަކުބޭނުންތާކު ނިދަން ވީނު. ރުއްމަގު އަޅޯވަށީގައިވެސް ބައެއް މީހުންނިދާ.\nފެބުރުއަރީ 21, 2020 16:59\nފެބުރުއަރީ 21, 2020 17:07\nމިއުޅެނީ ނިދާނެ އެނދެއްވަރުގެ ތަންކޮޅެއްވެސް ނުލިބިގެން\nތިޔަ ދިރާސާ ކުރި ސަިއންސް ވެރިންނަކީ ވަގު ބިޓު ގެންގުޅޭ ބައެއް... މިދިރާސާގެ ބޭނުމަކީ ޢާއިލާތައް ރޫޅާލުން....\nފެބުރުއަރީ 21, 2020 18:37\nފެބުރުއަރީ 21, 2020 19:39\nމިފަދަ ދިރާސާގެ ބޭނުމަކީ ވަގުރުކު އަޅަށް ދިއުން.\nފެބުރުއަރީ 21, 2020 20:49\nކައިވެނިނުކޮށް އުޅެންވީ އޭރުން ތިހުރިހާކަމެއްކުރާކަށް ނުޖެހޭނެ.\nފެބުރުއަރީ 24, 2020 06:19\nޢަޅުގަނޑު އަބަދުވެސް ނިދަނީ އަނހެނުންނާ ވަކިން. ދިރާސާ ކުރުމުގެ މާ ކުރިންވެސް. ދަރިފުޅުމެނަށްވެސް މިކަން އެނގޭނެ. މަންމަ ކޮޓަރި ބައްޕަ ކޮޓަރި ވަކިވާނެ.\nފެބުރުއަރީ 27, 2020 10:45\nއެހެންވީމާ ކަލޭ މީހަކާއިންއިރުވެސް ތަންދޮރު އޮޅޅުންފިލާވަރުގެ ދަރިންވެސް ކަލޭގެ ތިބީދޯ\nފެބުރުއަރީ 25, 2020 04:41\nފެބުރުއަރީ 25, 2020 09:15\nއޭރުންތާ އެހެންމީހުންނާ ގުޅުން ހިންގަން ފަސޭހަވާނީ.. އެގަމާރުތަކަށް ނޭނގުނުތަ އެއްކޮޓަރީގަ 2އެނދު ބެހެއްޓޭކަމެއް.. މީ ލާދީނީ ދިރާސާ..އަޅުގަނޑުގެ ދިރާސާއިންދައްކައިފި ވަގު އަނބިން ވަގުފިރިން ގެންގުޅުމުން ދިރިއުޅުން އުޖާލާވެ މީހާ މުސްކުޅިނުވާކަމަށް.. ވަރަށް ސަލާމް އެބައިގަނޑަށް.\nފެބުރުއަރީ 25, 2020 16:18\nތިޔައީ ރަނގަޅުގޮތެއްކަމަށް ފެނެޭ، ސަބަބު ވެސް ރަހގަޅު .ކޮޓަރީގެ ފިނި ހޫނުމިން ފަންކަ އެއާކޯނު ވެސް ކޮންމެ މީހަކީ ތަފާތު މިންވަރެއް ބޭނުންވާނެ މީހެއް .އޭގެ އިތުރުން ނިދީގަ ގުގުރި ދަމާ ގިނަބަޔކު ދުނިޔޭގަ އެބަތިބި . ނިދާފަ އޮންނަ މީހައަށް އޭނާ ގުގުރި ދަމާ އަޑު ނީވުނަސް އޭގެ އުނދަގޫ އެމިހާ އަށް އިހްސާސް ނުވިޔަސް ބައިވެރިޔަ އަށާ އެ ނޫންމީހުނަށް ގުގުރީގެ އުދަގޫ ފޯރައިގެން ނިދަން އުނދަގޫ ވާލެއް މަދެއްނޫން. ހުރިހާގޮތަކުން ވެވޭ ހައްލެއްގެ ގޮތުގާ ފެމެލި ރޫމްގެ ދެކޮޓަރި އެއި ދެމަފިރިންނަށް ލިބިގެންދާނެ ރަނގަޅު ހައްލެއްކަމަށް ދެކެން.


Bhagyashree ge zuvaankamuge sirrakee mee! – Iru\nބޮލީވުޑްގެ ކުރީގެ ބަތަލާ ބަގްޔާޝްރީ، އޭނާގެ ރީތިކަމުގެ ސިއްރު ކިޔައިދީފިއެވެ.\n1989 ވަނަ އަހަރު ސަލްމާން ޚާނާއެކު ކުޅުނު “މޭނޭ ޕިޔާރް ކިޔާ” އިން ބޮޑު މަޝްހޫރުކަމެއް ހޯދި ބަގްޔާޝްރީ އިންސްޓަގްރާމްގައި ހިއްސާކުރި ވީޑިއޯގައި ބުނީ، ހަންގަނޑު ޒުވާންކޮށް އޮމާކަންމަތީ ދެމެހެއްޓުމަށް އޭނާ ކުރާ ކަމަކީ ހެނދުނު ހޭލައިގެން ހޫނުފެން ބުއިން ކަމަށެވެ. އަދި ހޫނުފެން ބޮނީ އެއަށް ސެފްރޮން އަޅައިގެން ކަމަށް ބަގްޔާޝްރީ ބުންޏެވެ.\nސެފްރޮން އަކީ އެންޓިއޮކްސިޑެންޓުން މުއްސަނދިވެފައިވާ އެއްޗެއް ކަމުން، އޭގެން ހަންގަނޑަށް ގިނަގުނަ ފައިދާތަކެއް ކުރާކަމަށް ބަގްޔާޝްރީ ބުންޏެވެ. އެގޮތުން އޭގެ ސަބަބުން ސްކިން ސެލްތަކަށް ދިރުން ގެނުވާ، އަލިކޮށްދެއެވެ. ބަގްޔާޝްރީ ބުނީ އޭނާ ކޮންމެދުވަހަކު ހެނދުނު ހޭލައިގެން ބައިތަށި ހޫނުފެނަށް ދެތިން ސެފްރޮން ކޮޅު ލައިގެން ބޯ ކަމަށެވެ.\nދިރާސާތަކުން ދައްކާގޮތުގައި ވެސް، ހަންގަނޑުގައި ހުންނަ ކަޅުތަންތަން ފިލުވައިދީ، ބިހި ނެގުން ހުއްޓުވުމަށް އެންމެ ރަނގަޅު އެއް ބާވަތަކީ ސެފްރޮން އެވެ. އެހެންކަމުން ބަގްޔާޝްރީގެ ވާހަކައަކީ ހަގީގަތެއް ކަމަށް ބެލުމުގެ ފުރުސަތު ބޮޑެވެ.\nއުމުރުން 51 އަހަރުގައި ވެސް ބަގްޔާޝްރީ ފެންނަނީ ވަރަށް ޒުވާންކޮށެވެ.


November 2017 – Haftha\nމިހާނަތަށް ކަނޑުމަތީގެ ނުރައްކާތެރި 14 ހާދިސާއެއް ވަނީ ހިނގާފައި: އެމްއެންޑީއެފް\nމިހާތަނަށް ކަނޑުމަތީގެ ނުރައްކާތެރި 14 ހާދިސާއެއް ރިޕޯޓްކޮށްފައިވާ ކަމަށާއި އޭގެތެރެއިން 11 ހާދިސާއެއް ހިގިތަނަކަށް ކޯސްޓް ގާޑުން ގޮސް އެހީތެރިކަން ފޯރުކޮށްދީފައިވާނެ ކަމަށް އެމްއެންޑީއެފް އިން ބުނެފިއެވެ.\nއެމްއެންޑީއެފް އިން ބުނީ ކޮންމެހެން ކުރަންޖެހޭ ދަތުރުތައް ނޫނީ ނުކުރުމަށް އިލްތިމާސް ކުރާ ކަމަށެވެ.\nމޫސުމާ ބެހޭ ގައުމީ އިދާރާއިން ވަނީ މިއަދު ހެނދުނު، ހއ. އަތޮޅުން ފެށިގެން މ. އަތޮޅާ ހަމައަށް ޔެލޯ އެލާޓް ނެރެފައެވެ.\nކޮޅިގަނޑުގައި 55 މޭލަށް ވައި ގަދަ ވާނެ ކަމަށް ވެސް އެމްއެންޑީއެފް އިން ބުންޏެވެ. ނޭޝަނަލް ޑިޒާސްޓާ މެނޭޖްމަންޓް ސެންޓަރުން ވެސް ވަނީ ކޮންމެހެން ކުރަންޖެހޭ ދަތުރުތައް ފިޔަވައި އެހެން ދަތުރުތައް މިވަގުތު ނުކުރުކަށް އިލްތިމާސްކޮށްފައެވެ.\nއުޅަދަށް އެކަށީގެންވާ މިންވަރަށް ވުރެ އިތުރަށް މުދާ އަދި މީހުން ނޭރުވުމަށާއި ދަތުރު ކުރާ އިރު މުވާސަލާތީ ހުރިހާ ވަސީލަތްތަކެއް ހަމަކޮށްގެން ދަތުރު ކުރުމަށް ވެސް ޑިޒާސްޓާ މެނެޖްމަންޓް ސެންޓަރުން އިލްތިމާސް ކުރެއެވެ.\nAuthor ޝަހީދާPosted on November 30, 2017 December 1, 2017 Categories ޚަބަރު\nކުރިއަށް އޮތް 12 ގަޑިއިރު ރާއްޖޭގެ ބޮޑުބަޔަކަށް މޫސުމް ގޯސް: މެޓް\nކުރިއަށް އޮތް 12 ގަޑިއިރު ތެރޭގައި ރާއްޖޭގެ ބޮޑުބަޔަކަށް ގުގުރުމާއެކު ވިއްސާރަކޮށް ބައެއް އަތޮޅުތަކަށް ބޯކޮށް ވާރޭވެހޭނެކަމަށް ލަފާކުރެވޭކަމުގައި ގައުމީ މޫސުމާއި ބެހޭ އިދާއިން ބުނެފިއެވެ.\nސްރީ ލަންލާ ކައިރީގައި އުފެދިފައިވާ ކޮޅިގަނޑުގެ ބާރު އިތުރަށް ގަދަވެ ސްރީ ލަންކާގެ ހުޅަނގުގައި ހުރި ބާރުގަދަ ކޮޅިގަނޑު މަޑުމަޑުން ހުޅަނގު އުތުރަށް ޖެހެމުންދާއިރު އޭގެ ވިލާތައް ރާއްޖޭގެ މައްޗަށްވެސް އަރާ ގަދަވަޔާއެކު ވިއްސާރަކުރަމުންދާނެ ކަމަށްވެސް ރާއްޖޭގެ މޫސުމާ ބެހޭ ޤައުމީ އިދާރާ އިން ބުނެފައިވެއެވެ.\nމޫސުމާއި ބެހޭ އިދާރާއިން ބުނެފައިވަނީ ކޮޅިގަނޑުގެ ބާރު އަދިވެސް ގަދަވަމުންދާއިރު، ކޮޅިގަނޑުގެ މިސްރާބު ހުރީ ސްރީލަންކާ އަދި ދެކުނު އިންޑިޔާގެ ހުޅަނގު އުތުރުން އަރަބި ކަނޑަށް ދަތުރުކުރާ ގޮތަށްކަމަށެވެ.\nލަންކާ ކައިރީގައި ރޭ އުފެދުނު ކޮޅިގަނޑުގައި ގަޑިއަކު 70 މޭލާއި 100 މޭލާ ދެމެދުގެ ބާރުމިނުގައި ވައިޖެހިފައިވާއިރު އެކަމުގެ ސަބަބުން އެޤައުމުގެ އެކި ސަރަޙައްދުތަކަށް ގެއްލުންވެ، ބައެއް ސަރަޙައްދުތަކުން ކަރަންޓުވެސް ކެނޑުނެވެ.\nAuthor .Posted on November 30, 2017 Categories ޚަބަރު\nމޫސުން ގޯސްވެފައިވާތީ ލަންކާގައި ދިރިއުޅޭ ދިވެހިން ގެއިން ނުނިކުތުމަށް އިލްތިމާސްކޮށްފި\nއަވައްޓެރި ސްރީލަންކާއަށް މޫސުން ގޯސްވެފައިވާތީ ރައްކާތެރިކަމުގެ ގޮތުން އެގައުމުގައި ދިރިއުޅޭ ދިވެހިން ގެއިން ނުނިކުތުމަށް އިލްތިމާސްކޮށްފިއެވެ.\nލަންކާ ސަރަހައްދުގައި މިވަގުތު އުފެދިފައިވާ ބާރުގަދަ ކޮޅިގަނޑެއްގެ ސަބަބުން އެގައުމަށް ކުރަމުންދާ ވިއްސާރައާއިގުޅިގެން ރައްކާތެރިވެ ތިބުމުގެ ގޮތުން މިވަގުތު ލަންކާގައި ތިބޭ ދިވެހިން ގެއިން ނިކުތުމަށް އިލްތިމާށް ކުރެއްވީ އެގައުމަށް ރާއްޖެއިން ކަނޑައަޅުއްވާފައިވާ ސަފީރު މުހައްމަދު ހުސެއިން ޝަރީފް (މުންދު) އެވެ.\nލަންކާގެ މޫސުމާއިބެހޭ ގައުމީ އިދާރާއިން ވަނީ ކުރިއަށް އޮތް 12 ގަޑިއިރަށް ލަންކާއަށް ރެޑް އެލާޓް ނެރެފައެވެ.\nލަންކާއަށް ކުރަމުންދާ ވިއްސާރާގައި މޫސުން ގޯސްވާނެ ކަމަށް އެގައުމުގެ މޫސުމާއިބެހޭ އިދާރާއިން ބުނެފައިވާކަމަށްވެސް މުންދު ވިދާޅުވެފައިވާއިރު ލަންކާގެ ސަރަހައްދުގައި އުފެދިފައިވާ ކޮޅިގަނޑުގެ އަސަރު ރާއްޖެއަށް ކުރާނެތީ ރައްކާތެރިވެ ތިބުމަށް ރާއްޖޭގެ މޫސުމާއި ބެހޭ ގައުމީ އިދާރާއިންވެސް ވަނީ އިލްތިމާސްކޮށްފައެވެ.\nAuthor .Posted on November 30, 2017 November 30, 2017 Categories ޚަބަރު\nއިސްލާމް ދީނަށް ލޯބިކުރާ ބަޔަކުކަމުގައިވުމަށް ރައީސް އިލްތިމާސް ކުރައްވައިފި\nމާތްވެގެންވާ އިސްލާމް ދީނަކީ، އެންމެ ފުރިހަމަ ދީންކަމަށާއި، ދިވެހިންނަކީ މި މަތިވެރި ހިދާޔަތުގައި ދެމިތިބެ، އިސްލާމީ ރިސާލަތު ފަތުރާ، އިސްލާމް ދީނަށް ލޯބިކުރާ ބަޔަކުކަމުގައިވުމަށް ރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އިލްތިމާސްކުރައްވައިފިއެވެ.\nއެމަނިކުފާނު މިކަމަށް އިލްތިމާސްކުރެއްވީ، ކީރިތި ރަސޫލުﷲ صـلّى الله علـيـه وسـلّمގެ ޢީދު މިލާދުގެ މުނާސަބަތުގައި، ރާއްޖޭގެ ރައްޔިތުންނަށް ފޮނުއްވި ތަހުނިޔާގެ ޚިޠާބުގައެވެ.\nރައީސުލްޖުމްހޫރިއްޔާގެ ޚިޠާބުގައި މިފަދަ މުނާސަބަތެއް އިޙްތިފާލު ކުރުމުގެ އެންމެ ބޮޑު ބޭނުމަކަށް ވާންޖެހޭނީ، އެކަލޭގެފާނުގެ ޙަޔާތްޕުޅުން ޢިބުރަތް ލިބިގަތުމަށާއި، އެ މަތިވެރި ގޮތްތަކާއި އުޞޫލުތައް ދަސްކޮށް، އެކަލޭގެފާނު ދެއްކެވި މާތް ހިދާޔަތުގައި ދެމިތިބުމަށްކަމަށާއި، އަޅުގަނޑުމެން ކުރިއަރައިދާނީ، އިސްލާމީ ރިވެތި އުޞޫލުތަކުގައި ހިފަހައްޓައިގެން، އެ މާތް ނަބިއްޔާ ދެއްކެވި މާތް ހިދާޔަތުގައި ދެމިތިބެގެން ކަމަށް ވެސް ރައީސުލްޖުމްހޫރިއްޔާ ވަނީ ވިދާޅުވެފައެވެ.\nއަދި މާތްﷲގެ ރިސާލަތު މީސްތަކުންގެ ތެރޭގައި ފެތުރުއްވުމުގައި ކީރިތި ރަސޫލުﷲ صلّى اللّــه عليه وسلّم އަށް ކިތަންމެ ދަތިތަކަކާއި އުނދަގޫތަކެއް ތަޙަންމުލު ކުރައްވަން ޖެހިވަޑައިގެންނެވިނަމަވެސް، އެކަލޭގެފާނު އެ ދެއްކެވި ހިތްވަރުފުޅުގަދަކަމާއި ކެތްތެރިކަމުގެ ނަމޫނާއިން އަޅުގަނޑުމެންނަށް ދަސްކޮށްދެއްވީ ޢިބްރަތްތެރި ފިލާވަޅުތަކެއްކަމަށާއި، އޭގެ ނަތީޖާއަކަށްވީ، އިސްލާމީ އުންމަތަކީ މުޅިދުނިޔޭގެ އެންމެން ޤަދަރުކުރާ، އިޙުތިރާމުކުރާ، ޢިލްމީގޮތުންނާއި، ހުރިހާ ގޮތަކުންވެސް ދުނިޔޭގެ އެންމެ ޝަރަފުވެރި، އެންމެމާތް އުންމަތަށް ވެގެންދިއުންކަމުގައި ރައީސުލްޖުމްހޫރިއްޔާގެ ޚިޠާބުގައި ފާހަގަކުރައްވާފައިވެއެވެ.\nAuthor ޝަހީދާPosted on November 30, 2017 November 30, 2017 Categories ޚަބަރު\nއައިފޯން އެކްސް ދިރާގުން މިރޭ ވިއްކަން ފަށަނީ\nއެންމެ ފަހުގެ އައިފޯން “އައިފޯން އެކްސް” ވިއްކަން ރާއްޖޭގައި މިރޭ ފަށާނެކަމަށް ދިރާގުން ބުނެފިއެވެ.\nދިރާގުން ބުނީ، ނޮވެމްބަރު މަހުގެ 24 ވަނަ ދުވަހުން ފެށިގެން އެ ކުންފުނިން ޕްރިއޯޑާ ނަގަން ފެށި”އައިފޯން އެކްސް” މިރޭ ދިރާގު ހެޑް އޮފީހުގައި ވިއްކަންފަށާއިރު ފޯން ލިބޭނެކަމަށް ގެރެންޓީވެފައި ތިބި މީހުން މިރޭ 10:00 ޖަހާއިރު ފޯނު ހޯދުމަށް ކިއުއަށް އެރުމަށެވެ.\nދިރާގުން ބުނީ ފޯން ވިއްކަންފެށުމަށް މިރޭ ހާއްސަ ރަސްމިއްޔާތެއް ބާއްވާނެ ކަމަށެވެ. އަދި އެއަށްފަހު އެކެއް ޑިސެންބަރު ވާ ހުކުރު ވިލޭރޭ (މިރޭ) 12:00 އިން ފެށިގެން ދިރާގުން އައިފޯން އެކްސް ދޫ ކުރާނެކަމަށެވެ.\nދިރާގުން އައިފޯން އެކްސްއަށް ޕްރިއޯޑާ ކުރަން ހުޅުވާތިލާ ގަޑިއެއްހާ އިރު ނުވަނީސް ވަނީ ސްޓޮކް ހުސްވެފައެވެ. ދިރާގުން ބުނީ، ދެން ސްޓޮކް ލިބޭނެ ދުވަހެއް އިގޭނީއަދި ފަހުންކަމަށާއި، ސްޓޮކް ލިބުނުހާ އަވަހަކަށް އެކަން އާއްމުންނަށް އަންގާނެ ކަމަށެވެ.\nދިރާގުން އައިފޯން އެކްސް ނަގާ ކޮންމެ ކަސްޓަމަރަކަށް ހަ މަސް ދުވަސް ވަންދެއް ހަ ޖީބީ ޑާޓާ ހިލޭ ލިބޭނެއެވެ.\nAuthor .Posted on November 30, 2017 December 1, 2017 Categories ޚަބަރު\nރާއްޖޭގެ އުތުރުގެ އަތޮޅުތަކަށް ޔެލޯ އެލާޓް ނެރެފި\nގަޑިޔަކު 55މޭލަށް ވައިގަދަވާނެކަމަށް ލަފާކޮށް ރާއްޖޭގެ އުތުރުގެ ބައެއް އަތޮޅުތަކަށް ޔެލޯ އެލާޓް ނެރެފިއެވެ.\nމޫސުމާއި ބެހޭ ގައުމީ އިދާރާ (މެޓް) އޮފީހުން ނެރުނު ބަޔާނެއްގައި ބުނީ ރާއްޖޭގެ އިރުއިތުރުން ސްރީލަންކާ ކައިރީގައި ކޮޅިގަނޑެއް އުފެދިފައިވާ ކަމަށާއި މި ކޮޅިގަނޑު ތިލަދުންމަތީގެ އުތުރުން ރާއްޖޭގެ ހުޅަނގު އުތުރަށް ދަތުރުކުރަމުންދާ ދިޔުމުގައި ރާއްޖޭގެ ސަރަހައްދަށް ދޭތެރެ ދޭތެރެއިން ބޯކޮށް ވާރޭވެހި ކަނޑުގަދަ ވާނެ ކަމަށެވެ.\nމެޓް އޮފީހުން ނެރުނު އެލާޓްގައި ވަނީ ހއ. އާއި އަދި ރ. އަތޮޅާއި ދެމެދުގެ އަތޮޅުތަކަށް ގަދަވަޔާއެކު ބޯކޮށް ވިއްސާރަ ކުރާނެ ކަމަށް ބުނެފައެވެ.\nމި އަތޮޅުތަކަށް މެޓް އޮފީހުން ޔެލޯ އެލާޓް ނެރެފައި ވަނީ، މިރޭ 3:00 އިން ހެނދުނު 8:00 ޖެހުމާއި ހަމައަށެވެ.\nމިއީ މިރޭ މެޓް އޮފީހުން ނެރުނު ތިން ވަނަ އެލާޓެވެ. މީގެ ކުރިން މިރޭ ދެ ފަހަރަކު ނެރެފައި ވަނީ ވައިޓް އެލާޓެވެ. ބޯކޮށް ވާރޭ ވެހި ވައި ގަދަވާނެތީ މިރޭ ފުރަތަމަ ނެރުނު އެލާޓްގައި ވަނީ މ.އަތޮޅުން ފެށިގެން ހއ.އަތޮޅާއި ދެމެދުގެ ސަރަހައްދުތަކަށެވެ.\nމީގެއިތުރުން ހުވަދު އަތޮޅާއި އައްޑޫ އަތޮޅަށްވެސް ވަނީ ވައިޓް އެލާޓް ނެރެފައެވެ. އެ ސަރަހައްދަށް ވައިޓް އެލާޓް ނެރެފައި ވަނީ މިރޭ 12:30 އިން ފެށިގެން ހެދުނު 6:00 އަށެވެ. އެ ސަރަހައްދުތަކަށް ވައިޓް އެލާޓް ނެރުނީ މޫސުން ގޯސްވެ 50 މޭލަށް ވައިގަދަވާނެކަމަށް ލަފާކޮށްފައެވެ.\nޔެލޯ އެލާޓް އަކީ މޫސުން ގޯސްވެ ރައްޔިތުންނަށާއި މުދަލަށް ގެއްލުން ލިބިދާނެތީ އެކަމަށް ސަމާލުކަން ދިނުމުގެ ގޮތުން އަންގާ އެންގުމެކެވެ.\nގްރީޒްމެން އެންމެފަހުން ބާސެލޯނާއަށް މުހުލަތެއްދީފި\nސްޕެއިންގެ ބާސެލޯނާއިން އެތްލެޓިކޯ މެޑްރިޑުގެ ތަރި އެންޓޯން ގްރީޒްމެން ގެނައުމަށް ކުރަމުންދާ މަސައްކަތުގައި ގްރީޒްމެން ބާސެލޯނާއަށް މުހުލަތެއް ދީފިއެވެ.\nގްރީޒްމެން މި ދިން މުހުލަތުގެ މައުލޫމާތު ރިޕޯޓްކުރި ޑޮން ބެލޮން ނޫހުން ހާމަކޮށްފައިނުވާއިރު ގްރީޒްމެން ވަނީ ބާސެލޯނާއަށް އޭނާގެ 100 މިލިއަން ޔޫރޯގެ ރިލީޒް ކްލޯޒް ވީހާވެސް އަވަހަށް ދެއްކުމަށް ގޮވާލައިފައެވެ.\nގްރީޒްމެން ވަނީ ބާސެލޯނާއިން އެގޮތަށް އަމަލުނުކޮށްފިނަމަ އޭނާ މެންޗެސްޓާރ ޔުނައިޓެޑުގެ ހުށަހެޅުމާއި ދޭތެރޭ ވިސްނަން ޖެހިދާނެކަމަށް ބުނެފައިވާކަމަށްވެސް އެ ރިޕޯޓްގައި ބުނެފައިވެއެވެ.\nގްރީޒްމެން އަކީ މިވަގުތު ދުނިޔޭގައި ހުރި އެންމެ މޮޅު އެއް ސެންޓަރ ފޯވަޑަށް ވާއިރު އޭނާ ވަނީ އެތްލެޓިކޯ މެޑްރިޑުގައި ހުރެ އޭނާއަށް ބެލޮން ޑި އޯ ފަދަ މަގާމުތަކަށް ވާދަނުކުރެވޭނޭކަމަށް ނިންމައިފައެވެ. އަދި އޭނާ މިކަން ކުރުމަށް ސްޕެއިން ދޫކޮށްލަން ބޭނުންނުވާއިރު އޭނާ އެންމެ ދާންބޭނުންވާ ޓީމަކަށް މިވަގުތު ސްޕެއިންގައި އޮތީ ބާސެލޯނާއެވެ.\nއެހެންނަމަވެސް ބާސެލޯނާއިން ގްރީޒްމެން ގެންނަން މާ ގިނަ މަސައްކަތްތަކެއް ކުރަމުންނުދާކަމަކަށް ބައެއް ރިޕޯޓްކުގައި ވަނީ ބުނެފައެވެ.\nއެހެންނަމަވެސް ލުއިސް ސުއަރޭޒް ރިޓަޔާކުރަންވާއިރަށް ޒުވާން އެހެން ހުނަރުވެރި ސްޓްރައިކަރުން ހޯދުމަށް ބާސެލޯނާގެ ކޯޗު ވަލްވާރޑޭ ވިސްނަމުންގެންދާކަމަށްވެސް އެ ރިޕޯޓްތަކުގައި ބުނެފައިވެއެވެ. މީގެ ތެރެއިން އެއް ސްޓްރައިކަރަކީ އިޓަލީގެ ޓޮރީނޯއަށް ކުޅެމުން އަންނަ އެންޑިރާ ބެލޮޓީއެވެ.\nAuthor .Posted on November 30, 2017 November 30, 2017 Categories ކުޅިވަރު\n120 ޓީވީ ވަގަށްނެގި މީހަކު ހައްޔަރުކޮށްފި\nއިންޑިޔާގެ ބޮޑެތި ބައެއް ހޮޓާތަކުން 120 ޓީވީ ވަގަށްނެގިކަމުގެ ތުހުމަތުގައި މީހަކު ހައްޔަރުކޮށްފިއެވެ.\nމިމައްސަލާއިގުޅިގެން ހޮޓަލުގައި މަސައްކަތްކުރާ މީހުން ތަހްގީގަށް ދީފައިވާބަޔާންތަކަށް ބެލުމަށްފަހު ފުލުހުން ބުނެފައިވަނީ ޓީވީ ތަށް ވަގަށްނެގިމީހަކީ އެފަދަކަމެއް ކޮށްފާނެ މީހެއްކަމަށް ޝައްކުކުރެވިފައިނުވާކަމަށެވެ.\nއަދި އެމީހާ ހޮޓަލުގެ ވަޒިފާއަށްވަތް ފަހުން އޭނާގެ އަހްލާގީ ފެންވަރުވެސް ވަރަށް ރަނގަޅުކަމަށް މުވައްޒަފުން މައުލޫމާތު ދީފައިވާކަމަށް ފުލުހުން ވަނީ ބުނެފައެވެ.\nފުލުހުންނާއި ހަވާލާދީ އިންޑިޔަގެ ނޫސްތަކުގައި ބުނެފައިވަނީ ކޮންމެފަހަރަކުވެސް ވަސުދޭވް ހޮޓަލަށް ވަނުމަށްފަހު ހޮޓަލުގައި ހުރި ޓީވީގެ ސައިޒު ރަނގަޅަށް ބެލުމަށްފަހު އޭނާ ގެނައި ދަބަހަށް ނުލެވޭ ނަމަ ކޮންމެވެސް ބަހަނާތަކެއްދެއްކުމަށް ފަހު ހޮޓަލުންބޭރަށް ދިޔުމަށްފަހު އަނެއްކާވެސް އާ ދަބަހެއް ހިފައިގެން އެބުރި އަންނަކަމަށެވެ.\nވަސުދޭވް ނަނައިނަހް ނަމަކަށްކިޔާ އެ މީހާ އަބަދުވެސް ހޮޓަލަށް ވަންނަނީ ބޮޑު ދަބަހެއް ހިފައިގެންކަމަށާއި ޓިވީ ވަގަށްނެގުމުގެ މަސައްކަތް އޭނާކުރާތާ މިހާރު ހަތަރުމަސްވެއްޖެ ކަމަށްވެސް ފުލުހުން ބުނެފައިވެއެވެ.\nވަސުދޭވް ހައްޔަރުކުރެވިފައިވަނީ އޭނާ ވަގަށްނެގި ޓީވީތަކުގެ ތެރެއިން ބައެއްޓީވީ ތަކެއް މީހަކަށް ވިއްކުމަށް މަސައްކަތްކުރުމުން އެ މީހާ ފުލުހުންނަށް އެންގެމާއިއެކުގައެވެ.\nބެންގަލޫރުގެ ފުލުހުން ވަނީ އެ މީހާއާއި ދެކޮޅަށް ވައްކަންކުރިކަމުގެ 21 ދައުވާ އުފުލައިފައެވެ.\nAuthor .Posted on November 30, 2017 November 30, 2017 Categories ދުނިޔެ\nޗައިނާއާ އެކު މިނިވަން ވިޔަފާރީގެ އެއްބަސްވުމުގައި ސޮއިކުރަން މަޖިލީހުން ރުހުން ދީފި\nރާއްޖެ އާއި ޗައިނާއާ ދެމެދު މިނިވަން ވިޔަފާރީގެ އެއްބަސްވުމުގައި ސޮއިކުރުމަށް ރައްޔިތުންގެ މަޖިލީހުން މިރޭ ރުހުން ދީފިއެވެ.\nއެ އެއްބަސްވުމަށް ރުހުން ދިނީ ޖަލްސާގައި ބައިވެރިވި 30 މެމްބަރުންގެ އިއްތިފާގުންނެވެ.\nމިރޭގެ ޖަލްސާގައި އިދިކޮޅު އެއްވެސް މެމްބަރަކު ބައިވެރިވެވަޑައިގެންފައެއްނުވެއެވެ.\nމިއަދު މަޖިލީހުގައި ފުރަތަމަ ފަހަރަށް އެޖެންޑާކުރި އެ އެއްބަސްވުން ކޮމެޓީއަށް ފޮނުވީ ވެސް މިއަދުއެވެ. މިއަދު މެންދުރުފަހު ބޭއްވި ކޮމެޓީގެ ބައްދަލުވުމުގައި އިދިކޮޅު މެމްބަރުންގެ ތެރެއިން ބައިވެރިވަޑައިގަތީ ހަމައެކަނި ކެޔޮދޫ ދާއިރާގެ މެމްބަރު މޫސާ ނިޒާރު އިބްރާހިމެވެ.\nމޫސާ ނިޒާރު ވިދާޅުވީ އެ އެއްބަސްވުމުގެ ސަފްހާތަކުގެ އަދަދު 1000 އަށް ވުރެ ގިނަ ކަމަށާއި ނަމަވެސް އެ އެއްބަސްވުން ކިޔާލަން ދިނުމަށް ސަރުކާރަށް ނިސްބަތްވާ މެމްބަރުން ދެކޮޅު ހައްދަވާފައިވާ ކަމަށެވެ.\nއެ އެއްބަސްވުމާ ގުޅޭގޮތުން ޚުލާސާ ގޮތެއްގައި އިކޮނޮމިކް މިނިސްޓަރު މުހައްމަދު ސައީދު ކޮމެޓީގައި ވާހަކަފުޅު ދެއްކެވި ކަމަށް އޭނާ ވިދާޅުވިއެވެ.\nއެ އެއްބަސްވުން މިރޭ ފާސްވެގެން ދިޔައިރު، އޭގައި ވަނީ ކޮން ކަންތައްތަކެއް ކަމެއް އެނގިފައިނުވާތީ އެކަމާ ހިތާމަކުރައްވާ ކަމަށް އިދިކޮޅު މެމްބަރުން ވަނީ ވިދާޅުވެފައެވެ.\nގިނައިން ރުއިމަކީ ހަށިގަނޑަށް ވަރަށް ރަނގަޅު ކަމެއް\nގިނަ މީހުންނަކީ އެމީހެއްގެ ހަޔާތުގައި ވީހާވެސް މަދުން ރޮވޭތޯ ނުވަތަ ނުރޮއެވޭތޯ ބަލާ މީހުންނެވެ. އެހެންނަމަވެސް ބައެއް ތަޖުރިބާކާރު ސައިކޮލޮޖިސްޓުންގެ ވާހަކަވަރަށް ތަފާތެވެ.ސައިކޮލޮޖިސްޓުން ބުނެފައިވަނީ ގިނަ ގިނައިން ރުއިމަކީ ހަށިގަނޑަށް ވަރަށް ފައިދާހުރި ކަމެއްކަމުގައެވެ.\nއަދި ނުރޮއެ ގަދަކަމުން ކަރުނަ ހިފެހެއްޓުމަކީ ރަނގަޅު ކަމެއް ނޫންކަމަށްވެސް ސައިކޮލޮޖިސްޓުން ބުނެފައިވާއިރު ރުއިމަކީ ހަށިގަނޑަށް ފައިދާހުރިކަމެއްކަމަށް ބުނާ އެއް ސައިކޮލޮޖިސްޓަކީ އެމެރިކާގެ ޔޫ.ސީ.އެލް.އޭގައި ކްލިނިކަލް ސައިކޮލޮޖިސްޓެއްގެ ގޮތުގައި މަސައްކަތްކުރަމުންދާ ޑރ. ސްޓެފަން ސިޑެރޮފްއެވެ. ސްޓެފަން ބުނާގޮތުގައި ރުއިމަކީ ތިމާގެ އަމިއްލަ ނަފްސު ތަޅުދަނޑިއަކުން ތަޅެއް ހުޅުވާލާގޮތަށް ހުޅުވާލައިދޭ ކަމެކެވެ.\nޖަޕާނަކީ މިފަދަ ގޮތަކަށް ގިނަ ގިނައިން ރުއިމުން ސިއްހީ ގޮތުން ފައިދާވާކަމަށް ގަބޫލުކުރާ އާދަކާދައެއް އޮންނަ ގައުމެކެވެ. މިގޮތުން ޖަޕާނުގައި ” ކްރައިންގް ކްލަބްސް” ތަށް ހުންނައިރު މިތަންތަނަށް މީހުން ދަނީ ހަމައެކަނި ކަރުނަ އަޅައި ރުއިމަށެވެ.\nކަރުނައިގެ އެކި ވައްތަރު ހުންނަކަމަށް ދިރާސާތަކުން ދައްކުވައިދޭއިރު ރުއިމުގެ ސަބަބުން މީހާގެ ޕެރަސިމްޕަތެޓިކް ނާވަސް ސިސްޓަމް އެކްޓިވޭޓްވެ ހަށިގަނޑުގެ އިހުސާސްތައް ހަމަހަމަކޮށްލައިދެއެވެ.\nމީގެއިތުރުން ރުއިމުގެ ސަބަބުން މީހާގެ ހަށިގަނޑުން ސްޓްރެސް ފިލުވައިދޭކަމަށްވެސް ބައެއް ތަޖުރިބާކާރުން ވަނީ ކަށަވަރު ކަމާއިއެކު ބުނެފައެވެ. އެހެންކަމުން ތަޖްރިބާ ކޮށްލަން މިވެސް ހަމަ ރަގަޅުކަމެކެވެ.\nAuthor .Posted on November 29, 2017 November 30, 2017 Categories މަޢުލޫމާތު


MDP In Poster Harukurumuge Bodu Harakaatheh Fashaifi - Vaguthu\nއަންނަ އޭޕްރީލް މަހު އޮންނަ ލޯކަލް ކައުންސިލް އިންތިހާބުގެ ކެމްޕޭނު ޕޯސްޓަރު ހަރުކުމުގެ ހަރަކާތެއް އެމްޑީޕީން މިއަދު ފަށައިފިއެވެ.\n"ރަށްވެހި ފަތިސް" ނަމުގައި ކުރިއަށް ގެންދާ މި ހަރަކާތް ޝަރަފުވެރިކޮށް ދެއްވީ ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ. އެމްޑީޕީގެ ކެމްޕެއިން ޕޯސްޓަރު ހަރުކުރުމުގެ ހަރަކާތް ފެއްޓީ އާޓިފިޝަލް ބީޗު ކައިރި ހުންނަ އެ ޕާޓީގެ ހަރުގެއިންނެވެ. ހަރުގޭގައި ޕޯސްޓަރު ހަރު ކުރުމަށް ފަހު މާލޭގެ ބައެއް ގެތަކުގެ ފާރުގައި ޕޯސްޓަރު ހަރުކުރުމުގައި ރައީސް ސޯލިހާއި ނަޝީދު ބައިވެރިވެވަޑައިގެންނެވިއެވެ.\nއެމްޑީޕީގެ ހަރުގެ ކައިރީގައި ނޫސްވެރިންނާ ވާހަކަފުޅު ދައްކަވަމުން ރައީސް ސޯލިހް ވިދާޅުވީ އެމްޑީޕީގެ އަމާޒަކީ ކުރިއަށް އޮތް ލޯކަލް ކައުންސިލް އިންތިހާބު ބޮޑު ތަނުން ކާމިޔާބު ކުރުން ކަމަށެވެ. ލޯކަލް ކައުންސިލް އިންތިހާބު ކާމިޔާބު ކުރަން ޖެހޭ މުހިންމު މަގްސަދުތަކެއް ހުރި ކަމަށް ވެސް އެމަނިކުފާނު ވިދާޅުވިއެވެ.\nރައީސް ވިދާޅުވީ ލާމަރުކަޒީ ނިޒާމަށް ފަހުން ގެނެވުނު ބަދަލުތަކާއި ގުޅިގެން ކައުންސިލްތަކަށް ބާރުތަކެއް ދީފައި ހުރުމުން ސަރުކާރުން ހިންގަން ޖެހޭ މަޝްރޫއުތަކަށް ކައުންސިލްތަކުގެ އެއްބާރުލުމާއި އެހީތެރިކަން ވަރަށް ބޭނުންވާކަމަށެވެ. އަދި މަޖިލިސް އިންތިހާބަށް ވުރެ ބޮޑު ކާމިޔާބީއެއް މިފަހަރު ލޯކަލް ކައުންސިލް އިންތިހާބުން ހޯދާނެކަމަށް އެމަނިކުފާނު ވަނީ ވިދާޅުވެފައެވެ.\nޕޯސްޓަރު ހަރުކުރުމުގެ ހަރަކާތް މިއަދު މާލޭގެ އިތުރުން ވިލިމާލެ އަދި ހުޅުމާލެގައި ކުރިއަށް ގެންދިއުމަށް ވަނީ ހަމަޖެހިފައެވެ. އެގޮތުން މިއަދު މެންދުރު ފަހު ރައީސް ސޯލިހާއި މަޖިލިސް ރައީސް ނަޝީދު ވިލިމާލެއަށް ވަޑައިގަންނަވާނެއެވެ.\nރައްޔިތުންގެ މަޖިލިސް އިންތިހާބުގައި އެމްޑީޕީއަށް ވަނީ މަޖިލިހުގެ ސުޕާ މެޖޯރިޓީ ލިބިފައެވެ. އެހެންވެ، އެ ޕާޓީގެ މެމްބަރުން ތިބީ ލޯކަލް ކައުންސިލް އިންތިހާބުގައި އެއަށް ވުރެ ބޮޑު ކާމިޔާބީއެއް ހޯދުމުގެ އަޒުމުގައެވެ.\nފެބުރުއަރީ 15, 2020 10:36\nރައްޔިތުން މާޔޫސްކަމާއި ހިތްދަތިކަމުގަ ރައިސްމީހާބަޑުފުރާކައިގެން ރައްޔިތުންމީހާހޯދައިދިން އިއްޒަތާޝަރަފުވެރިކަމުގަ ހެވިދިލިފަ .\nފެބުރުއަރީ 15, 2020 11:03\nފަޒުނާ އާއި ލައެލާގެ މޫނުގަ ޕޯސްޓަރު ހަރުކޮށްބަލަ މާތާހިރުވާނެ. ގައުމު އޮޔާދަނީ މޑޕ ޔަހޫދީން ހެވިދިލިފަ. ހެޔޮނުވާނެ އެކަކުވެސް ވޯޓު ނުދޭތި.\nއމ ފަތިސް ޖަހައިގެން ނުކުތަސް ކަލޯމެންނަށް އަހަރެންގެ ވޯޓު އަބަދަށްޓަކާ ހަރާން! ހަނދާންކުރާތި. ކުރިންވެސް ފަހުންވެސް ދެންވެސް ވޯޓެއްނުދެން. ދެންވެސް ގޮށް ރީނދުލާއެކު ރާއްޖޭގެ އެންމެން ތިއްބަސް މަ އެކަނި ހުންނަންޖެހުނަސް ނުދޭނަން ވޯޓެއް. ﷲ އިރާދަކުރެއްވިއްޔާ ތިޔަ ފަތިހަކަށް އިރެއްނާރާނެ ދުވަހަކުވެސް. #ލާދީނީ\nފެބުރުއަރީ 15, 2020 12:07\nރައްވެހި ފަތިހޭ ކިޔާއިރު ތީގެ ތެރެއިން ކިތައްމީހުންތޯ ފަތިހު ހޭލީ! ނަމާދުކުރީ! މާރިޔާ ބުނުހެން އެންމެ ރަނގަޅީ ރައްވެހި ހަވީރު ނުވަތަ ރޭގަނޑު ކިޔުން!\nފެބުރުއަރީ 15, 2020 12:14\nތިޔަ ކިޔަން އައުލާކަން ބޮޑީ ޔާމީނު ކޮޕީކޮށްފިން. ޔާމީނު ރަށްވެރި ތަރައްޤީ ގެނެސް ރަށްވެރި ތަރައްޤީގެ ފޮތެއް ނެރެފައި ދައްކާލީމާ، ރަށްވެހި ފަތިސް ކިޔަން އަހަރެމެންނަށް ދަސްވެއްޖެއޭ ބުނުން. ކޮޕީ ކުރުން ނޫން ކަމެއް ނުވެސް ދަނޭ.\nފެބުރުއަރީ 15, 2020 12:50\nމީ މި ރާއްޖޭގެ ޔަހޫދީ ލާދީނީ ބައިގަޑުގެ މަތިފަޑި\nފެބުރުއަރީ 15, 2020 13:06\nގައުމައިގެން ދިވެހިރަޢިއްޔަތުންއުޅެނީ މައުޅޭނީ މަގެޕާޓީއައިގެން. ސޯލިހް\nފެބުރުއަރީ 15, 2020 13:29\n"ރަށްވެހި ފަތިސް" އެކިޔާ ޖަރީމާ ރާއްޖޭގަ ފަތިސް ވަގުތު ފެށެނީވެސް ހެދުނު އިރުއެރުމުގެ ފަހުން ހެއްޔެވެ؟ ވީމާ ރިޔާ ކަމަނާފާނަން ވެސް އެވިދާޅުވެވުނީ ހަމަ ރަގަޅަށްތާއެވެ. އެވެރިން ހެދުނު ގަޑީގައި ތިބޭނީ ނިދާފަތާއެވެ. ރަށްވެހި ފަތިހޭ ކިޔާފަ ފަތިސް ވީ ހެދުނު 9:30 ގައި ތާއެވެ. ބަކާސް\nފެބުރުއަރީ 15, 2020 14:41\nރަައްވެހިތަރައްޤީގެބާނީ ރައީސްޔާމީން އައްއެނގިލައްވާނީ ރައްވެހިތަރައްގީއާއި ރައްވެހިފަތިހާގެންނަންއަދިކީއް ރައްވެހި ހަވީރާ ރައްވެހިރޭގަނޑުވެސް ކަލޭމެންނައްއެނގޭނީ ބޮޑުކަނޑަން ދޮގުހަދަން އޮޅުވާލަން\nފެބުރުއަރީ 15, 2020 15:03\nމި ފޮޓޯތަކުން ޖޭއެސްސީ ކަހަލަ މުސްތަގިއްލު ކޮމިޝަން ތަކުން މުސްތަގިއްލު ވާނެ ވަރު ވަރަށް ރަނގަޅަށް ފެނިގެން އެބަދޭ.\nފެބުރުއަރީ 15, 2020 16:18\nތިބާއަށް ލިބިފައިވާ ފެންވަރާއި ޝަހުސިއްޔަތު އޮޅުވާލައިގެން ނުކުމެ މަގުތަކުގައި ހިނގުމަކީ ދިވެހިން އިތްހަމަޖެހޭ ކަމެއްނޫން. ތިޔާކަމަށްވެސް ބޯޑެއް އުފައްދައިގެން ކުރިއަށް ދާން ފެނޭ\nފެބުރުއަރީ 16, 2020 08:41\nމި ޕޯސްޓަރުން ފެންނަ މަންޒަރަށް ވިސްނާއިރު ދޭހަވަނީ، ތިވިލޭ ފަތިހުން ރަށް އަރަގުވެގެން ދާހެން މަށަށް ފެންނަގޮތް ބުނެލީ ހަޖަމްކުރާނެކަމަށް އުއްމީދުކުރަން


Supreme Court ge fandiyaarunge fenvaru balan thayyaaruvanee\nސުޕްރީމް ކޯޓުގެ ފަނޑިޔާރުން.\nސްޕްރީމް ކޯޓް ފަނޑިޔާރުންގެ ފެންވަރު ބަލަން ތައްޔާރުވަނީ\nސްޕްރީމް ކޯޓުގެ ފަނޑިޔާރުންގެ ފެންވަރު ބެލުމުގެ މަސައްކަތް ފެށުމަށް، ޖުޑިޝަލް ސާވިސް ކޮމިޝަން (ޖޭއެސްސީ) އިން މާދަމާ ބާއްވާ ޖަލްސާ އަށް އެޖެންޑާ ކޮށްފި އެވެ.\nއެނގިފައިވާ ގޮތުގައި ޖޭއެސްސީންގެ ޖަލްސާ އަށް އެކަން އެޖެންޑާ ކޮށްފައިވަނީ ރައްޔިތުންގެ މަޖިލީހުގެ އެދުމުގެ މަތިންނެވެ. ރައްޔިތުންގެ މަޖިލީހުގެ ޖުޑިޝަރީ ކޮމިޓީ އަށް ޖޭއެސްސީގެ މެމްބަރުން މި މަހުގެ 14 ވަނަ ދުވަހު ހާޒިރު ކުރުމުން ވަނީ ފަނޑިޔާރުންގެ ފެންވަރު ބެލުން 2014 ވަނަ އަހަރު ސްޕްރީމް ކޯޓުން ފޮނުވި ސިޓީއަކާ ގުޅިގެން ހުއްޓިފައިވާ ކަމަށް ބުނެފަ އެވެ.\nޖޭއެސްސީގެ ނައިބު ރައީސް އަދި ރައީސުލްޖުމްހޫރިއްޔާ ކަނޑައަޅުއްވާފައި ހުންނަވާ މެމްބަރު މަސްތޫރު ހުސްނީ އެ ކޮމިޓީގައި ވިދާޅުވީ، ފަނޑިޔާރުންގެ ފެންވަރު ބެލުން ސްޕްރީމް ކޯޓުން ހުއްޓުވި ނަމަވެސް އެކަން އަލުން ފެށުމަށް މަސައްކަތް ކުރަމުން އަންނަ ކަމަށެވެ.\nމަސްތޫރުގެ ވާހަކަ އާ ގުޅިގެން އެ ކޮމިޝަނުގެ ރައީސް އަދި ސްޕްރީމް ކޯޓުގެ ފަނޑިޔާރު އަބްދުﷲ އަރީފް މަޖިލީހުގެ ކޮމިޓީގައި ވިދާޅުވީ، ފަނޑިޔާރުންގެ ފެންވަރު ބެލުމުގެ މަސައްކަތް ޖޭއެސްސީ އަށް ނުކުރެވޭނެ ކަމަށް އަންގައި ސްޕްރީމް ކޯޓުން ސިޓީ ފޮނުވީ އެ ކޯޓުގެ ފަނޑިޔާރުންގެ މަޖިލީހުން ފާސްކޮށްގެން ކަމަށެވެ.\nފަނޑިޔާރުންގެ ފެންވަރު ބެލުމުގެ މަސައްކަތް ޖޭއެސްސީ އަށް މަތިކޮށްފައި ވަނީ ފަނޑިޔާރުންގެ ގާނޫނުގެ 56 ވަނަ މާއްދާގެ ދަށުންނެވެ. އެ މާއްދާގައި ބުނަނީ ކޮންމެ ދެ އަހަރަކުން އެއް އަހަރު، ޖޭއެސްސީން ފަނޑިޔާރުންގެ ފެންވަރު ބަލަން ޖެހޭނެ ކަމަށެވެ. ގާނޫނަކުން ޖޭއެސްސީ އަށް މަތިކޮށްފައިވާ މަސައްކަތެއް ހުއްޓުވުމަށް ސްޕްރީމް ކޯޓުގެ ފަނޑިޔާރުންގެ މަޖިލީހުން ފާސްނުކުރެވޭނެ ކަމަށް އެ ކޮމިޓީގައި ބައިވެރިވި ޖޭއެސްސީގެ ގިނަ މެމްބަރުންނާއި، އެ ކޮމިޓީގެ މެމްބަރުން ވެސް ފާހަގަ ކުރި އެވެ.\nއެގޮތުން ދަށު ކޯޓުތަކުގެ ފަނޑިޔާރުންގެ ތެރެއިން އެކޯޓުތަކުން ޖޭއެސްސީ އަށް އިންތިހާބުކޮށްފައިވާ ފަނޑިޔާރު މުހައްމަދު އީސާފުޅު ވެސް ވަނީ ޖޭއެސްސީގެ މަސައްކަތަށް ސްޕްރީމް ކޯޓުން ނުފޫޒު ފޯރުވާ ކަމަށް ވިދާޅުވެފަ އެވެ. އެގޮތުން ފަނޑިޔާރު އީސަ ވިދާޅުވެފައި ވަނީ، ޖޭއެސްސީން ކަންކަން ނިންމުމަށް ވަކި ގޮތަކަށް ވޯޓް ދިނުމަށް އެއްވެސް ފަރާތަކުން މަޖުބޫރު ކޮށްފައި ނުވާ ކަމަށެވެ. އެކަމަކު، ފަނޑިޔާރުންގެ ފެންވަރު ބެލުމުގެ މަސައްކަތް ޖޭއެސްސީ އަށް ނުކުރެވޭނެކަން ސްޕްރީމް ކޯޓުން އަންގާފައި އޮތް އޮތުމުން ވެސް، އެ ކޮމިޝަނުގެ މައްޗަށް ސްޕްރީމް ކޯޓުގެ ނުފޫޒު އޮތް ވަރު ހާމަވާ ކަމަށް ފަނޑިޔާރު އީސަ ވިދާޅުވި އެވެ.\nސީދީ ގެ ޑީޑީ\n10 އަހަރުން ދިގްރީ ހެދީމާ ހުންނާނެ ލައްކަ ފެންވަރު!


vnews - Rajkummar Rao aa Shraddha Kapoor filmuge nan aammu kohffi\nރާޖްކްމާރް ރާއޯ އާއި ޝްރަދާގެ ފިލްމުގެ ނަން އާންމުކޮށްފި\nރާޖްކުމާރު ރާއޯ އާއި ޝްރަދާ ކަޕޫރު 'ސްޓްރީ' ގެ ޝޫޓިންގައި\nރާޖްކުމާރު ރާއޯ އާއި ޝްރަދާ ކަޕޫރު އެންމެ ފުރަތަމަ އެކުގައި ފެނިގެންދާނީ ބިރުވެރި ކޮމެޑީ އަކުން މިހާރު މިވަނީ ޔަގީންވެފަ އެވެ.\nމި ފިލްމުގެ މަސައްކަތް މީގެ ދުވަސްކޮޅެއް ކުރިން ފަށާފައިވާއިރު މިއަދު ވަނީ ފިލްމުގެ ނަން އިއުލާން ކޮށްފަ އެވެ.\nބިރުވެރި އަދި މަޖާ މަންޒަރުތަކެއް ހިމެނޭ މި ފިލްމުގެ ނަމަކީ 'ސްޓްރީ' އެވެ. ސްޓްރީގެ މާނައަކީ އަންހެނެއް ކަމަށާއި، މި ފިލްމު ޑައިރެކްޓް ކުރަނީ އަމަރް ކައުޝިކް ކަމަށް މިއަދު ރާޖްކުމާރް ރާއޯ ކުރި ޓްވީޓެއްގައި ވަނީ ބުނެފަ އެވެ.\nމި ފިލްމު ޕްރޮޑިއުސް ކުރަނީ ޑިނޭޝް ވިޖަން އާއި ރާޖް ނިދިމޫރޫ އަދި ކްރިޝްނާ ޑީކޭ އެވެ. ރާޖްކްމާރް ރާއޯ ވަނީ މީގެ ކުރިން މި ފިލްމުގެ ޝޫޓިންގައި ސްރަދާއާއި އެކު ނަގާފައިވާ ފޮޓޯއެއްވެސް އާންމުކޮށްފަ އެވެ.\nމި ފިލްމާ ގުޅޭ ގޮތުން މާ ގިނަ މައުލޫމާތެއް އަދި ހާމައެއް ނުކުރެއެވެ. އެހެންނަމަވެސް ފިލްމުގެ ޝޫޓިން ފެށިގެން ކުރިއަށްދާއިރު ފިލްމުގެ ލީޑްރޯލް އަދާ ކުރާ ދެތަރިންނަކީ ރާޖްކުމާރު ރާއޯ އާއި ޝްރަދާ ކަޕޫރު އެވެ.\nމި ފިލްމަށް "ސްޓްރީ"ގެ ނަން ދީފައިވާއިރު މި ނަމަކީ 1961 ގައި އިންޑިއާގައި ނިކުން ހިންދީ ފިލްމަކަށް ކިޔާފައިވާ ނަމެކެވެ.


SunOnline: Mediterranean kandun thelaai gas hoadhaa Turkey ge ulhandhu enburi bandharah\nމެޑިޓަރޭނިއަން ކަނޑުން ތެލާއި ގޭސް ހޯދާ ތުރުކީގެ އުޅަނދު އެނބުރި ބަނދަރަށް\nރުގިއްޔާ މުހައްމަދު މޫސާ 01 Dec 2020, 08:47\nތުރުކީގެ ރިސާޗް ބޯޓު އޮރުޖް ރެއިސް މިހާރު ވަނީ އެގައުމުގައި ބަނދަރު ކޮށްފަ -- ފޮޓޯ: ރޮއިޓާސް\nއަންކާރާ (ޑިސެމްބަރު 1): މެޑިޓެރޭނިއަން ކަނޑުގެ އިރުމަތީގައި، ގްރީސް އާއި ތުރުކީއާ ދެމެދު ކަނޑުގެ ބޯޑަރާ ބެހޭ ގޮތުން އަރާރުން އުފެދިފައިވާ ސަރަހައްދެއްގައި ތެލާއި ގޭސް ހޯދުމުގެ މަސައްކަތް ކުރާ ތުރުކީގެ ބޯޓު އެގައުމުގައި ބަނދަރުކޮށްފި އެވެ.\nތުރުކީގެ އެނާޖީ މިނިސްޓްރީން އިއްޔެ ބުނި ގޮތުގައި އެގައުމުގެ އޮރުޖް ރެއިސް ބޯޓުން މިދިޔަ އޮގަސްޓު 10ގައި ފެށި މިޝަން އެ ބޯޓުން ވަނީ ނިންމާލާފަ އެވެ. އަދި 10،995 ކިލޯމީޓަރުގެ ސަރަހައްދެއްގައި ދިރާސާތައް ކުރިއަށްގެންދިޔުމަށް ފަހު އެބޯޓު ވަނީ އެގައުމުގެ އަންތަލްޔާ ޕޯޓުގައި ބަނދަރުކޮށްފަ އެވެ.\nތުރުކީން އެ މަސައްކަތް ކުރިއަށްގެން ދިޔަ ސަރަހައްދަކީ ގްރީސްގެ ކަނޑުގެ ސަރަހައްދެއް ކަމަށް އެގައުމުގެ ފޮރިން މިނިސްޓްރީން ބުންޏެވެ. އަދި އެއީ ދެ ގައުމުގެ ބޯޑަރުގެ މައްސަލަަ ތުރުކީން އިތުރަށް ގޯސް ކުރުމުގެ ގޮތުގައި އެ މިނިސްޓްރީން ވަނީ ސިފަކޮށްފަ އެވެ.\nނަމަވެސް ތުރުކީން ވަނީ އެގައުމާ 9.3 މޭލު ދުރުގައި އޮންނަ ސަރަހައްދެއްގައި އެގައުމުން ކުރާ މަސައްކަތަކަށް ދެކޮޅު ހެދުމުގެ ހައްގެއް ގްރީސް އަށް ލިބިގެން ނުވާ ކަމަށް ބުނެފަ އެވެ.\nތުރުކީން އެ ސަރަހައްދުން ތެލާއި ގޭސް ހޯދުމުގެ މަސައްކަތް ފެށީ އޮގަސްޓު މަހު ކަމަށްވީ ނަމަވެސް ސެޕްޓެމްބަރު މަހުގެ މެދުތެރޭގައި އެ މިޝަން ހުއްޓުމަކަށް ގެނަ އެވެ. އަދި އެއީ ޔޫރަޕިއަން ޔޫނިއަން (އީޔޫ)ގެ ބައްދަލުވުމަކާ ދިމާކޮށް، ގްރީސްއާ ދެމެދު އުފެދިފައިވާ މައްސަލަ ހައްލު ކުރުމަށް ފުރުސަތު ދިނުމަށް ކަމަށް ބުނެ އެވެ.\nއެ ބައްދަލުވުމެއްގައި، ގްރީސްއިން އަމިއްލަ ސަރަހައްދުތައް ކަމަށް ބުނާ ކަނޑުގެ ސަރަހައްދުގައި ތުރުކީން "ގަވާއިދާ ހިލާފަށް ތޮރުފާ، ތެލާއި ގޭސް ހޯދުމުގެ މަސައްކަތް ކުރާ ނަމަ" އެގައުމާ ދެކޮޅަށް ދަތި ކުރުމުގެ ފިޔަވަޅު އަޅާނެ ކަމުގެ އިންޒާރު އީޔޫއިން ދިނެވެ. އަދި އެއަށް ފަހު ތުރުކީން އަނެއްކާވެސް މެޑިޓެރޭނިއަން ކަނޑުގައި ތެލާއި ގޭސް ހޯދުމުގެ މަސައްކަތް ފެށި އެވެ.\nއެ މައްސަލައާ ގުޅިގެން ތުރުކީއާ ދެކޮޅަށް ފިޔަވަޅު އެޅުމާ ބެހޭ ގޮތުން އީޔޫގެ ލީޑަރުން މިމަހުގެ 11 އާއި 12އިގައި މަޝްވަރާ ކުރާނެ އެވެ.\nހޮސްޕިޓަލެއްގައި ރޯވެ ކޮވިޑް ޖެހިފައިވާ ބަޔަކު މަރުވެއްޖެ\nއެމެރިކާއަށް ފިޔަވަޅު އަޅާނެކަމުގެ އިންޒާރު ތުރުކީން ދީފި


މޯލްޑިވްސް އިމިގްރޭޝަން ހެޑް އޮފީސް (ވެލާނާގެ 1 ވަނަ ފަންގިފިލާ) އިން ފެށިގެން ސްޓާރ ކްލައުޑްސް އިމާރާތް (މ.ޗަންބޭލީވިލާ) 11 ވަނަ ފަންގިފިލާއަށް އޮޕްޓިކް ފައިބަރ ކޭބަލް އަޅައިދޭނެ ފަރާތެއް ހޯދުމަށް ބޭނުންވެއެވެ.\nމިމަސައްކަތަށް ޝައުޤުވެރިވެ ވަޑައިގަންނަވާ ފަރާތްތަކުން 30 އޯގަސްޓް 2021 ވާ ހޯމަ ދުވަހުގެ 15:00 އަށް މިއޮފީހުގެ ޕްރޮކިއުމަންޓް ސެކްޝަން (ވެލާނާގެ 1 ވަނަ ފަންގިފިލާ) އަށް ވަޑައިގެން މަޢުލޫމާތު ސާފުކުރުމުގެ ބައްދަލުވުމަށް ހާޒިރުވެ، މިމަސައްކަތަށް ރަޖިސްޓްރީ ކުރެއްވުން އެދެމެވެ.\nބީލަން ހުށައެޅުން އޮންނާނީ 08 ސެޕްޓެމްބަރ 2021 ވާ ބުދަ ދުވަހުގެ 15:00 އަށް މިއޮފީހުގެ ޕްރޮކިއުމަންޓް ޔުނިޓް (ވެލާނާގެ 01 ވަނަ ފަންގިފިލާ) ވަޑައިގެންނެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލާންތައް ހުންނަންވާނީ އެއްކަރުދާސްކޮށް، ސިޓީއުރައިގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nއިތުރު މަޢުލޫމާތު ތިރީގައިވާ އީމެއިލް އެޑްރެހުން ލިބިވަޑައިގަންނަވާނެއެވެ.\nވެލާނާގެ، 1 ވަނަ ފަންގިފިލާ،\n22 އޮގަސްޓް 2021\nނަންބަރު: 25 (IUL)94-Q/1/2021/25\nޕަބްލިޝްކުރި ތާރީޚު: 22 އޮގަސްޓް 2021\nޕަބްލިޝްކުރި ގަޑި: 22:24\nސުންގަޑި: 08 ސެޕްޓެންބަރު 2021 15:00


Delivery Hidhumai Reygandu 11 Aa Hama Ah - Vaguthu\nމުޅި ރާއްޖެ ފުރަބަންދުކޮށްފައި މިވާ ދަނޑިވަޅުގައި، ގޭގެއަށް ބޭނުންވާ އެއްޗެހި ޑެލިވަރީ ކުރަނީ - ވަގުތު އިމޭޖަސް؛ ގައިޝް އަންވަރު\nކޮވިޑް-19 އާ ގުޅިގެން މާލެ ސިޓީ ފުރަބަންދުކޮށްފައި އޮންނަތާ ދޮޅު މަސް ދުވަސް ފަހުން ދިން ލުއިތަކާއެކު، މާލެ ސިޓީގެ ފިހާރަތަކުން 11 ޖެހުމާއި ހަމައަށް ޑެލިވަރީ ހިދުމަތް ދެވޭނެ ކަމަށް އިކޮނޮމިކް މިނިސްޓްރީން ވިދާޅުވެއްޖެއެވެ.\nއެ މިނިސްޓްރީން ކަސްޓަމަރުންނަށް ހުޅުވާލައިގެން ވިޔަފާރިކުރުމުގެ ޚިދުމަށް ދެވޭނެ ގަޑި އަދި ޑެލިވަރީ ޚިދުމަތް ދެވޭނެ ގަޑިތަކެއް ކަނޑައަޅާފައެވެ.\nއެ މިނިސްޓްރީން ވިދާޅުވީ، ގޭބިސީތަކުން ބޭރަށް ނުކުމެ އުޅުން މަނާކޮށްފައިވާ މުއްދަތުގައި ފުލުހުން މެދުވެރިކޮށް ވިޔަފާރިކުރުމުގެ ހުއްދަ ދޫކޮށްފައިވާ ފަރާތްތަކުން ޚިދުމަތް ފޯރުކޮށްދެވޭނެ ގަޑި ކަނޑައަޅާފައިވާ ކަމަށެވެ.\nއެގޮތުން ކަސްޓަމަރުންނަށް ހުޅުވާލައިގެން ވިޔަފާރިކުރުމުގެ ޚިދުމަތް ދެވޭނީ، ހެނދުނު 9:00 އިން ރޭގަނޑު 9:00 އަށް ކަމަށް އެ މިނިސްޓްރީން ވިދާޅުވިއެވެ. އަދި ސައިހޮޓާ، ކެފޭ، ރެސްޓޯރަންޓް، ކެންޓީނު ފަދަ ކާބޯތަކެތި ތައްޔާރުކުރާ ތަންތަނުން ޑެލިވަރީގެ ޚިދުމަތް ދެވޭނީ، ހެނދުނު 9:00 އިން ރޭގަނޑު 11:00 އަށް ކަމަށާއި، އިލެކެޓްރޯނިކް ޒަރީޢާއިން އޯޑަރު ދިނުމުން މުދާ ޑެލިވަރކުރުމުގެ ޚިދުމަތް ފޯރުކޮށްދެވޭނީ، ހެނދުނު 9:00 އިން ރޭގަނޑު 11:00 އަށް ކަމަށް އެ މިނިސްޓްރީން ވިދާޅުވިއެވެ.\nއެ މިނިސްޓްރީން ވަނީ އެ މިނިސްޓްރީން ނޫނީ އެޗްޕީއޭއިން ވަކި އެއްޗެއް އަންގަންދެން މިގޮތަށް އަމަލު ކުރުމަށް އަންގާފައެވެ.\nމި ފުރަބަންދަށް ދިން ލުއިތަކުގެ ތެރޭގައި ކޮންމެ ގޭބިސީއަކުން ވިޔަފާރި ކުރުމަށް ތިން މީހުންނަށް ފުރުސަތު އޮވެއެވެ. މި ހުއްދަ ހޯދަން ފުލުހުންގެ ޕޯޓަލްއަށް ހުށަހަޅަން ޖެހެއެވެ.


Import ithuruve, aamdhanee 78 percent mahchah\nމާލޭ ވިޔަފާރި ބަނދަރުގައި ބަހައްޓާފައި ހުރި ކޮންޓޭނަރުތަކެއް: އިންޕޯޓް އިތުރުވެ ދައުލަތުގެ އާމްދަނީ 78 ޕަސެންޓް މައްޗަށް ޖެހުނު -- ފޮޓޯ: އަވަސް\nމިދިޔަ މަހު ރާއްޖެއަށް އިމްޕޯޓް ކުރި މުދަލުގެ އަދަދު އިތުރުވެ، އާމްދަނީ 78 ޕަސެންޓް މައްޗަށް ޖެހިލާފައިވާ ކަމަށް ކަސްޓަމުން ބުނެފި އެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުގައި 2020 ވަނަ އަހަރުގެ ޑިސެމްބަރު މަހު ރާއްޖެއަށް އިމްޕޯޓް ކޮށްފައި ވަނީ 2.5 ބިލިއަން ރުފިޔާގެ މުދަލެވެ. ނަމަވެސް މިދިޔަ އަހަރުގެ ޑިސެމްބަރު މަހު އެ އަދަދު ވަނީ 4.5 ބިލިއަން ރުފިޔާއަށް އިތުރުވެފަ އެވެ. މިއީ 78 ޕަސެންޓުގެ އިތުުރު ވުމެކެވެ.\nއިމްޕޯޓް އިތުރު ވުމުގެ ސަބަބުން ޑިސެމްބަރު މަހު ދައުލަތަށް ލިބުނު އާމްދަނީ 2020 ވަނަ އަހަރުގެ ޑިސެމްބަރު މަހާ އަޅާބަލާއިރު 23 ޕަސެންޓް އިތުރުވެފައި ވެއެވެ. 2020 ވަނަ އަހަރުގެ ޑިސެމްބަރު މަހު 296 މިލިއަން ރުފިޔާ ދައުލަތަށް ލިބިފައިވާއިރު، މިދިޔަ މަހު މި އަދަދު ވަނީ 364 މިލިއަން ރުފިޔާއަށް އިތުރުވެފަ އެވެ.\nމިދިޔަ މަހު ރާއްޖެއަށް އެންމެ ގިނައިން މުދާ އެތެރެ ކޮށްފައި ވަނީ ޔޫއޭއީ، ޗައިނާ، އިންޑިއާ އަދި އޮމާން އެވެ. ޔޫއޭއީން 713 މިލިއަން ރުފިޔާގެ މުދާ އެތެރެކޮށްފައިވާއިރު، ޗައިނާއިން 575 މިލިއަން ރުފިޔާގެ މުދާ ވަނީ އެތެރެކޮށްފަ އެވެ.\nއިންޑިއާއިން 504 މިލިއަން ރުފިޔާގެ މުދާ އަދި އޮމާން އިން 487 މިލިއަން ރުފިޔާގެ މުދާ ވަނީ މިދިޔަ މަހު ރާއްޖެ އެތެރެކޮށްފަ އެވެ.\nރާއްޖެއިން މިދިޔަ މަހު އެންމެ ގިނައިން އެކްޕޯޓްކޮށްފައި ވަނީ ތައިލޭންޑް، ޖަރުމަން އަދި މޮރިޝަސް އެވެ. ތައިލޭންޑަށް 37 ޕަސެންޓް މުދާ އެކްޕޯޓް ކޮށްފައިވާއިރު ޖަރުމަނަށް އެކްސްޕޯޓް ކޮށްފައި ވަނީ 16 ޕަސެންޓް މުދަލެވެ. އަދި މޮރިޝަސް އަށް ނުވަ ޕަސެންޓްގެ މުދާ އެކސްޕޯޓްކޮށްފައި ވެއެވެ


Mi dhuvasvaru thimaage kamuge gulhun kiyaidheyn naun edhen!\nވީޑިއޯ ރިޕޯޓް: -\nމި ދުވަސްވަރު ތިމާގެކަމުގެ ގުޅުން ކިޔައިދޭން ނައުން އެދެން!\n19 ފެބްރުއަރީ 2021 - 15:51:15\nލޯކަލް ކައުންސިލް އިންތިހާބު މިއޮތީ ބޯމަތިވެފައެވެ. މިދުވަސްވަރަކީ އަނެއްކާވެސް ސިޔާސީ ބޭފުޅުން ނާށިގަނޑު ހިފައިގެން ސަލާންޖަހަން ނިކުންނަ ދުވަސްވަރެވެ. ރައްޔިތުންގެ އެންމެ އަސާސީ ހައްގުތަކުގެ ވާހަކައިން ރައްޔިތުން ގުބޯ ހެއްދުމަށް ގޭގޭ ދޮރާއަށި ދޮށުންނާއި ފެންޑާމަތީ 24 ގަނޑިއިރު މުގޯލި އަޅާލައަޅާލަ ތިބޭ ދުވަސްވަރެވެ.\nހަމައެކަނި ލޯކަލް ކައުންސިލް އިންތިހާބާއި ގުޅިގެންނެއް ނޫނެވެ. މިއީ ހަމަ ކޮންމެ އިންތިހާބަކާއި ގުޅިގެންވެސް ފެންނަ މަންޒަރުތަކެކެވެ. އިރުވައި މޫސުމަށް ނިކުންނަ ދޮންދޫނި ތަކެއްހެން ނިކުންނަ ނުނިކުންނަ ތަނެއްވެސް ނޭގި ގޭ ދޮރާއަށިން ވަދެގެން އައިސް އާއިލީ ގުޅުމުން ފެށިގެން ދުރުތާ ތިމާގެ ގުޅުމާއި، މުނިމާމައިންގެ ގުޅުމާއި ހަމަޔަށް ކިޔާދީ ނިންމާލާއިރު އެންމެ ފަހު ބަހަކަށް ވާނީ “ ކޮއްކޯ ނުވަތަ ދައްތާ ވޯޓެއް ދެއްޗޭ ”އެވެ.\nހަނގީގަތަކީ އާއިލީ ގުޅުން ކިޔާދިނުމާއި ހަމައިން ހަތުރުން ރައްޓެހިނަށްވެ، "އަނގައިން ސޮނިވެއްޓޭ" ވަރަށް ތިމާއާއި އޭނާ އާ އޮންނަ ގުޅުން ކިޔާދޭން މިބޭބޭފުޅުން އަންނަނީ ކޮންމެހެން އާއިލީ ގުޅުން ދަމަހައްޓާ ރައްޓެހިކަން ވަރުގަދަ ކުރާކަށް ނޫންކަމެވެ. މިވެރިންގެ ހަމައެކަނި ބޭނުމަކަށް ވަނީ މަގާމާއި ޖާހަތު ހޯދުމަށް އެފަހަރެއްގައި އަންނަ އިންތިހާބަށް ވޯޓު ހޯދުމެވެ. ރައްޔިތުންނަށް ބޭނުންވާ އެންމެ އަސާސީ ހައްގުތަކުގެ ވާހަކައިން ރައްޔިތުން ޖަޒުބާތުގައި ޖައްސާ ނިކަމެތި ރައްޔިތުމީހާއަށް އޮންނަ މިނިވަން ވޯޓުގެ ހައްގުވެސް އަތުލައިގަންނަނީއެވެ.\nރާއްޖޭގައި އެކި ކުލަކުލައިން ސިޔާސީ ޕާޓީތަކުގެ ވާދަވެރިކަން ފެށުނީންސުރެ މިއަދާ ޖެހެންދެންވެސް މިވެރިން ކުރަމުން އައި ކަމަކީ ހަމަ މިއީއެވެ. މީގައި އެންމެ ހައިރާންވާންޖެހޭ ކަމަކީ ސިޔާސީ ބޭފުޅުން ކޮންމެ ފަހަރަކު ކިޔާހާ ލަވައެއްގެ ޖަޒުބާތުގައި ރައްޔިތުން ކޮންމެ ފަހަރަކުވެސް ޖެހޭ ޖެހުމެވެ. ނުޖެހެވެންވީ ސަބަބެއް ވެސް ނެތްތާއެވެ. ގެއަށް އައިސް ވަންނަ ގޮތަށް ފަށަނީ އާއިލީ ގުޅުމުގެ ވާހަކައެވެ. ދެން ގޭގެ ފެންޑާ ކުޑަކަމުގެ ވާހަކައިން ފެށިގެން އެ ފެންޑާ ބޮޑުކޮށްދޭން ކުރެވިދާނެ އަދި ކޮށްދޭން ގަސްދުކުރާހާ ކަންކަމުގެ ވާހަަކައެވެެ. ގޭގެ ފުރާޅުގެ ޓިނުތައް ބާވެފައި ހުރި ވާހަކައިން ފެށިގެން ގޭގައި ދެންވެސް ފުއްދަންހުރި ހުރިހާކަމަކަށް އެންމެ މޮޅު ހައްލު ހޯދައިދޭނެ ކަމުގެ އެންމެ ފޮނި ވައުދުވެގެންދާއިރު އަޖައިބުވެ އަނގައިން ސޮނިވެއްޓޭ ވަރުވެއެވެ. އެ ޖަޒުބާތުގައި ޖެހި ހުވަފެން ދެކިދެކި އިންދާ ވޯޓުވެސް އޮންނަނީ އެ ފަރާތަކަށް ދެވި ހިބަކޮށްދެވިފައެވެ.\nނުވިތާކަށް އެ ކުލަ ކުލައިގެ ޕަޓީއަށް ނުވަންނާން ނަދަރު ބުނެގެން އިން މީހާއަށްވެސް މިހާ ހިސާބަށް ދިޔުމުން ކަން ނިމޭއިރު އޮންނަނީ ވާނުވާވެސް ނޭނގި ކުރަންވާތާކު ސޮއިކޮށް ނިމި ވަންނަންވާ ޕާޓީއަކަށް ވެދެވި ނިމިފައެވެ. ރެއަކާ ލަނީ އިންތިހާބު ނިމި އަނެއް ފަސް އަހަރުވެސް އެއްކަލަ ފެންޑާއަށް ކީއްކުރަންތޯ ބާވެފައި ހުރި އެއްކަލަ ފުރާޅުގަނޑު ބަދަލުނުވިތާ އޭގައި އިން ބާ ގަނޑެއްވެސް ނުބެއްދިގެން އުޅޭ ހިސާބުންނެވެ. ދެން އެ ހިސާބުން އަނެއްކާވެސް ގުބޯ ނުހެއްދޭން ނިޔަތްގަނެ "ވޯޓެއް ހަމަ ހިލާ ނުދޭނަމޭ" ބުނެ ހުއްޓާ އަނެއްކާވެސް ހަމަ އަނެއް އިންތިހާބީ ދުވަސްވަރާއި ކުރިމަތިލާއިރު ޖެހެނީ އެއްތާކުއެވެ.\nކަންތައް ހުރީ މިހެންނެވެ. އަނެއްކާވެސް އަނެއް އިންތިހާބެއް ބޯމަތިވީއެވެ. އައިލީ ގުޅުންތައް ހިތުދަސްވެ، ހަތުރުން މިތުރުންނަށްވެ، ނިމެނީއެވެ. މީންޒަމާނަކު ގޭގެއަށް ނުވަންނަ މީހުން ގޭގޭ ދޮރުއަށި ބުޑުން ނުފިލާކަން ފާހަގަކުރެވޭނެއެވެ. އެތައް އަހަރަކު ބޯހިޔާވަހިކަމުގެ ހައްގު ނުލިބިގެން ގަނަތެޅުނު މީހުންގެ ގޭގައި މިހާލަތު އަދި ވަކިން ބޮޑުވާނެ ކަމަށް ފެނެއެވެ. ފްލެޓް ހައްގުވާނެ ކަމާއި ބޯހިޔާވަހިކަން އަތްފޯރާފަށަށް އަންނާނެ ކަމާއި މިހެން ގޮސް އެތައް ހުވަފެނެއް ދައްކާ ނިންމާލާނެއެވެ. ނިކަމެތި ރައްޔިތު މީހާގެ މިނިވަން ވޯޓު ވަކި ބަޔަކަށް ވިކި އޮންނާނީ ހުސްވެފައެވެ.\nއެހެންނަމަވެސް އަހަރެންގެ ނަޒަރުގައި މިހާރު އެއްކަލަ ރައްޔިތުމީހާ މިއީ ވިސްނަވީ ވަގުތެވެ. ރީތި ވާހަކަތަކުން އެ ގެންދާ ހުވަފެނީ ދުނިޔެއިން ނިކުމެ ނިކަން ރަނގަޅަށް ލޯ ހުޅުވާގެން ތިބެންވީ ވަގުތަކީ މިއީއެވެ. ހައްގުތައް ކަށަވަރު ކޮށްދޭނެ ކަމަށް ބުނެ ވީހާ ވައުދެއް މާޒީވެ ދިޔައިރު އެވެރިން އައިސް ސަލާމް ގޮވާލާ ހިސާބުން ފެށިގެން ރައްޔިތު މީހާ ކުރަންވީ ސުވާލުތަކެއްވެސް އެބަހުއްޓެވެ. މިހާތަނަށް ކުރެވިފައިވާ ކަމަކީ ކޮބާތޯއެވެ؟ ހޯދައި ދެވުނު ފަސޭހަކަމެއް ގެއިން ނުވަތަ ރައްޔިތުމީހާގެ ދިރިއުޅުމުން ދައްކާ ދިނުމަށް އެދެންވީއެވެ. ކޮންމެ ފަހަރަކު ސަޅި ވާހަކަތަކަކުން ފޮނި ކަނޑާފައި ވޯޓު ކޮޅު ހިފާގެންދާއިރު "ކޮށްދޭނަމޭ" ބުނާބަސް "ކޮށްފީމޭ" ބުނޭވޭވަރުކޮށްފައި ނޫނީ ދޮރާއަށިންވެސް މިވެރިން ހަމަ ނުވައްދަންވީއެވެ\nވޯޓަކީ ކޮންމެ ރައްޔިތެއްގެ އަމިއްލަ މިނިވަން ހައްގެކެވެ. އެ ހައްގު އެންމެ ރަނގަޅުގޮތުގައި ހިފުމަށް ދިވެހިން މިހާރު ދަސްކުރަން ވެއްޖެއެވެ.\nލޯކަލް ކައުންސިލް އިންތިހާބުސިޔާސީ މަޝްރަހުސިޔާސީ ޕާޓީ


އިނގިރޭސި ޝާހީ އާއިލާ\nރާނީއަށް ވިދާޅުވާ ނަމަކީ ގޭންގޭން\nބައްޕާފުޅަށް ވިދާޅުވާ ނަމަކީ ޕޮޕްސް\n23 މެއި 2021 | އާދީއްތަ 18:05\nޕްރިންސް ވިލިއަމްގެ ދޮށީދަރިކަލުން ޕްރިންސް ޖޯޖް\nއިނގިރޭސި ޝާހީ ޚާންދާނުގެ ތެރޭގައި އެއްބޭފުޅަކު އަނެއް ބޭފުޅަކަށް ވިދާޅުވެ އުޅުއްވާ ވަނަން ދެނެގަތުމަކީ ވަރަށް ގިނަބައެއްގެ ޝައުގެކެވެ. މިކަމުގައި އާދައިގެ މީހުންނެކޭ ޝާހީ މެންބަރުންނެކޭ ތަފާތެއް ނޯންނަކަން ވަނަންތަކަށް ބެލީމާ ހާމަވެގެންދެއެވެ.\nޕްރިންސް ހެރީ އޭނާގެ ފަހަރި ކޭޓް މިޑްލްޓަނަށް ވިދާޅުވެ އުޅުއްވާ ނަމަކީ ކެތު އެވެ. އަނބިކަނބަލުން މޭގަން މާކްލްއަށް ޕްރިންސް ހެރީ ވިދާޅުވާ ނަމަކީ މެގް އެވެ. މޭގަން މާކްލްގެ އެކުވެރިން އާއްމު ގޮތެއްގައި ޕްރިންސް ހެރީއަށް ނިސްބަތް ކުރަނީ ހެޒް ގެ ނަމުންނެވެ.\nކޭޓް މިޑްލްޓަން އެކަމަނާގެ ފިރިކަލުން ޕްރިންސް ވިލިއަމަށް ވިދާޅުވަނީ ބޭބް ގެ ނަމުންނެވެ. އަނބިކަނބަލުންނަށް ޕްރިންސް ވިލިއަމް ބޭނުން ކުރައްވާ ނަމަކީ ޑާލިންގ އެވެ. ޕްރިންސް ވިލިއަމް ތަންކޮޅެއް ތުއްޕުޅުއިރު މާމާފުޅު ރާނީއަށް ވިދާޅުވެ އުޅުއްވި ނަމަކީ ގެރީ އެވެ.\nޝާހީ އާއިލާގެ ބޭފުޅުންގެ ތެރެއިން ވަނަން ބޭނުން ކުރެއްވުމުގައި އެންމެ އަރައި ހުންނެވި ބޭފުޅަކީ ޕްރިންސް ވިލިއަމްގެ ދަރިކަލުން ޕްރިންސް ޖޯޖެވެ. އުމުރުފުޅުން 8 އަހަރުގެ ޕްރިންސް ޖޯޖް ބައްޕާފުޅަށް ބައްޕައެކޭ ވިދާޅެއް ނުވެއެވެ. ވިދާޅުވާ ނަމަކީ ޕޮޕްސް އެވެ. އެހިސާބުން އަދި ނުނިމެއެވެ. ރާނީއަށް ވެސް ވަރަށް ޚާއްސަ ނަމެއް ޕްރިންސް ޖޯޖް ވިދާޅުވެއެވެ. އެެއީ ގޭންގޭން އެވެ.\nޕްރިންސް ޖޯޖް ދި ރޯޔަލް ފެމިލީ\nޗާލްސްއަށް ރަސްކަން ލިބިވަޑައިގަތީމާ ގަނޑުވަރުތައް އާއްމުންނަށް ހުޅުވައިލާނެ\n23 މެއި 2021 | އާދީއްތަ 19:09\nމީގަ އެންމެ ސަޅީ ރާނީއަށް ގެރިއަށް ގޮވި ތަންކޮޅު\nވިއްސާރަދުނީގެ ކުލަތަކުން ޖަރީކުރާއިރު އަލިފާނުގެ ވާރޭގެ މަތިން ހަނދުމަ ނެތުނީހެއްޔެވެ؟\nއެއްމާބަނޑު 10 ކުދިން ވިހައި ދުނިޔޭގެ ރިކޯޑެއް\nގިރިފުށީ ބަނދަރު ތަރައްގީ ކުރުމަށް އެމްޓީސީސީއަށް\nރާއްޖެއިން އާދިއްތަ ދުވަހު ދެވަނަ ޑޯޒު ޖެހީ 690 މީހުން\nމޯލްޑިވްސް ކޮލިފިކޭޝަންސް އޮތޯރިޓީގެ ސީއީއޯ ޢައްޔަންކުރައްވައިފި\nމިސަރުކާރަކުން އެއަރޕޯޓް ވިއްކާކަށް ނޫޅޭ، ވިއްކާފައި ވަނީ ޔާމީން ސަރުކާރުން\nމިއަދުވެސް އަތޮޅުތެރޭގެ ކޭސްތައް ގިނަ


Badhalukuranvee aadhathah, dhookohalanvee boaharukan | Mihaaru\nކޮރޯނާވައިރަސް އިން ރައްކާތެރިވުމަށް ތައްޔާރުވުމަށް ކުރިއަށް ގެންދިޔަ ޑްރިލްގައި ބައިވެރިވި މީހަކު ފޯނުން ވާހަކަ ދައްކަނީ: ކުއްލި ނުރައްކަލުގެ ހާލަތެއް އިއުލާން ކުރިޔަސް، އާންމު އާދަތަކުން މާ ބޮޑު ބަދަލެއް ނުފެނޭ -- ފޮޓޯ/މިހާރު\n18 މާޗް 2020\nރާއްޖޭގެ ތާރީޚުގައި ވެސް ފުރަތަމަ ފަހަރަށް ސިއްހީ ކުއްލި ނުރައްކަލުގެ ހާލަތެއް އިއުލާން ކުރަން ޖެހުނީ އާދައިގެ ބަލިމަޑުކަމަކާ ގުޅިގެނެއް ނޫނެވެ. މުޅި ދުނިޔޭގައި ހަލުވިކަމާ އެކު ފެތުރިގެން ގޮސް، ބައިނަލްއަގްވާމީ މިންގަނޑުތަކުން ދުނިޔެއަށް ނުރައްކާތެރި ވަބާއެއް (ޕެންޑެމިކް) ގޮތުގައި ކަނޑައެޅި ކޮރޯނާ ވައިރަސްގަ އެވެ. އެންމެ ފަހުން މިފަދަ ވަބާއެއްގެ ގޮތުގައި ކަނޑައެޅީ 2009 ގައި ފެތުރުނު އެޗް1އެން1 އާ ގުޅިގެންނެވެ. އޭރު އޭގެ މާ ބޮޑު އަސަރެއް ރާއްޖެއަށާއި ދުނިޔޭގެ އިގްތިސާދަކަށް ވެސް ނުކުރެ އެވެ.\nއެކި ސަބަބުތަކާ ހެދި މީގެ ކުރިން ރާއްޖޭގައި ކުއްލި ނުރައްކަލުގެ ހާލަތު (ސްޓޭޓް އޮފް އިމަޖެންސީ) ހިންގާފައިވެ އެވެ. އެކަމަކު އޭގެ ސަބަބުން އާންމު ދިރިއުޅުމާއި އިގްތިސާދަކަށް މާ ބޮޑު އަސަރެއް ނުކުރެ އެވެ. ދަތުރުފަތުރާއި ޓޫރިޒަމް އާއި ވިޔަފާރި ބަރާބަރަށް ކުރިއަށް ދިޔަ އެވެ. އެކަމަކު ސިއްހީ ކުއްލި ނުރައްކަލުގެ ހާލަތުގެ ދަށުން މިހާރު ދަތުރުފަތުރު ކުރުމާއި ރާއްޖެ އެތެރެވުމާއި ބޭރުވުން ކޮންޓްރޯލްކޮށް، ސްކޫލްތަކާއި އޮފީސްތައް ބަންދުކޮށް ރާއްޖޭގެ ތާރީޚުގައި ވެސް އެންމެ ހަރުކަށި ފިޔަވަޅުތައް އަޅަން ޖެހިފައި މިވަނީ މިފަހަރު އެވެ.\nއާންމު ދިރިއުޅުމާއި މަސައްކަތްތައް އެކަންޏެއް ނޫނެވެ. ދައުލަތުގެ އާމްދަނީ އާއި އިގްތިސާދަށް ވިސްނާލިޔަސް، އޮތީ ކަންބޮޑުވުމެވެ. އެންމެ ފުރަތަމަ ބައެއް ފްލައިޓްތައް އައުން މަނާކުރީ އެވެ. އެއަށް ފަހު މަދު ގައުމުތަކަކުން މީހުން އައުން މަނާކޮޮށް، އެންމެ ފަހުން މިހާރު އޮތީ ފަތުރުވެރިން ރަށްރަށަށް ދަތުރު ކުރުމާއި ރިސޯޓްތަކުގެ މުވައްޒަފުން ވެސް އެތަންތަނުން ފޭބުން މަނާކޮށްފަ އެވެ. އާންމުންގެ ރައްކާތެރިކަމަށާއި މި ހާލަތުން އަރައިގަތުމަށް މިހާ ވަރުގަދަ ފިޔަވަޅުތަކެއް އަޅަމުން ދާއިރު ވެސް، އޭގެ ސީރިއަސް ކަން ގިނަ ބަޔަކު ގަބޫލުކުރަނީ ކިހާ މިންވަރަކަށްތޯ ސުވާލު އުފެދެ އެވެ.\nމުޅި ގައުމުގެ އިގްތިސާދު އެއަށް ބިނާވެފައި އޮތް އަދި ދައުލަތަށް އެންމެ ބޮޑު އާމްދަނީއެއް ލިބޭ ޓޫރިޒަމް ދާއިރާއަށް ހީނަރުކަން އަންނާނެ ކަމާއިި އޭގެ ނަތީޖާ އެނގޭއިރު ވެސް، މިފަދަ ފިޔަވަޅުތަކެއް އެޅުމުން އެނގެނީ އާންމުންގެ ރައްކާތެރިކަމަށްޓަކައި އިތުރު ގޮތެއް ސަރުކާރަށް ވެސް ނެތް ކަމެވެ. އިގްތިސާދަށް ލޮޅުން އަޔަސް އަދިި އާމްދަނީއަށް ހުރަސް އެޅުނަސް އެކަން އެގޮތަށް ކުރަން ސަރުކާރަށް މަޖުބޫރެވެ. ކުރު ގޮތަކަށް ބުނާ ނަމަ، މިއީ ރާއްޖެ ފަދަ ގައުމަކަށް ނިންމޭނެ އެންމެ އުނދަގޫ ނިންމުންތަކެވެ.\nއަނެއްކޮޅުން ސްކޫލްތަކާއި ކޮލެޖްތަކާއި އޮފީސްތައް ބަންދުކުރިޔަސް، ދައުލަތުގެ އިދާރާތަކުން ދޭ ގިނަ ޚިދުމަތްތައް ގޭގައި ތިބެގެން ލިބޭނެ ފުރުސަތު ފަހިވެފައި އެބަ އޮތެވެ. ވީހާ ވެސް މަދު މުވައްޒަފުން ވަޒީފާއަށް ނުކުންނަ ޖެހޭ ފަދަ އިންތިޒާމްތައް ސަރުކާރުގެ ގިނަ އޮފީސްތަކުން ހަމަޖައްސަމުން އެބަދެ އެވެ. އެހެން ގޮތަކަށް ބުނާ ނަމަ، މިފަދަ ހާލަތެއްގައި ދެވެން އޮންނަ ހުރިހާ ލުޔެއް އަންނަނީ ދެމުންނެވެ. އެކަމަކު ސަރުކާރުން އަޅަން ބޭނުން ނުވާނެ ފަދަ ކިތަންމެ ފިޔަވަޅުތަކެއް އަޅަމުން ދާއިރު ވެސް، އާންމު ދިރިއުޅުމުން މާ ބޮޑު ބަދަލެއް އަދި ނުފެނެ އެވެ.\nގަބޫލުކުރަން ޖެހޭ ހަގީގަތަކީ ރައްކާތެރިކަމުގެ ފިޔަވަޅަކީ ދެ ތިން މަހަށް ވާ މިންވަރަށް ކާޑުގެ ބާވަތްތައް ޖަމާކުރުމާއި ސާޖިކަލް މާސްކާއި އެފަދަ އެހެނިހެން ސާމާނު ގަތުން އެކަނި ނޫން ކަމެވެ. އޭގެ ބަދަލުގައި ކަމާ ބެހޭ އިދާރާތަކުން ދޭ ލަފައާ އެއްގޮތަށް އަމަލު ކުރުމަކީ މިވަގުތު އޮތް ގޮތެވެ. އެއީ ދިރިއުޅުމުގެ ބައެއް އާދަތައް ދޫކޮށްލުމެވެ. އެކަމަކު މި ހާލަތަށް މަހެއް ވާން ގާތްވާއިރު ވެސް، މާ ބޮޑު ބަދަލެއް ނުފެނެ އެވެ.\nކޮންމެހެން ނުކުންނަ ޖެހިގެން ނޫނީ ބޭރަށް ނުނިކުތުމަށާއި ގޭގައި މަޑުކޮށްގެން ތިބުމަށް ތަކުރާރުކޮށް، ލަފާ ދެމުން ދިޔަސް، މަގުތަކުން އަދިވެސް ފެންނަނީ "ބިޒްނަސް އޭޒް ޔޫޝުއަލް" އެވެ. ސިޔާސީ ޕާޓީތަކުގެ އެއްވުންތަކާއި ޖަލްސާތައް ނެތަސް، ކޮފީ މޭޒުތަކާއި ސައި ހޮޓާތަކުގައި ވެސް ގްރޫޕް ހަދައިގެން ތިބެ އެވެ.\nބުރު ޖެހުމާއި ބާރު ބާރަށް ސައިކަލު ދުއްވުން މަދެއް ނޫނެވެ. ސައި ހޮޓާތައް ބޭރުގައި ހުންނަ "ރަތް ދޫލަތައް" އަދިވެސް އެގޮތުގަ އެވެ. މަގުމައްޗަށް ކުޅު ޖެހުމާއި ކުނި އެޅުން މަދެއް ނުވި އެވެ. ރައްކާތެރިވުމުގެ ނަމުގައި ގެންގުޅޭ ސާޖިކަލް މާސްކް ވެސް އެއްލައިލަނީ މަގުމައްޗަށެވެ. މާލެެއަށް އެކަނި ބެލިޔަސް، މި މަންޒަރު އެބަ ފެނެ އެވެ.\nމާލޭގެ މަގެއް -- ފޮޓޯ/މިހާރު\nއެކަހެރިކުރުމުން ގޭގައި މަޑުނުކޮށް ބޭރުގައި\nމިވަރުން ނިމުނީކީއެއް ނޫނެވެ. ކޮރޯނާވައިރަސްގެ އަލާމާތްތަކެއް ފެނިގެން ރައްކާތެރިކަމަށްޓަކައި ކޮންމެހެން ގޭގައި މަޑުކުރަން އަންގާ މީހުން ވެސް ކަމާ ބެހޭ އިދާރާތަކުގެ އެންގުމާ ޚިލާފަށް ބޭރަށް ނިކުންނަ ކަމުގެ ޝަކުވާތަކެއް ދަނީ ފެންމަތިވަމުންނެވެ. އެފަދަ މީހަކު އާންމުންގެ ތެރެއަށް ނުކުމެ އުޅޭ ފަހުން އޭނާގެ ހަށިގަނޑުން ވައިރަސް ފެނިއްޖެ ނަމަ، ނުރައްކަލެއްގެ ތެރެއަށް އެ ވައްޓާލެވުނީ އެތައް ބައެއްގެ ފުރާނަ އެވެ. އަނެއްކޮޅުން ރިސޯޓްތަކުން މުވައްޒަފުން ނުފައިބަން ގާނޫނީ ބާރު ލިބިގެން ރަސްމީ އެންގުމެއް އަންގާފައި ވަނިކޮށް، ފަތާފައި ގޮސް ރަށަކަށް ވެސް އެރީ އެވެ.\nކޮރޯނާވައިރަސް އެންމެ ބާރަށް މިފަހުން ފެތުރުނު ސައުތު ކޮރެޔާ އިން އައި ދިވެއްސަކު ބަލާ އެޗުޕީއޭ އިން އޭނާގެ ގެޔަށް ދިޔަ އިރު ފިލައިފި އެވެ. އޭނާ ހޯދަން ޖެހުނީ ފުލުހުން ލައްވަ އެވެ. އޭނާގެ އާއިލާގެ މީހުން ވެސް ހެދީ ދޮގެވެ.\nމި ފެންވަރުގައި ދިވެހިންގެ އާދަތައް ހުރެއްޖެ ނަމަ މިފަދަ ބަލިމަޑުކަމުން ސަލާމަތްވާން އުނދަގޫވާނެ އެވެ. އެެހެން ގައުމުތައް އަަވަހަށް ސަލާމަތްވަނީ، ރަސްމީ ފަރާތްތަކުން ބުނާ ކަންކަން ބަރާބަރަށް ކުރާތީ އެވެ.\nމިފަދަ ހާލަތްތަކުގައި އިގްތިސާދަށް އަންނަ ކޮންމެ ހީނަރުކަމާ އެކު ދައުލަތުގެ ޚަރަދުތައް ކުޑަކޮށް، ސިޔާސީ މަގާމުތަކުގެ މުސާރަ އާއި އިނާޔަތްތައް މަދުކުރުމަކީ ހަމައެކަނި ހައްލެއް ނޫނެވެ. ރައްޔިތުންގެ ދިރިއުޅުމުގެ ޚަރަދުތައް ވެސް ކުޑަކޮށް، ޒަރޫރީ ކަންކަމަށް ކުރަން ޖެހޭ ޚަރަދުތައް ނޫން އެހެން ޚަރަދުތައް ނުކުރުން އިގްތިސާދީ މާހިރުން ލަފާދެ އެވެ. .\nކޮރޯނާ ވައިރަސް ހުރި 13 މީހަކު ފެނިއްޖެ އެވެ. އެކަމަކު މިހާތަނަށް އެއްވެސް ދިވެއްސަކު އޭގެ ތެރޭގައި ނުހިމެނެ އެވެ. އަދި އަމުދުން، މާލެ ފަދަ ތޮއްޖެހިފައިވާ ތަނެއްގައި އުޅޭ މީހެއްގެ ގައިން އެ ވައިރަސް ނުފެނި އޮތުމަކީ އެއަށް ވުރެ ބޮޑު ނަސީބެވެ. އެ ހާލަތު އަތުވެއްޖެ ނަމަ، މުޅި މާލޭ ގާތްގަނޑަކަށް ހުއްޓުމަކަށް ގެންނަން ޖެހޭނެ އެވެ.\nސޯޝަލް މީޑިއާގައި މިހާރު އެންމެ ބޮޑަށް ގޮވާލަމުން އަންނަނީ އެހެން ބައެއް ގައުމުތަކެކޭ އެއްގޮތަށް މީހުން އަރައި، ފޭބުން މަނާކޮށް، މުޅި ރާއްޖެ "ލޮކް ޑައުން" އަކަށް ދިއުމަށެވެ. އެއް ބަޔަކު އެގޮތަށް ގޮވާލަނީ މުޅި ރާއްޖެއަށް ވައިރަސް ފެތުރިދާނެ ކަމުގެ ވިސްނުމެއްގަ އެވެ. އެކަމަކު އެއީކީ ނިންމަން ފަސޭހަ ކަމެއް ނޫނެވެ. އަދި އެފަދަ ހާލަތެއް އައިސްގެން ގައުމު "ލޮކް ޑައުން" އަކަށް ދިޔަޔަސް، އާންމުންގެ އާދަތަކުން އެއްވެސް ބަދަލެއް ނުފެންނަހާ ހިނދަކު ނުރައްކާ ވަކި ކުޑައެއް ނުވާނެ އެވެ.\nދެބަސްވެވެން ނެތް ހަގީގަތަކީ މި ހާލަތު ދެމިގެން ހިނގައްޖެ ނަމަ، މާލީ ގޮތުންނާއި އެހެން ގޮތްގޮތުން މުޅި ގައުމު ހާލަތު ވަރަށް ދަށަށް ދާނެ އެވެ. އިގްތިސާދީ ހީނަރުކަމާ ހެދި މުސާރަތައް ކުޑަވުމާ ހަމައިން މިކަން ނުނިމޭނެ އެވެ. އޭގެ އިތުރަށް އެތައް ވަޒީފާއެއް ގެއްލި، އާ ވަޒީފާއެއް ލިބުން ދަތި ކަމަކަށް ވެސް ވާނެ އެވެ. މިހާރު ވެސް މަޑުމަޑުން އެ މަންޒަރު ދަނީ ފެންނަމުންނެވެ. އެހެންވެ، ކޮންމެ ގޮތެއް ހަދައިގެން ވިޔަސް، އެންމެން ގުޅިގެން ވީހާ ވެސް އަވަހަކަށް މި ހާލަތުން އަރައިގަތުން ނޫން ގޮތެއް ނެތެވެ.\nސިއްހަތު އިގްތިސާދު ޓޫރިޒަމް ދައުލަތުގެ އާމްދަނީ ސިއްހީ ކުއްލި ނުރައްކަލުގެ ހާލަތު\n22 ކޮމެންޓް, 33 ރިއެކްޝަންސް\nދިވެހިންގެ ތެރޭން ގިނަމީހުންނަކީ އަދިވެސް ވަރަށް ނާތަހުޒީބު، ގޮތެއް ފޮތެއް ނެތް ބައެއްކަން މި އެނގެނީ.\nއަސްލުވެސް. ދެވިފައިވާ ތަރުބިއްޔަތުގެ ސަބަބުނާއި ނުބައި ނުލަފާ ރަށްޓެއްހިންގެ ސަބަބުން މިހެން މިވަނީ. ޓީނޭޖް އުމުރުގެ ގިނަ ފިރިހެން ކުދިން ބޮޑުވާ ގޮތް ބަލާލިއަސް މިކަން އެބައެނގޭ. ޕާޓޭން ގޮތަށް ގިނަ ކުދިން ތިބެނީ. ޑިސިޕްލިންއެއް ނެތް. އެމީހުން ހަދާފަ އޮންނަ ސްޓޭންޑެޑަށް ނޫޅެންޏާ ފިރިހެނަކަށްނުވޭ. ހާދަދެރައޭ.\nދިވެހިންގެ ޖާހިލުކަމާ ބޯހަރުކަން. މަށަކީ ހައިރިސްކް ޕޭޝަންޓެއް. ހޮސްޕިޓަލެއްގަ މަސައްކަތްކުރަނީވެސް. ޑޮކްޓަރ ބުނާގޮތް ނުހަދާ، މީހުން ވައިގެ ތެރެއަށް ކެއްސާ ހަދާ. ގޭގަ ކަރަންންޓީން ކުރަން ފޮނުވާ މީހުން ތިބެނީ ބޭރުގަ ސިގިރޭޓާ ކޮފީ ބޯން. މިކަން ބޮޑުވެގެން ޑޮކްޓަރު އެދިލައްވައިގެން ލިޔުން ދީގެން މަ މިހުންނަނީ އަމިއްލަ ފުރާނައިގެ ސަލާމަތަށް ގޭގަ. މީހުންގެ ޖާހިލުކަން ދޫކުރި ނަމަ މަށަށްވެސް މިހާ ދަތި ދުވަސްވަރެއްގަ ގޭގަ ނުހުރެ ޚިދުމަތުގަ ދެމިހުރެވުނީސް\nމިއީ ޔާމީނު އޭނަ ހައްޔަރުކުރަން ބޭނުންވާ މީހުން ހައްޔަރުކުރަން ކުރާކަހަލަ ކަމެއްނުން. މިއީ އަސްލުގަވެސް މުޅިދުނިޔެއަށް ބަލިމަޑުކަމެއް ފެތުރުމާއި ގުޅިގެން ރައްޔިތުންގެ ސަލާމަތާއި ރައްކާތެރިކަމަށްޓަކައި އިޢުލާންކުރި ކުއްލި ނުރައްކަލުގެ ޙާލަތެއް. ހުރިހާ ބޭފުޅުންވެސް އެންމެންގެ ސަލާމަތަށްޓަކައި އެޗް.ޕީ.އޭ. ގެ އިރުޝާދުތަށް އަޑުއައްސަވާ އެއަށް ޢަމަލުކުރެއްވުން އެދެން. ކަމުގެ ހުރި ނުރައްކާތެރިކަން ޓީވީން މައްކާގެ ޙަރަމްފުޅު ބައްލަވާލީމަ އެގޭނެ.\nމީގަ މައްސަލައަކީ އާއިލާއާއެކު ވަގުތު ހޭދަނުކުރަން ބޭނުންވާ މީހުން. އެހެންވެ ބޭރުގަ އުހޫރެނީ ކަމެއް ނެތި ފޮނި އަނގަތަޅާ މާމަޖާވެގެން. އާއިލާވެސް ނުރައްކަލަށް ވައްޓާލަން މިމީހުން ފަހެއް ނުޖެހޭ. ކޮންކަހަލަ ބައެއް މިއީ. ސިކް\nއަހަރެން އެއްއިރަކުވެސް މަގުމައްޗަށް ކުނި ނައަޅަން ކުޅެއް ނުޖަހަން. މަދުބަޔަކު ބަލައިގެން އުޅުނަސް ގިނަ މީހުން އުޅެނީ ހިތުހުރި ގޮތަކަށް. މިފަދަ ކަންކަމަކީ ތިމާގެ މިނިވަންކަން ކަމަށް ދެކެނީ. މުޖްތަމައެއްގައި އުޅޭ ކޮންމެ ބަޔަކުވެސް މުޖްތަމައަށްޓަކައި ކުރަންޖެހޭ ކަންތަކާ ދޫކޮށްލަންޖެހޭ ކަންތަކެއް ހުރޭ އެއީ އެންމެންގެ މަސްލަހަތަށްޓަކައި ކުރަންޖެހޭ ނުވަތަ ދޫކޮށްލަންޖެހޭ ކަންތައް.\nއަހަރެންގެ ވަޒީފާ މިހާރު ގެއްލިއްޖެ. ކޮރޯނާއާހެދި ލިބުނު މާލީ ގެއްލުމުގެ ސަބަބުން ވަޒީފާއިން ވަކިކޮށްފި. އަންނަ މަހު ކުލި ދައްކާނެ ގޮތެއްނެތިގެން އަދި ކާނެ ފައިސާއެއް ނެތިގެން މިހާރު މި ތެޅެނީ! އަހަރެންގެ ދެ ތުއްތު ކުދިން އެބަތިބި! އަންނަމަހު މި އާއިލާ އެއްކޮށް މަގުމަތިވާނެ އަދި ކާނެ އެއްޗެއް ނުހުނުންނާނެ! ދެން ކިހިނެއް ހަދާނީ!!! ޔާ ﷲ\n5 ނަމާދުކޮށްގެން ދުޢާ ކުރޭ. ﷲ އެއްވެސް މީހަކަށްދެރަ ގޮތެއް މެދުވެރި ނުކުރައްވާނެ މިވެސް ޢިބްރަތެއްކަމަށް ބަލާ. ކުޑަކުޑަ ލޮލަށް ނުފެންނަ ވަރުގެ މަޚްލޫގަކު އައިސް މިއޮތީ އެއް ކަލަ ފުްޕާފަ ގަދަބަސް ބުނަމުންދިޔަ އިންސާނުން ކުޑަކަކޫ ޖައްސާފަ މުޅި ދުނިޔެ ހުއްޓުމަކަށް ގެނެސްފަ. ދެންވެސް އިންސާނުންނަށް މިކަމުން ޢިބްރަތެއް ލިބޭނެ ކަމަށް ހީކުރަން. ޔާ ﷲ މިވަބާއިން އިންސާނީ ދަރިފަސްކޮޅު ސަލާމަތް ކުރައްވައި އަޅަމެނަށް ހެޔޮގޮތް މެދުވެރި ކުރައްވާދޭވެ. އާމީން.\nނަމެއް، ގުޅޭނެ ގޮތެއް ނޫނީ އެކައުންޓް ނަންބަރު ނޭނގެންޔާ ކިހިނެތް އެހީވާނީ. މިވަގުތު ހާލުގަ ޖެހޭ މީހުންނަށް އެހީވެވޭނެ ގޮތެއް ހޯދައިދޭނެ ބަޔަކުވެސް ބޭނުންވާނެ. މިގައުމުގަ މިކަހަލަ މައްސަލަތައް ބަލަހައްޓަނީ ކޮންތަނަކުންބާ. ފަންޑްރެއިޒްކޮށްގެން ނަމަވެސް އެހީވެވޭތޯ ބަލަންވާނެ. މަޖްލިސް މެމްބަރުންވެސް އެމީހެއްގެ ދާއިރާގެ މީހުންގެ ހާލު ގާތުން ބެލުން މުހިއްމު.\nމަވެސް މިހުރީ ވަޒީފާ ގެއްލިދާނެކަމުގެ ބިރުގަ. الله ތިބާޔަށާއި އަހަރެންނަށް ކެތްތެރިކަން ދެއްވާ ނިޔުމަތް އިތުރު ކުރައްވާންދޭވެ. މާޔޫސް ނުވޭ. އެއްވެސް މީހަކަށް ނުއުފުލޭ ބުރައެއް ނުޖައްސަވާނެ. ކެތްތެރިކަން އިމްތިހާނުކުރެވެނީ ކަމަށް ބަލާ ދުއާ ކުރޭ. ވަޒީފާއިން ވަކިކުރި ލިޔެކިޔުމާއެކު ސަރަހައްދުގެ މަޖިލީސް މެމްބަރާއި ކައުންސިލް މެމްބަރު ފަދަ ބޭފުޅުންގެ ސަމާލުކަމަށް ގެނެސް ދީ. މަށަށް އިނގެނީ އިމްތިޔާޒް ފަހުމީ އެކަނި. އެއީ ވަރަށް މީހުންނަށް ހެޔޮ މީހެއް\nސްރީލަންކާއިން ހެދިހެން އެއާޕޯޓު ބަންދު ކޮއްލާ ޕްލީޒް އޭރުން މިކަން ކޮންޓުރޯލް ކުރަން ފަސޭހަވާނެ\nސްރީލަންކާގެ ޖީޑީޕީގައި ޓޫރިޒަމް ހިއްސާ ކުރަނީ %5. ރާއްޖޭގައި %75. ބަލިނެތް ތަންތަނުން ގެސްޓުން ނުގެނެސް ރާއްޖެއެއް ނުހިންގޭނެ. ފައިސާއެއް ނުލިބޭނެ. މިހާަރު ޖެހިފައި އޮތް ހާލުވެސް ނުވިސްނެނީތަ؟\nއެއާޕޯޓު ހުޅުވައިގެން ތިބު މަކީ ހަގީގީ އަނިޔާވެރިކަން. ދޫކޮށްލަންވީ ޓުއަރިޒަ މަށް ބަރޯސާވުން. ބަދަލުކުރަންވީ ޕާޓީވަންތަ ފިކުރު. ބޮޑުވެއްޖެ ކަ މެއް މީ ހުވާ ގަންދީ.\nކޮންމެ ކަމެއް ފަރުދީޒިންމާއޭ ކިޔާފައި ދޫކޮށް ނުލުމަށް ގޮވާލަމެވެ. މަގުތަކަށް ކުނި އެޅުމާއި ކުޅު ޖެހުމާއި ހޯމް އައިސަލޭޝަންގައި ހުންނަ މީހުން ބޭރަށް ނުނުކުމެ ހުރުމަކީ ފަރުދީޒިންމާއެއް ނޫނެވެ. އެއީ ޤާނޫނުން ލާޒިމް ކުރާ ޒިންމާއެކެވެ. ފަރުދީޒިންމާ އާ ޤާނޫނީ ގޮތުން މަޖުބޫރުވާ ޒިންމާ އޮޅުވާ ނުލައްވާށެވެ. ޤާނޫނީ ޒިންމާ އަދާ ނުކުރާ މީހުންނަށް ޤާނޫނު ގައި އޮންނަ އަދަބު ދޭށެވެ. ފަރުދީޒިންމާ އަކީ އެ ކަމެއް ނުކޮށްގެން ކުށްވެރިވާނެ ޒިމާ އެއް ނޫނެވެ.\nހޯމް އައިސަލޭޝަން ގަ ތިބެން ޖެހޭ މީހުން ވައްދާ ކޮޓަރި ބޮޑު ތަޅު އަޅުވާފަ ބަހައްޓަންވީ. ބޭރަށް ނުކުމެ އުޅެންޏާ މި ނޫން ގޮތެއް ނެތެއްނު.


އެ ސިއްރު…2– Esfiya\nދެން ބައްޕަ ބުނެލި އެއްޗަކުން އަހަރެން ދިޔައީ އެއްލިގެން ނެވެ. ” އާނނ… އެދުވަސް މަތިން އަހަރެން ހަނދާން ނެތޭނީ ކިހިނެއް… އެއީ ޖަޒްލީގެ މަންމަ… އެކަން އަހަރެމެންނަކަށް ބަދަލެއް ނުކުރެވޭނެ… އޭނަވެސް ޖަޒްލީ ބޭނުންވޭ… އެކަމަކު އޭނަ ކިހިނެއް ޖަޒްލީ ގެންގުޅޭނީ… އޭނަގެ ބަނޑުން އުފަންވިޔަސް ޖަޒްލީ އަކީ އެ ނަސްލަށް ނިސްބަތްވާ ކުއްޖެއް ނޫން… އެ މީހުންނާއި އަހަރެމެން ހާސް ތަފާތު ވާނެ…” އަހަރެންނަށް ކަންފަތަށް އަޑު އިވުނު ބަސްތައް އެއީ ތެދު ތޯ އެތައް ފަހަރަކު ހިތާ ސުވާލު ކޮށްލެވުނެވެ. ދެލޯ މަރާ ބާރުކޮށް ލެވުނީ އެއީ ހުވަފެނަކަށް ވުމަށް އެދި ދުއާ ކުރެވޭ ހާލުގައެވެ. ނަމަވެސް ހަޤީޤަތެއް ބަދަލެއް ނުކުރެވޭނެ އެވެ. އަހަރެންގެ ކަންފަތް ދޮށުގައި ގުގުމަމުން ދިޔައީ ‘ އެއީ ޖަޒްލީގެ މަންމަ ‘ އޭ ބައްޕަ ބުނި އަޑެވެ. އަހަރެން ހަނދާން ހުންނަން ފެށީއްސުރެން ފެށިގެން މިއަދާ ހަމައަށް އަހަރެން ގެންގުޅުނީ އަހަރެންގެ އަސްލު މަންމަ ނޫން ކަން އެނގުމުން ހިތަށް ފުން އަސަރު ތަކެއް ކުރިއެވެ. ގަބު އަރާފައި ހުރެ ވުނީ ވާންވީ ކިހިނެއް ކަން ނޭނގިފައެވެ. އަހަރެންނަށް ހަމަ ބިމަށް ފޭބުނީ މަންމަމެން ކޮޓަރީގެ ތަންޑު ނައްޓުވާލި އަޑަށެވެ. ދެ ފައިގައި ހުރި ބާރެއްލާފައި ކޮޓަރި އާ ދިމާލަށް ދުއްވައިގަނެވުނީ ބައްޕަ އާއި މަންމަ އާ ދެމެދު ދެކެވުނު ވާހަކަ އަހަރެންނަށް އަޑު އިވުނު ކަން އަންގަން ބޭނުންނުވާތީ އެވެ. މޫނު ދޮވެލައިގެން ބެލްކަންޏަށް ނިކުމެލީ ނުތަނަވަސްކަން ވެރި ވެފައިވާ ހިތަށް ކުޑަ ނަމަވެސް ހަމަޖެހުމެއް ލިބޭތޯ އެވެ. ހަށިގަނޑުގައި ބީހިލި މެންދަމުގެ ފިނި ރޯޅިތަކުން ހުރިހާ ލޯލިތައް ކޮޅަށް ޖެހުނު ފަދަ އިހްސާސެއް ކުރެވުނެވެ. ދެލޯ މަރާލާ ދެއަތް ދެއަތާ ހާކާލެވުނީ ހިތަށް ލިބުނު ހިތްހަމަ ޖެހުމަކުން ނެވެ. އަނެއްކާވެސް އަހަރެންގެ ސިކުނޑީގައި ކޮއްޓާލީ ދެންމެ އިވުނު ވާހަކަ ތަކެވެ. ފުން ނޭވާއެއް ދޫކޮށްލެވުނީ ހުރިހާ އުދާހަކުން ދުރުވެ ވޭތޯ އެވެ. ބެލްކަނީގެ ރެއިލިންގައި އަތް އަޅުވާލައިގެން ހުރެ މައްޗަށް ނަޒަރު ހިންގާލެވުނީ ހެއްދެވި ފަރާތުގެ ކުޅަދުންވަންތަ ކަން ހަނދުމަ ކުރާ ހާލުގައެވެ. ކަޅު ކުލައިގެ ސާލެއް ފަދަ އުޑުގައި ހަނދު ރަސްކަން ކުރަމުން ދިޔައިރު އޭގެ ދަރުބާރުގައި ތަރިތައް ފިޔަ ޖަހައި ނަށަމުން ދިޔަ މަންޒަރު ބަލާލަން ވަރަށް ހިތްގައިމެވެ. ބަލާ ފޫހި ނުވާނޭ ފަދަ ގުދުރަތުގެ ފުރިހަމަ މަންޒަރެކެވެ.\nއާ ދުވަހަކަށް އިރު ފެނުން ތޮޅެލީީ ކޮންމެ މީހެއްގެ ހަޔާތަށް ވެސް ސަފްހާ އެއް އިތުރުކޮށް ދެމުން ނެވެ. ރަސްމީ ދުވަހެއް ކަމުން މަގުތައް މަތި ފެންނަނީ ވަރަށް ހަލަބޮލި ކޮށެވެ. އަހަރެންވެސް ބައްޕަ އާއި އެކު ގެއިން ނުކުތީ ކާރުގައި ސްކޫލަށް ދިއުމަށެވެ. މިއީ އަހަރެންނަށް ވަރަށް މަދުން ނޫނީ ނުލިބޭ ފުރުސަތެއް ކަމުން އަހަރެން ބައްޕަ ހުރެއްޖިއްޔާ ބޮޑާ ހާކައިގެން ނަމަވެސް ސްކޫލަށް ދަނީ ބައްޕަ އާއި އެއް ކޮށެވެ.\n” މަންޖެ ކޮންތާކަށް ދާން ތި ތައްޔާރު ވަނީ… ” ޝާލީން ނިކަ ގަހުގެ ތެރެއަށް ވަންނަމުން ވާހަކަ ދެއްކީ މިޔަ ތޫނު ކަނޑި އެއް ހިފަހައްޓައިގެން އެއަށް ބަލަހައްޓައިގެން ހުރި މީހާ އާ އެވެ. ނަމަވެސް އޭނާއަށް އެ ތަނަށް މީހަކު ވަތްކަންވެސް ނޭނގޭ ކަހަލަ އެވެ. ނޫނީ އޭނާ ހުރީ އެކަން އިނގޭ ވަރަށް ވުރެ މާ ފުން ޚިޔާލެއްގަ އެވެ. ދެން ފެނުނީ އޭނާގެ އަތުގެ ނުފުށުން ކޯތާފަތް މައްޗަށް ފޭބި ކަރުނަ ތައް ފުހެލި ތަނެވެ. ” އަހަރެން މިދަނީ އޭނަ ބަލާ ދާން… އެ މީހުންނަށް އަހަރެން ދިނީ ސާދަ އަހަރު… މިއަދަށް ސާދަ އަހަރު ވީ… އެކަމަކު އަހަރެން އަދި ބޭނުމެއް ނޫން އެއްވެސް މީހަކަށް މިކަން އަނގާކަށް… މިކަން އަހަރެން އަންނަން ދެން އަހަރެންނަށް ސިއްރު ކޮށް ދޭނެ ކަމަށް އުއްމީދު ކުރަން… ” ޝާލީން އާ ދިމާލަށް ބަލައިވެސް ނުލައި އޭނާ ވާހަކަ ދެއްކީ ކުރަކި އަޑަކުން ނެވެ. ޝާލީން އަށް ކުރިމައްޗަށް ބަލަން ހުރެވުނީ ބުނި އެއްޗެއް ދޭހަނުވެފައި ހުރި ގޮތަކަށެވެ. ޝާލީން އެއްޗެއް ބުނަން ހުޅުވާލި އަނގަ ލައްޕާލަން ޖެހުނީ ބޯ މަތިން ވައި އެޅޭ އަޑު އިވުމުން ނެވެ. ބަލާލި އިރު ދިގު ވަރައެއް ލާފައި ވައި މަތީގައި ކޮޅަށް ހުރީ އެ މީހާ އެވެ. އެ ވަރަ ބޮޑަށް ވައްތަރީ ވާލެއްގެ ވަރަގަނޑާ އެވެ. ތަފާތަކީ ވާލުގެ ހުންނަ ކަޅު ކުލައިގެ ބަދަލުގައި އޭގައި ހުރީ ރަތް ކުލަ އެވެ. އޭނާ ލައިގެން ހުރި ކަޅު ކުލައިގެ ދިގު ހެދުމުން އޭނާގެ ފައި ވަނީ ފޮރުވި ފައެވެ. އޭނާގެ ދިގު ބުޅި އިސްތަށިގަނޑު އެއްވެސް ބާރަކާ ނުލައި މައްޗަށް ހުރުމުން އޭނާ އަކީ އާދައިގެ މީހެއް ނޫންކަން ހާމަވެއެވެ. ލޮލުން ތިރި ވަނީ ކަޅު ފޮތިގަނޑަކުން ނިވާ ކޮށްފައެވެ. ދެ ލޯ ހުރީ ދެފަރާތަށް ދެމިފައެވެ. ރަތް ކުލައިން ލޯ ދިއްލިފައި ހުރުމުން ނާމާން ވައްތަރު ޖަހައެވެ. އޭނާގެ އުނަގަނޑުގައި އަޅާފައިވާ ރަތް ކުލައިގެ ވާލެއްގެ ނިޝާން ޖަހާފައިވާ ފަލަ ކަމަރުގައި އެއްކަަލަ ކަނޑި އިނެވެ. އިތުރަށް އެންމެ ސިކުންތަކުވެސް މަޑުނުކޮށް އޭނާ އުދުހި ގަތީ ނިކަ ގަހުން ނިކުމެވޭ ދޮރާ ދިމާލަށެވެ.\nރޭގަނޑުގެ ވަގުތެވެ. އަހަރެން ހުރީ ލޯގަނޑު ކުރިމަތީގައި މިރޭ އޮތް އަހަރެންގެ އުފަންދުވަހުގެ ޕާޓީ އަށް ރެޑީ ވާށެވެ. އަހަރެން ލައިގެން ހުރީ ރަތް ކުލައިގެ މާމެއިޑް ހެދުމެކެވެ. އިސްތަށިގަނޑުގައި ހުޅިއެއް ޖެހުމަށްފަހު ދެ ކަންފަތް ކައިރިން އިސްތަށިކޮޅެއް ވައްޓާލީމެވެ. ބޯހަދާ ނިމުމުން އަހަރެން ފެށީ މޭކަޕް ކުރާށެވެ. އަހަރެންގެ ދިގު އެސްފިޔަތަކުގައި މަސްކަރާ ހާކާ ބޮޑު ލޮލުގެ މަތީގައި އައިލައިނާ އަޅާލީމެވެ. ތުންފަތުގައި ގަދަ ރަތްކުލަ ޖައްސާލީ ދުރަށް ފެންނަހާ ގަދަކޮށެވެ. މާ ގޮތް ބޮޑު ކޮށް މޭކަޕް ކުރުމަކީ އަހަރެން އެއް ގޮތަކަށްވެސް ކުރާ ހިތްވާ ކަމެއް ނޫނެވެ. ކަންފަތުގައި ހަރުކޮށްލީ އެލިފައި ހުންނަ ކަހަލަ ކަޅުކުލައިގެ އެތި ކޮޅެކެވެ. ތެދުވެގެން ގޮސް އަހަރެން މިއަދަށް ޚާއްސަކޮށް ގަނެފައިވާ ކަޅުކުލައިގެ ހީލް އަށް އެރީމެވެ. އަނެއްކާވެސް އެނބުރި ލޯގަނޑު ކައިރީގައި ހުއްޓެލެވުނީ އަހަރެން މިރޭގެ ޕާޓީއަށް ވަރަށް ފުރިހަމަ އަށް ތައްޔާރު ވާން ބޭނުންވާތީ އެވެ. ” ހޭ ޖަޒް… ޔޯ ޑޭޑް ޓޯލްޑް މީ ޓު ޓެލް ޔޫ ދެޓް ގެޓް ރެޑީ ފާސްޓް… މޭކް އިޓް އަ ލިލް ފާސްޓް ގާރލް… ” ޓަކި ޖަހާލާފައި ކޮޓަރިއަށް ވަނީ އަހަރެންގެ އެންމެ ގާތް އެކުވެރިޔާ އަރީޝާ އެވެ. އަރީޝާ ހުރީ ޖިންސް ފޮތީގެ ޑެނިމް ޖެކެޓެއް ލައިގެން ނެވެ. އެތެރެއިން ލާފައި ހުރީ ހުދުކުލައިގެ ބޮޑީ ސުއިޓް އެކެވެ. އިސްތަށިގަނޑު ރީތި ގޮތަކަށް ހަދާފައިވާ އިރު މޫނު މަތީގައިވެސް ކޮންމެސް ވަރަކަށް މޭކަޕް ކޮށް ލާފައި ހުއްޓެވެ. އަރާފައި ހުރި ލެދަރ ހީލް އިން އަރީޝާގެ ރީތި ކަމަސް އިތުރު ފުރިހަމަ ކަމެއް ގެނެސްދީފައި ވެއެވެ. ” ހޭ ރީޝް… އަމް ޑަން…. ” އަހަރެން އަރީޝާއަށް ރީތި ހިނިތުންވުމެއް ހަދިޔާކޮށް ލަމުން ބުނެލީމެވެ. ” އޯކޭ… ސޯ ޓެލް މީ… ހައު އިޒް އިޓް ފީލްސް ލައިކް ޓާރނިންގ ޓު ފޯރޓީން… ” އަރީޝާ ހުންނާނީ އަހަރެންނާ ދިމާ ކޮށްލާނެ ފުރުސަތެއް ނުލިބިފައެވެ. ” ޖަސްޓް ޝަޓް އިޓް ގާރލް… ” އަހަރެން އަރީޝާއަށް ލޯ އަޅާލަމުން ކޮޓަރިން ނިކުންނަން ހިނގައިގަތީ މެވެ. ” ވާވް ގާރލް…. ޔޫ ލުކް ޖަސްޓް އޯސަމް… ” އަރީޝާގެ ބަނދިވަރު ދެން މީން އިރަކު ވެސް ހުއްޓާނެ ހެނެއް ހިއެއް ނުވެއެވެ. ” ހޭ ބޭބް… ޔޫ އަރ ވެއަރިންގ އަ ހީލް… އޯ މައި ގޯޑް… އައި ޖަސްޓް ކާންޓް ބިލީވް އިޓް… ” އަހަރެންގެ ފަހަތުން ސިޓިންރޫމް އާ ހަމައަށް އައި އިރު ވެސް އެ އަނގަ ގަނޑު ނުހުއްޓެ އެވެ. ” ރީޝް… ކާންޓް ޔޫ ޖަސްޓް ސްޓޮޕް އިޓް… ” އަހަރެން ފަސް އެނބުރި ބަލާލަމުން އަރީޝާއަށް ބުނެލީ އާދޭހުގެ ރާގަކަށެވެ. ” އޯކޭ… އަމް ސޮރީ… ” އަހަރެން ހުރީ ހައިރާންވި ވަރުން ހުއްޓުން އަރާފައެވެ. މިއަދު ކޮން ކޮޅަކުން އިރު އެރި ދުވަހެއް ބާ އޭ އަހަރެންގެ ހިތަށް އެރިއެވެ. އެހެންޏާ އަހަރެން ހުއްޓާލަން ބުނެފިއްޔާ ޖެއްސުމަށް ނަމަވެސް އަނގަ ގަދަ ކުރާނެ އެވެ. ކުލާހުގައިވެސް އަނގަ ގަދަ ކަމުން އަރީޝާއަށް ވުރެ ކުރިން ވިހީ އަރީޝާގެ އަނގަ ހެއްޔޭ ކިޔާފައިވެސް ބައެއް ކުދިން ދިމާ ކުރާނެ އެވެ. ނަމަވެސް އޭނާ މާ ބޮޑަކަށް އަޅައެއް ނުލައެވެ. އަނެއްކާ އަރީޝާގެ އަނގަ ފެޅުމުގެ ކުރިން ސިޑިން އަރާ ޓެރަސްއަށް ހިނގައިގަތީ ލަސް ވާތީއެވެ. އަހަރެން ދިޔަ އިރު އެތަން ހުރީ ވަރަށް ފުރިހަމައަށް ތައްޔާރުކޮށްފަ އެވެ. ރަތް ކުލައިގެ ބޮތްކާއި އެކި އެއްޗިހި ބޭނުންކޮށްގެން އެ ބޮޑު ޓެރަސް ޒީނަތްތެރި ކޮށްފައިވާ އިރު ވަރަށް ވެސް ހިތްގައިމެވެ. އެއްފަރާތުގައި މޭޒެއް ބަހައްޓާފައި ވާއިރު އެ މޭޒު މަތީގައި ތަފާތު ވައްތަރުގެ ބުއިން އަތުރާފައި ހުއްޓެވެ. މަޑު މަޑު ހިތްގައިމު މިއުޒިކެއް ޖަހާފައި ހުރި އިރު އޭރުވެސް ބައެއް މެހެމާނުން އެތަނުގައި ހަރަކާތް ތެރިވަމުން ދިޔައެވެ. އެތަން އަނދިރި ކަމުން ކިރިޔާ ކައިރީގައި ހުންނަ މީހާގެ މޫނު ފެންނަ ކަމެވެ. ހަނދުގެ އަލިން ދުނިޔެ މަހްރޫމް ވެފައިވާ ރެއަކަށް ވުމުން ކަމަށްވެސް ވެދާނެ އެވެ.\nޕާޓީގެ ތެރޭގައި އެއްގަޑި އިރު ހޭދަވެގެން ދިޔަ އިރު އަހަރެން އުޅުނީ އަރީޝާ ނުފެނިގެން ނެވެ. ” ރީޝް… ” އަރީޝާއަށް ގޮވާލެވުނީ ކިތަށް ފަހަރު ކަމެއްވެސް ނޭނގެ އެވެ. ގިނަ އިރު ވީ ވަރަކަށް ހިތަށް ލިބެމުން ދިޔަ ނުތަނަވަސްކަން ވީ އިތުރެވެ. ޕާޓީގެ ތެރޭގައި އެނބުރެނިކޮށް އަރީޝާ ފެނުނީ ޓެރަސްގެ ރެއިލިން ގައި އަތް އަޅުވާލައިގެން ހުއްޓަ އެވެ. ” ރީޝް… އަޅެ ނޭނގޭތަ އަހަރެން ހާސްވާނެ ވަރެއް… ހަމަ އައިސް މިތާ ހަމަޖެހިލާފަ ތި ހުންނަނީ… ” ހިތަށް ވެރިވެފައިވީ ބިރުވެރި ކަމެއްގެ ސަބަބުން އަހަރެންގެ އަޑުވެސް ތުރުތުރުލަ އެވެ. ނަމަވެސް އަރީޝާއަށް ކަމެއްވާ ހެން ވެސް ހީނު ވެއެވެ. އެންމެ ކުޑަ މިނުން ފަސް އެނބުރި އަހަރެންނާ ދިމާލަށް ބަލައިވެސް ނުލި އެވެ. އަހަރެން މަޑު މަޑުން އަރީޝާގެ ކޮނޑު މަތީގައި އަތް ބާއްވާލީމެވެ. އޭނާ ކުއްލިއަކަށް ހުރެފައި އެނބުރިލުމުން އަހަރެން ދިޔައީ ސިއްސައިގެން ނެވެ.\nއެއްވެސް އެއްޗެއް ބުނުމެއްނެތި އަރީޝާ އަހަރެންގެ އަތުގައި ހިފައިގެން ދިޔައީ ސިޑި އާ ދިމާ ލަށެވެ. ” ރީޝް… ވަޓް ހެޕެންޑް… ” އެތައް ފަހަރަކު އެހުމުންވެސް އޭނާ އަހަރެންގެ އަތުގައި ހިފައިގެން ހުރެ ކުރިއަށް ދިޔައެވެ. ގްރައުންޑް ފްލޯ އަށް ފައިބާ ގެއިން ނިކުމެގެން ގޮސް ގޭތެރޭގައި މަންމަ ހައްދާފައި ހުރި ބަގީޗާ އާ ހަމައަށް އަހަރެން ގެނައުމުން އަރީޝާގެ އަތް ފޮޅުވާލީ މެވެ. ފަހަތުން ބާރު ވައި ރޯޅިއެއް ޖެހުމުން ފަހަތް ބަލާލާފައި ކުރިމައްޗަށް ބަލާލި އިރު އަރީޝާ ފެންނާކަށް ނެތެވެ. އެހާ އަވަހަށް އަރީޝާއަށް ނުފިލޭނެ ކަމުގެ ޔަގީން ކަން އަހަރެންނަށް އޮތެވެ. ވަށައިގެންވާ މާ ގަސްތައް ފެނުމުން ހިތަށް ބިރުވެރިކަން އިހްސާސް ކުރެވެން ފެށީ ވަކި ވަރަކަށް ނޫނެވެ.\nMe first dhw ❤????kiyaalaafa comment eh kohlaanan ingey lwbii\noh… yes… u got first jiji… sorry dear… i didn’t c ya comment before… i knew that its on awaiting moderation\nWow. .this stry is really amazing..MSA u r very gud nge sis????????????plx Daily koh up kohdhehchey Eem❤❤????..vrh majaa nge mi prt vx..I was laughing hama funny bai kiyamun dhiyairu I was laughing hama????????..vrh salhi ingey mi prt..sifakurun vvec Eemutte ah balaaafa rangalhu kamun arruhvaafa hury???????????????????..LY BODUKOH DHOONIII\nhaha… whatafunny comment… in sha allah i’ll try my best to upload it daily… love u more sis… thanx for ya support\nOmg..?? Excite kohlaafa thi ninmaalyvx??… Varah reethi ingey…??❤?? Masha allah… Keep up the good work babes ❤?❤???❤… Well i always loved your stories… And still do..❤❤?… Im proud of you.??.. Lysm ?❤❤????❤\noh… thanx sis… luv u too… miss u more… n high five… u got first…\nwooooow.. nice.. Alhe Cute Lips tha ghost aky.. hehe it’s gonna be so intresting.. waiting for another part.. SiS\nhehe… let’s c dhw… next part insha allah tomorrow\n12 year student akaai balaafa 1 vana deyvaruvey hama nice story\nthank u for ya support… luv ya\nV Reethi story 🙂 waiting for next part\nKitty rulhyth isha aa\nhehe… haadha varakah\nKalo anehkaa aneh vaahka liyanee kurin liyunu hama esihru vaahaka eh zeish ge namuga kobaa mihaaru evaahkavup eh nukurey. Baleybaley adhi magaathu bunyey meekaaeel vaahak vrah raachey ei idea hodhafa kan eba igey ma gaathu nubune vaahaka liyuny keehve\nZABA…. just shut it\nmashah ingey ma mi mikamaa behey meeheh noonkan.. i just want to tell you something.. mind your language.. and your business… emeehaku beynun ehche emyhaku liyaany..\nWhaaaaaatttttt!!!! ????… Em whts she talking about??\nWow… Im waiting for this… Thanx?\noh… its my pleasure… n thanx4u 2…\nGreat job…. Keep it up… Sis… U know im 16 n don’t even know how to writeasentence…. U r great… Masha Allah\nthanx… try it gurl… u can…\nWhatasweat story…? U make this site living afteralong period of time…❤❤❤ There went dayz withoutanew story… That’s just so sad… ??? Luv you!\nthanx shaah… luv u more\nYes… U r totally right Shaah… Its an amazing story..\nSorry… Im not Shaah… Its by mistake… hehe…\nthanx… really… u guys have the same names…\noops… sorry i didn’t see that comment before\ni’ve uploaded the story last night but, it’s still pending…\nWow best story i ever read\nThis is my first time readingastory of yours.. the story met all expectations of mine and its so cool..\nMuch love fromafan of yours~~\nHlw sm 1 nice stry


REPORT: Masverikamu ge bill gai bodethi kanboduvunthakeh! | Mihaaru\nދިވެހި މަސްވެރިން މަސް ބޭނުމުގައި: އާ ބިލުން ދިވެހި ކުންފުނިތަކަށް ހިމާޔަތް ވެސް ލިބެން ޖެހޭނެ --- ފޮޓޯ: ދިވެހި މަސްވެރިން ޓުވިޓާ.\n22 އޯގަސްޓް 2019 - 07:20 31 comments\nމަސްވެރިކަމުގައި 10 އަހަރެއްހާ ދުވަހު އުޅެފައިވާ އަހުމަދު ރަފީގުގެ އެންމެ ބޮޑު ކަންބޮޑުވުމަކީ ބާނާ މަސްކޮޅު ކިރުވާނުލެވި އެތައް ދުވަހެއް ތިބެން ޖެހުމެވެ. ބާނާ މަހުން ހަމަ އަގު ނުލިބުމެވެ. މަސް ކިރުވުމުން ވަގުތުން ފައިސާ ލިބޭނެ އިންތިޒާމެއް ހަމަޖެހިފައި ނެތުމެވެ. މަސްވެރިންނަށް ހިމާޔަތް ލިބި، އެމީހުން ރިޓަޔަމެންޓް ޕެންޝަން ސްކީމެއްގައި ބައިވެރި ނުކުރުމެވެ. ރާއްޖޭގެ އެންމެ ބޮޑު އެއް ސިނާއަތުގައި މަސައްކަތް ކުރާ މީހުންނަށް ހާއްސަ އިންޝުއަރެންސް ނިޒާމެއް ނެތުމެވެ.\nސަރުކާރުން 80 މާއްދާގެ މައްޗަށް އެކުލެވޭ މަސްވެރިކަމުގެ ބިލެއް ރައްޔިތުންގެ މަޖިލިހަށް ފޮނުވީ ރާއްޖޭގެ މަސްވެރިކަމުގެ ދިރުންތަކާއި އެތަކެތީގެ މާހައުލު މުސްތަގުބަލުގެ ޖީލުތަކަށް ފޯރުކޮށްދިނުމަށާއި ދެމެހެއްޓެނިވި ގޮތެއްގައި އެތަކެތީގެ މާހައުލު ބެލެހެއްޓުމާ ބެހޭ އުސޫލުތައް ކަނޑައެޅުމަށެވެ. އެކުއަކަލްޗަގެ ސިޔާސަތު ރާވައި ހިންގައި ބެލެހެއްޓުމަށްޓަކައި ފުރިހަމަ ނިޒާމެއް އެކުލަވައިލުމަށެވެ. އެންމެ ފަހު ކަމަކަށް މަސްވެރިންގެ ޝަކުވާތަކަށް ތަސައްލީއެއް ގެނައުމުގެ ބޭނުމުގަ އެވެ.\nއެކަމަކު ގިނަ މަސްވެރިންނާއި ރައްޔިތުންގެ މަޖިލިހުގެ މެމްބަރުން އިއްތިފާގުވާ އެއް ކަމަކީ ބިލް މިހާރު އޮތް ގޮތުން މަސްވެރިންނަށް ކުރިއެރުމެއް ލިބެން ނެތެވެ. އޭގެ ބަދަލުގައި މަސްވެރިކަމުގެ ސިނާއަތް އެއްކޮށް ނެތިގެން ހިނގައިދާނެ ކަމުގެ ބިރު ވެސް ބައެއް މީހުންނަށް އިހުސާސްކުރެވެ އެވެ. އެހެންކަމުން މަޖިލިހުގެ އިގްތިސާދީ ކޮމިޓީން ފުރިހަމަ ބަދަލުތަކެއް މަސްވެރިކަމުގެ ބިލަށް ގެންނަން ޖެހެ އެވެ.\nބޭރުގެ މަސް ބޯޓު ރާއްޖެ އަށް ވަނުން، ހަދާ ގޯހެއް؟\nމަސްވެރިކަމުގެ ބިލްގެ 19 ވަނަ މާއްދާގެ (ހ) ގައި ބުނެފައި ވަނީ ބޭރުގެ މަސް އުޅަނދުތައް ރާއްޖޭގެ ކަނޑުގެ ސަރަހައްދަށް ވަންނަން ވާނީ އެކަމަށްޓަކައި މިނިސްޓްރީން ދޫކުރާ ހާއްސަ ހުއްދަ، ދުރާލާ ހޯދުމަށް ފަހު ކަމަށެވެ. ހުއްދަ ދިނުމުގައި އަމަލު ކުރާނެ ގަވައިދެއް ފިޝަރީޒް މިނިސްޓްރީން ހަދަން ޖެހެ އެވެ.\nބިލްގައިވާ ގޮތުން ރާއްޖޭގެ ކަނޑުގެ ސަރަހައްދުތަކަށް ވަންނަ ބޭރުގެ މަސްވެރި އުޅަނދުތަކަށް އަމަލު ކުރަންވާނީ ކަނޑުގެ ވެށި ރައްކާތެރިކުރުމާއި ދެމެހެއްޓުމާ ބެހޭ ބައިނަލްއަގުވާމީ ގާނޫނުތަކާ އެއްގޮތްވާ ގޮތުގެ މަތިންނެވެ. އަދި އެފަދަ އުޅަނދުތަކުން ތަންފީޒީ އިދާރާގެ އިރުޝާދުތަކަށް ބޯލަނބަން ލާޒިމްކުރެ އެވެ.\nބިލްގެ 22 ވަނަ މާއްދާގެ (ހ) ގައި ބުނެފައި ވަނީ މަސްވެރިކަން ކުރާ އުޅަނދުތަކުން، ބޭރުގެ މަސްވެރި އުޅަނދުތަކަށް މަސް ވިއްކަން ވާނީ މިނިސްޓްރީން ދޫކުރާ ހުއްދައެއް ލިބިގެން ކަމަށެވެ. މި ބިލްގައި މަސް ގަންނަން އަންނަ ބޭރުގެ އުޅަނދުތަކުން ވެސް ހުއްދައެއް ހޯދަން ޖެހެ އެވެ.\nބައެއް މަސްވެރިންނާއި އިދިކޮޅު މެމްބަރުންގެ ކަންބޮޑުވުމަކީ ރާއްޖޭގެ ސަރަހައްދަށް ވަންނަ ބޭރުގެ މަސް ބޯޓުތަކުން ގަވައިދުތަކާ ހިލާފަށް ދާ ޖަހައިގެން މަސްކޮޅު "ކަހާލާނެ" ކަމުގެ ބިރެވެ. އެއީ ދިވެހި މަސްވެރިންނަށް ލިބޭނެ ވަރަށް ބޮޑު ގެއްލުމެއް ކަމަށް އެމީހުން ގަބޫލު ކުރެ އެވެ. ދާ ޖަހައިގެން މަސް ބޭނުން ބިލްގައި މަނާކޮށްފައި އޮތަސް އެކަން ބެލެނޭ ނިޒާމެއް ނެތުމަކީ އެންމެ ބޮޑު މައްސަލަ އެވެ.\nމީގެ 40 އަހަރެއްހާ ދުވަސް ކުރިން 1970ގެ އަހަރުތަކުގައި ދިވެހިން އަތުން މަސް ގަންނަމުން ދިޔައީ ބޭރުގެ "ހޯކޯމާރު" ނަމަކަށް ކިޔާ ބޯޓު ފަހަރެވެ. އޭރު ރާއްޖޭގައި ދިވެހިން ބާނާ މަސްކޮޅު ގަނެލެވޭނެ ފަދަ ފެންވަރު ދިވެހިންގެ ނެތުމުންނެވެ. ރާއްޖޭގައި މަސް ރައްކާކޮށް ބަންދުކުރާނެ ކާރުހާނާތަކެއް ވެސް ނުހުރެ އެވެ. އޭގެ ފަހުން 1978 ގައި ޅ. ފެލިވަރުގައި މަސް ކާރުހާނާއެއް އުފެދިގެން އައުމާ އެކު، މަސްވެރިކަމަށް ނުކުންނަން ފެށި ދިވެހިންގެ އަދަދު ވަރަށް ބޮޑަށް އިތުރުވި އެވެ. އެ ދުވަހުން ފެށިގެން މިއަދާ ހަމައަށް ވެސް ދިވެހި ބާނާ މަސް ގަންނަމުން ގެންދިޔައީ ދިވެހިންނެވެ.\nދިވެހި މަސްވެރިން މަސައްކަތުގައި: ކުރިމަތިވާ މައްސަލަތައް ވެސް ގިނަ --- ފޮޓޯ: ދިވެހި މަސްވެރިން ޓުވިޓާ.\nރާއްޖެ އަށް އަހަރަކު ގާތްގަނޑަކަށް 150،000 މެޓްރިކް ޓަނުގެ މަސް ބާނަ އެވެ. އޭގެ ތެރެއިން 42،000 ޓަނު ކިރު ވަނީ ސަރުކާރުގެ މަސް ކުންފުނި މިފްކޯ އަށެވެ. ބާކީ އޮތް ބައި ކިރުވަނީ އެހެން ކުންފުނިތަކަށެވެ. ނަމަވެސް މި 150،000 މެޓްރިކް ޓަނުގެ މަސް ގަންނަން ބޭރުގެ ބޯޓުފަހަރަށް ފުރުސަތު ދީފި ނަމަ، ބައެއް މެމްބަރުން ގަބޫލުކުރައްވާ ގޮތުގައި، ވާދަވެރިކަން އުފެދުމުގެ ބަދަލުގައި ދިވެހި ކުންފުނިތަކަށް ގެއްލުން ވެސް ވެދާނެ އެވެ.\nމަސްވެރިކަމަށް ނުކުމެ އުޅޭތާ ދެ އަހަރު ވެފައިވާ އަހުމަދު ޝާފިއު ބުނީ ބޭރުގެ ބޯޓު ފަހަރުތަކުން ރާއްޖޭގެ ކަނޑުގެ ސަރަހައްދަށް ވަދެ، ދިވެހިންގެ އަތުން މަސް ގަނެވިދާނެ ކަމަށެވެ. އޭގެ ސަބަބުން މަސްވެރިން ބޭނުންވާ ހަމަ އަގު ލިބުމުގެ ފުރުސަތު އެބަ އޮތް ކަމަށް ވެސް އޭނާ ދެކެ އެވެ. އެކަމަކު އޭގައި އޮތް ގޮންޖެހުމަކީ، ޝާފިއު ބުނި ގޮތުގައި، މިފްކޯ ފަދަ ދިވެހިންގެ ކުންފުނިތަކުގެ އޮޕަރޭޝަންތައް ކުރިއަށް ގެންދެވޭ ވަރަށް މަސް ފޯރުކޮށްނުދެވުމެވެ.\n"މިފްކޯ އިން މަސް ގަންނަނީ ދުނިޔޭގެ ބާޒާރުގައި މަސް ހުރި އަގަށް ވުރެ ބޮޑުކޮށް އެކަމަކު އެއަށް ވުރެ އަގު ކުޑަކޮށް މިފްކޯ އިން މަސް ބޭރުކުރަނީ. ސުވާލަކީ ބޭރުގެ ބޯޓުފަހަރު މިގޮތަށް އައިސް ވަދެ، އަގު ބޮޑުކޮށް މަސް ގަންނަން ފެއްޓީމަ، މިފްކޯގައި ހުންނާނެހޭ އެ ކެޕޭސިޓީ، މިސާލަކަށް 22ރ. އަށް ބޭރުގެ ބޯޓަކުން މަސް ގަންނަ ނަމަ، އެ އަގަށް މިފްކޯ އިން މަސް ގަންނަން؟ ނުގަނެވޭ ނަމަ، މިފްކޯއަކަށް ނުވިއްކާނެ. އެހާ ހިސާބުން ދެން ވާނީ ކިހިނެއްތޯ ސުވާލު އުފެދޭ،" ޝާފިއު ބުންޏެވެ.\nއޭނާގެ ވާހަކަތަކަށް ބާރު ދެއްވައި ވިލިނގިލި ދާއިރާގެ އަމިއްލަ މެމްބަރު ސައުދު ހުސެއިން ވިދާޅުވީ ދުވާލެއްގެ މައްޗަށް ދިވެހި ދޯންޏަކުން އާންމުކޮށް ބާނަނީ 25 ޓަނާއި 50 ޓަނުގެ މަސް ކަމަށް ވީ އިރު، އެ މަސްތައް ގަނެގެން ބޭރުގެ މަސް ބޯޓުތައް ދާން ވެއްޖެ ނަމަ، ދިވެހި މަސް ކުންފުނިތަކަށް ވާނެ ގޮތަކާ މެދު ސުވާލު އުފެދޭ ކަމަށެވެ. އެކަމުގެ ސަބަބުން މަސްވެރިޔާ އަށް މަތީ އަގެއް ލިބުނު ކަމަށް ވިޔަސް، އަމިއްލަ ގައުމުގެ މަސް ކުންފުނިތައް ބަނގުރޫޓުވެގެން ހިނގައިދާނެ ކަމަށް އޭނާ ވިދާޅުވި އެވެ.\nއެހެން މައްސަލައެއް ވެސް އޭނާ ފާހަގަކުރެއްވި އެވެ. އެއީ ބޭރުގެ ބޯޓުފަހަރުން މަސް ރައްކާކުރާ ފެންވަރު ބެލޭނެ ގޮތް ނެތުމާއި، މަހަށް ހަދާނެ ގޮތް ވެސް ނޭނގުމެވެ.\n"މިސާލަކަށް ބޭރުގެ ބޯޓުތަކުން ގަންނަ މަސްތަކުގެ ތެރޭގައި ކުނިވެފައި ހުރި މަސްތަކެއް ޔޫރަޕްގެ ގައުމަކަށް ވިއްކާލައިފި ނަމަ، ކޮލިޓީ މައްސަލައެއް ނުކުމެގެން ދިވެހި މަހުގެ އަގު ވެއްޓޭ އިރު، ކާކުތޯ އެކަމާ ޒިންމާ ވާނީ؟ ދިވެހި މަހުގެ އަގު ދަށްވީމަ އެއީ މަސްވެރިންނަށް ލިބޭ ގެއްލުމެއް،" ދުނިޔޭގެ ބާޒާރުގައި ދިވެހި މަހުގެ ބްރޭންޑް މަޝްހޫރުވެފައި އޮތް ކަން ފާހަގަކުރައްވައި ސައުދު ވިދާޅުވި އެވެ.\nއޭނާ ވިދާޅުވި ގޮތުގައި މިކަމުގެ ހައްލަކީ ބޭރުގެ ބޯޓުތައް ގެނެސްގެން މަސް ގަތުމުގެ އޮޕަރޭޝަންތައް މަސްވެރިކަމުގައި ހަރަކާތްތެރިވާ ދިވެހި ކުންފުނިތަކަށް ދޫކޮށްލުމެވެ. އެކަމުގެ ސަބަބުން މަސް ކުންފުނި ކުރިއަރައިގެން ގޮސް މަސްވެރިކަމުގެ ސިނާއަތް ތަރައްގީ ވާނެ ކަމަށް އޭނާ ވިދާޅުވި އެވެ.\nބޭރު ގައުމުތަކަށް މަސް ވިއްކުން، މިވަގުތަށް ނުވާނެ ކަމެއް!\nމަސްވެރިކަމުގެ ބިލްގެ 25 ވަނަ މާއްދާގެ (ހ) ގައި ބުނެފައި ވަނީ ދިވެހި މަސްވެރި އުޅަނދުތަކުން ރާއްޖޭގެ ކަނޑުގެ ސަރަހައްދުން ބާނާ މަސް ސީދާ ބޭރު ގައުމުތަކަށް ވިއްކުމާ ގުޅޭ އިޖުރާއަތުތައް ބިލްގެ ދަށުން ހަދާ ގަވައިދުގައި ބަޔާން ކުރަން ވާނެ ކަމަށެވެ. ބޭރު ގައުމަކަށް މަސް ވިއްކޭނީ ރާއްޖެ އާއި އެ ގައުމަކާ ދެމެދު ކަމާ ގުޅޭ ގޮތުން ވެފައިވާ އެއްބަސްވުމުގައި ބަޔާން ކުރާ އުސޫލުތަކާ އެއްގޮތްވާ ގޮތުގެ މަތިން އެފަދަ އެއްބަސްވުންތަކުގައި ބައިވެރިވާ ގައުމުތަކަށް ކަމަށް ވެސް ބިލްގައި ބުނެފައިވެ އެވެ. އެކަމަކު ދިވެހި މަސް ދޯންޏެއް އަވައްޓެރި ގައުމަކަށް ގޮސް މަސް ވިއްކާނެ ކަމަކަށް ބުއްދި ގަބޫލެއް ނުކުރެވެ އެވެ.\nކުރިން މިފްކޯގައި މަސައްކަތްކުރެއްވި ސައުދު ވިދާޅުވީ ރާއްޖޭގެ އިގްތިސާދީ ސަރަހައްދުގެ ގޮތުގައި ކަނޑައަޅާފައި ވަނީ 100-150 މޭލު ބޭރެވެ. އެކަމަކު އެންމެ ކައިރީގައި އޮތް ސްރީ ލަންކާ އާއި އިންޑިއާއަށް ދެވޭނީ ވެސް 400-500 މޭލަށް ދުއްވައިގެން ކަމަށް ވާ އިރު މަހުގެ ތާޒާކަމާއި ކޮލިޓީ ގެއްލޭނެ ކަމަށް އޭނާ ވިދާޅުވި އެވެ.\n"މިސާލަކަށް 50 ޓަނުގެ މަސް އައިސްކޮށްގެން ގެންދާ ނަމަ، ހަފްތާއެއް ވާ އިރު، ހުންނާނީ ކޮލިޓީ ގެއްލިފައި. އެހެންވެ، އެއީ ހައްގުވާ މިންވަރެއް ނޫން،" ދިވެހި އުޅަނދުތައް ތެޔޮ އަންދައިގެން ބޭރު ގައުމުތަކަށް މަސް ވިއްކަން ނުދާނެ ސަބަބު ހާމަކުރައްވަމުން ސައުދު ވިދާޅުވި އެވެ.\nއަނެއް މައްސަލައަކީ، އޭނާ ވިދާޅުވި ގޮތުގައި، ދިވެހި އުޅަނދުފަހަރު ބޭރު ގައުމުތަކަށް ގޮސް މަސް ވިއްކަން ފަށައިފި ނަމަ، ފިޝަރީޒް އިންޑަސްޓްރީގައި މަސައްކަތް ކުރާ މަސް ކުންފުނިތަކަށް އަންނާނެ ހީނަރުކަން ބޮޑުވުމެވެ. މިހާރު ވެސް ބޮޑެތި އިންވެސްޓްމަންޓްތަކެއް ކޮށްފައިވާ އަދި މިލިއަނުން ހޭދަކުރަމުން އަންނަ ދިވެހި ކުންފުނިތައް ބަނގުރޫޓުވެދާނެ ކަމުގެ އިންޒާރު ވެސް އޭނާ ދެއްވި އެވެ.\n"އެ ކުންފުނިތަކުން ތިބެނީ ދުވާލަކަށް ކުންފުންޏަށް ލިބޭނެ ކަމަށް އަންދާޒާކޮށްގެން ތިބި މަސް ގަންނަން ތައްޔާރުވެ މުވައްޒަފުން ލައިގެން ފޮރައިޒަން ސިސްޓަމްތައް ހިންގައިގެން. އެހެން ތިއްބާ ބޭރު ގައުމަކަށް ގޮސް މަސްވެރިން މަސް ވިއްކާލަނީ. އެހާ ހިސާބުން ފެކްޓަރީތައް ބަންދު ކުރަން ޖެހޭނީ،" ސައުދު ވިދާޅުވި އެވެ.\nއޭނާ ވިދާޅުވި ގޮތުގައި ދިވެހިންގެ މަސް ދޯނިފަހަރު ހަދާފައި ހުންނަ ގޮތުން ބޭރު ގައުމުތަކަށް ގޮސް މަސް ވިއްކުމަކީ އަދި ކުރެވިދާނެ ކަމެއް ވެސް ނޫނެވެ. އެކަމަކު، ޖަޕާން މަސް ބޯޓުފަހަރުގެ ސްޓައިލަށް މަސް ދޯނިތައް ތަރައްގީ ކުރެވިއްޖެ ނަމަ، އެކަން ކުރެވިދާނެ ކަމަށް ވިދާޅުވި އެވެ.\nބިލްގައި ހުރި މައްސަލަތައް ހައްލުކުރަން ޖެހޭނެ\nސަރުކާރުގެ ފަރާތުން އިހަވަންދޫ ދާއިރާގެ މެމްބަރު މުހައްމަދު ޝިފާއު ހުށަހެޅުއްވި ބިލްގައި އިދިކޮޅު އަދި އެމްޑީޕީގެ މެމްބަރުން ކަންބޮޑުވާ އެހެން މައްސަލަތަކެއް ވެސް އެބަ ހުއްޓެވެ. އޭގެ ތެރޭގައި މަސް ފެކްޓަރީތަކާއި އައިސް ޕްލާންޓްތައް ފަދަ ތަންތަން، ކޯޓު އަމުރަކާ ނުލައި، ބަލައި ފާސްކޮށް މީހުން ހައްޔަރު ކުރުމުގެ ބާރު ފުލުހުންނަށް ބިލުން ލިބުން ހިމެނެ އެވެ. މަސްވެރިކަން ކުރާ ބޯޓުފަހަރަށް ކޯޓު އަމުރަކާ ނުލައި ސިފައިންނަށާއި ފުލުހުންނަށް ވެސް އެރޭނެ އެވެ. އެއީ ޖިނާއީ އިޖުރާއަތުގެ ގާނޫނުގައި ސަލާމަތީ ބާރުތަކަށް އެކަން ފަހިކޮށްދީފައި އޮތީމަ އެވެ. އެކަމަކު މަސް ފެކްޓަރީތަކާއި އައިސް ޕްލާންޓުތައް ފަދަ ތަންތަނަށް ވަދެވެން ޖެހޭނީ ކޯޓު އަމުރެއް އޮވެގެން ކަމަށް ގިނަ މެމްބަރުން ގަބޫލުކުރައްވަ އެވެ.\nMasverikamuge bilun fuluhunnaaa sifainah bodethi baaruthakeh!\nރައްޔިތުންގެ މަޖިލިހުގެ މަހިބަދޫ ދާއިރާގެ ޕީޕީއެމް މެމްބަރު އަހުމަދު ތޯރިގް (ޓޮމް) ވިދާޅުވީ ރާއްޖޭގެ ކަނޑުގެ ސަރަހައްދުގައި "ކަންނެލި ޖަގަހަތައް" ގާއިމު ކުރާނެ ކަމަށް ބިލްގައި އޮތަސް، އެ ކަންނެލި ޖަގަހަތަކުން މަސްވެރިންނަށް ފައިދާއެއް ކުރާނެ ކަމަށް ގަބޫލުނުކުރައްވާ ކަމަށެވެ. މަސްވެރިންނަށް ހެޔޮ ކަމެއް ކޮށްދޭ ނަމަ، ބޮޑު ކަންނެލި ގަނެވޭނެ ދެ ފެކްޓަރީ ރާއްޖޭގެ އުތުރާއި ދެކުނުގައި އަޅަން ޖެހޭ ކަމަށް އޭނާ ވިދާޅުވި އެވެ.\n"ޕްލެޓްފޯމްތަކެއް އެޅިދާނެ ވަރަށް ބޮޑެތި ހަރަދުކޮށްގެން. އެ މަސް ވިއްކަން 100 މޭލު ބޭރަށް ދާނެ މީހަކު ނުހުންނާނެ. އެންވެރިކަން ދިރުވާނީ ކިހިނެއްތޯ 100 މޭލު ބޭރުގައި؟ މި ކިޔަނީ އޭގެ ފުންމިން ނޭނގޭ ސަރަހައްދު،" އޮފްޝޯ ޕްލެޓްފޯމް ހަދަން ދެކޮޅުހައްދަވައި ތޯރިގް ވިދާޅުވި އެވެ.\n"މާލެ ސަރަހައްދުގައި މިހާރު ވެސް މަސް ފެކްޓަރީތައް އެ ހުރީ. މި ތިން ސަރަހައްދުގައި މަސްވެރިންނަށް މަސް ގަނެވޭނެ ގޮތަށް ތަރުތީބުކޮށްފިއްޔާ އެ ވާނީ ހެޔޮ ވެރިކަމެއް ކުރި ކަމަށް."\nމަސް މާރުކޭޓުގައި ބަޔަކު މަސް ކަނޑަނީ: މަސްވެރިކަން ހިމާޔަތްކުރަން ޖެހޭ ---ފޮޓޯ: ނިޝާން އަލީ/މިހާރު\nނަމަވެސް މަސްވެރިކަމުގެ ބިލަށް ބަހުސް ކުރައްވަމުން އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވިދާޅުވީ ގޭދޮށު މަސް ފެކްޓަރީތައް ގާއިމްކުރުމާއި ބޭރު ބޯޓުފަހަރު އައިސް ދިވެހި މަސްވެރިންގެ އަތުން މަސް ގަތުމުގެ ހުއްދަ ދިނުމުގެ ސަބަބުން މަސްވެރިންނަށް ހަމަ އަގު ލިބޭނެ ފުރުސަތު ފަހިވާނެ މަށެވެ. އެކަމަކު މަސްވެރިކަމުގެ ބިލްގައި މިފަދަ ކަންކަން ވަކި ބާބެއްގެ ގޮތުގައި ތަފްސީލްވެފައި އޮތުމަކީ މުހިންމު ކަމެއް ކަމަށް އޭނާ ވިދާޅުވި އެވެ.\nބިލްގައި މުހިންމު ކަންކަން މަދު ކަން ފާހަގަކުރައްވައި ހަސަން ވިދާޅުވީ މަސްވެރިންނަށް ޕެންޝަނެއް ދިނުމަކީ "ޖަޒީރާ މެނިފެސްޓޯގައި" އޮންނަ ކަމެއް ކަމަށެވެ. އެހެންވެ، މަސްވެރިންނަށް ޕެންޝަން ދިނުމުގެ ގޮތުން ކުރެވޭނެ އުސޫލުތައް ބިލްގައި ބަޔާން ކުރަން ޖެހޭނެ ކަމަށް އޭނާ ވިދާޅުވި އެވެ. އޭނާ ވެސް އެއްބަސްވެވަޑައިގެންނެވި ގޮތުގައި މިއީ އިތުރަށް ފުރިހަމަ ކުރެވޭނެ ބިލެކެވެ.\nސައުދު ވިދާޅުވީ ބިލުން އޮޑިވެރިޔާ އާއި މަސްވެރިޔާގެ ހައްގުތައް ހިމާޔަތް ކުރެވެން ޖެހޭނެ ކަމަށެވެ. މަސްވެރިން ބޭނުން ކުރާ އޮޑިފަހަރު ހުންނަން ޖެހޭނެ ފެންވަރު ފަދަ ކަންކަން ކަނޑައަޅަން ޖެހޭނެ ކަމަށް އޭނާ ވިދާޅުވި އެވެ.\n"މަސްވެރިޔާ އަށް ބޭނުންވަނީ ވަޒީފާގެ ޔަގީން ކަން. މަސްވެރިޔާ ގެއިން ނުކުމެގެން އަންނަ އިރު، އެމީހާ އަށް ނޯންނާނެ ޔަގީންކަމެއް މި ދޯނިން މަހަށް ދެވިދާނެ ކަމަށް. ސިޔާސީ ފިކުރު ތަފާތުވެގެން މަސްވެރިޔާގެ ވަޒީފާ އެބަ ގެއްލޭ. އެހެންވީމަ ކޮބައިތޯ ރައްކާތެރިކަން،" ސައުދު ސުވާލުކުރެއްވި އެވެ.\nކޮމިޓީ މަރުހަލާގައި މި ބިލަށް ބޮޑެތި ބަދަލުތަކެއް ގެންނަން ޖެހެ އެވެ. ގާނޫނުތައް ހަދަން ޖެހޭނީ އޭގެ ސަބަބުން ދިވެހިންނަށާއި ދިވެހި ކުންފުނިތަކަށް ގެއްލުންނުވާނެ ގޮތަށެވެ.\nއިތުރު ލިޔުންތައް މަސްވެރިކަން މަސްވެރިން ރައްޔިތުންގެ މަޖިލިސް މަޖިލީހުގެ މެމްބަރުން މަހުގެ އުފެއްދުންތައް މަސްވެރިކަން ދޮށީގެ މަސްވެރިކަން ލޭނު މަސްވެރިކަން މަސް ދޯނި


SunOnline: Indigo in November 15 gai Male ah dhathuru fashanee\nއިންޑިގޯއިން ނޮވެމްބަރު 15ގައި މާލެއަށް ދަތުރު ފަށަނީ\nއައިޝަތު ފަރީޙާ 30 Oct 2018, 12:01\nއިންޑިއާގެ ބަޖެޓް އެއާލައިން އިންޑިގޯއިން މާލެއާ އިންޑިއާގެ ތިން މަންޒިލަކާ ދެމެދު ދަތުރުތައް ފަށަން ތައްޔާރުވެއްޖެއެވެ.\nއިންޑިގޯއިން އަންނަ މަހު 15އިން ފެށިގެން މާލެއާ އިންޑިއާގެ ކޮޗިން، ބެންގަލޫރު އަދި މުމްބާއީއާ ދެމެދު ދަތުރުފަށަން ވަނީ ނިންމައިފައެވެ.\nއިންޑިގޯއިން ބުނީ މާލެއާ ކޮޗިންއާ ދެމެދު ކޮންމެ ދުވަހަކު ދަތުރު ކުރާނެ ކަމަށާއި މުމްބާއީއާއި މާލެއާ ދެމެދު ހަފްތާއަކު ފަސް ދަތުރު އަދި ބެންގަލޫރާ މާލެއާ ދެމެދު ހަފްތާއަކު ދެ ދަތުރު ބާއްވާނެ ކަމަށެވެ.\nމި ދަތުރުތަކާއެކު ރާއްޖެއަށް ޗުއްޓީ ހޭދަކުރަން އަންނަ މީހުންނަށާއި ވިޔަފާރިވެރިންނަށް ލުއިފަސޭހަ ވާނެކަމަށް އެ އެއާލައިނުން ބުނެއެވެ. މި ދަތުރުތައް ފަށާއިރު ތިން މަންޒިލަށްވެސް 80 ޑޮލަރަށް ދަތުރުކުރެވޭނެ ފެއާއެއް ވަނީ ހަމަޖައްސައިފައެވެ.\nއިންޑިގޯގެ ޗީފް ކޮމާޝަލް އޮފިސާ މިލިއަމް ބޯލްޓާ ވިދާޅުވީ ރާއްޖެއަކީ އެ އެއާލައިނުގެ 13 ވަނަ އިންޓަނޭޝަނަލް މަންޒިލު ކަމަށެވެ. އިންޑިއާގެ މުހިއްމު ތިން މަންޒިލަކުން މާލެއަށް ސީދާ ދަތުރުތައް ފެށުމަކީ ލިބޭ ކުރިއެރުމެއްގެ ގޮތުގައި އޭނާ ސިފަކުރެއްވިއެވެ.\n"މިއީ ރާއްޖޭގައި ޗުއްޓީ ހޭދަކުރަން ބޭނުންވާ އިންޑިއާ މީހުންނަށްވެސް ރަނގަޅު ފުރުސަތެއް،"\nއިންޑިގޯއިން އިންޑިއާ - މާލެ ދަތުރުތައް ފަށަން ތައްޔާރުވެފައިވާއިރު އިންޑިއާގެ ބަޖެޓް އެއާލައިން ގޯ އެއާ އިންވެސް ވަނީ ރާއްޖެއަށް ދަތުރު ފަށައިފައެވެ. ގޯ އެއާއިން މުމްބާއީއާއި މާލެއާ ދެމެދު ދަތުރުތައް ފަށާފައިވާ އިރު، ނިއުދިއްލީ އާއި މާލެއާ ދެމެދު ވެސް ދަތުރުތައް ބާއްވަން ވަނީ ނިންމައިފައެވެ.


VIA ge salaamathee kankan varugadha kurann haassa hafuthaaeh\nވީއައިއޭގެ ސަލާމަތީ ކަންކަން ވަރުގަދަ ކުރަން ހާއްސަ ހަފުތާއެއް\nވީއައިއޭގެ ސޭފްޓީ ހަފުތާގެ ފެށުމަށް ބޭއްވި ރަސްމިއްޔާތުގެ ތެރެއިން-\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ ސަލާމަތީ ފިޔަވަޅުތައް ވަރުގަދަ ކުރުމަށް "ސޭފްޓީ ވީކް" ފަށައިފި އެވެ.\nވީއައިއޭގައި ހަފުތާއެއްގެ ނިޔަލަށް ކުރިއަށްދާ ސޭފްޓީ ވީކްގައި މުޅި އެއާޕޯޓް އެއްކޮށް ބައިވެރިވާނެ އެވެ. މި ހަފުތާ ފެށުމުގެ ގޮތުން ބޭއްވި ރަސްމިއްޔާތުގައި އެއާޕޯޓުން ހިދުމަތް ހޯދާ ހުރިހާ އެއާލައިންތަކުގެ ވެރިން ވެސް ބައިވެރިވެ ވަޑައިގެންނެވި އެވެ.\nބުރާސްފަތި ދުވަހުގެ ނިޔަލަށް ވީއައިއޭގައި ކުރިއަށްދާ ސޭފްޓީ ވީކުގައި އެއާޕޯޓަށް ދިމާވާ ނުރައްކާތެރި ހާލަތްތަކުގައި އަމަލުކުރާނެ ގޮތުގެ ތަމްރީންތައް ކުރިއަށް ގެންދާނެ އެވެ.\nރާއްޖޭގެ ބައިނަލްއަގުވާމީ ވައިގެ ބަނދަރު ކަމަށްވާ ވީއައިއޭއަކީ އިކާއޯ އާއި އަަޔާޓާ ގަބޫލުކުރާ މިންގަނޑުތަކަށް ހިންގަމުން ގެންދާ އެއާޕޯޓެވެ. އަދި ވީއައިއޭއިންދޭ ހިދުމަތްތަކަށް ދުނިޔޭގެ އެކި އިދާރާތަކުން ދަނީ ތަފާތު އެވޯޑުތައް ދެމުންނެވެ. މިގޮތުން އެންމެ ފަހުން ބޭއްވި ވޯލްޑް ޓްރެވަލް އެވޯޑުގައިވެސް ވީއައިއޭއަށް ވަނައެއް ލިބިފައިވެ އެވެ.\nސަރުކާރުން ދަނީ ވީއައިއޭގެ ފެންވަރު މިހާރަށްވުރެ ރަނގަޅު ކުރުމަށް ހާއްސަ މަޝްރޫއެއް ފަށާފައެވެ. މި މަޝްރޫއުގެ ދަށުން އެއާޕޯޓުގައި އާ ރަންވޭއަކާއި ޓާމިނަލްއެއް އަޅާނެ އެވެ. މި މަޝްރޫއުގެ އަގު އެއް ބިލިއަން ޑޮރަށް އަރަ އެވެ.